Kaadehdhoo airport athulun sarukaarun dhifaau kuraathy hairaan van: Gasim | Mihaaru\nގާސިމް: ކާޑެއްދޫ އެއާޕޯޓް އަތުލި މައްސަލަ ސަރުކާރުން ދިފާއު ކުރާތީ ހައިރާންވާ ކަމަށް ވިދާޅުވި --- ފޮޓޯ/މިހާރު\n15 މާޗް 2021 - 21:43\nމެމްބަރު ގާސިމް އިބްރާހިމް (މާމިގިލި) ސުޕްރީމް ކޯޓް ވިލާ އެއާ ގދ. ކާޑެއްދޫ ކާޑެއްދޫ އެއާޕޯޓް\n42 ކޮމެންޓް, 19 ރިއެކްޝަންސް\nމަގޭ އަންހެނުން ކަމާބެހޭ ދިމާލުގެ ވަޒީރަކަށް ލާފައި ހުރީ މިކަހަލަ މައްސަލަތަކަށް ހައްލު ހޯދަން. އަދި މަގޭ ޕާޓީގެ މީހުން މަގޭ ފަތުރުވެރިކަމުގެ ވިޔަފާރި ހިމާޔަތްކުރެވޭނެ ދިމަދިމާލަށް ލީ ހަމަ މަގޭ ފައިދާއަށް.\nގާސިމް އަތުން އެއްޗެއް އަތުލަން އުޅެންޏާ ގާސިމް ވަރަށް ހައިރާންވާނެ، ގާސިމަށް އެއްޗެއްދޭން އުޅެންޏާ ގާސިން ހޭހުސްވާނެ.\nޢެއީ ދެން އެއާޕޯޓެއް ތަ؟ ޢެއްވެސް ވަސީލަތެއް ވެސް ނެތް ތަނެއް !!!! ޙަޑި ހަޑި ތަނެއް\nޤާނޫނީ ކަންކަމާއި ކޯޓުތަކުގަ ކުރިއަށްދާ ކަންކަމަކީ ނަގާފައިވާ ސްޓޭންޑް ބަދަލުކުރެވޭނޭ ކަންކަން ނޫންކަން ޤާސިމް އަށް ދަންނަވަންޖެހޭ!\nއަދިވެސް މީނަ އަށް ސަރުކާރުތަކުން ދީފައިވާ ތަންތަން މަދީތަ؟ މިގަވްމުގަ ހުރިއްޔާ ހުރި ތަނެއް މީނަޔަށް ދީ އޭރުން އޯކޭ ވާނެ.\nކާޑެއްދޫ އަކީ އެއަރޕޯޓްގެ ތެރެއިން އެއަރޕޯޓެއް. އެތަން ވީރާނާވެގެންދަނީ އެއްވެސް ބައެއްގެ އަޅާލުމެއްނެތި. އިބްރާހީމް ނާސިރް އިންޓަރނޭޝަނަލް އެއަރޕޯޓް ރައްޔިތުން ހިލޭސާބަހަށް ނުކުމުގެ މަސައްކަތް ކޮށްފައިވާ އެއަރޕޯޓެއް، ކާޑެއްދޫއަކީ ވެސް ހުވަދު އަތޮޅުގެ ރައްޔިތުން ނުކުމުގެ ހިލޭސާބަހަށް މަސައްކަތްކޮށްގެން ނިންމާފައިވާ އެއަރޕޯޓެއް. އެހެންކަމަށްވާނަމަ މި އެއަރޕޯޓް ވެސް ވެގެންދާނީ ރައްޔިތުންގެ ރުހޭގޮތަށް އޮންނަށްޖެހޭ އެއަރޕޯޓެއް. ތަން ވިއްކާ ނުލެވޭނެ.\nކޯޓަށް ދިއުމަކީ މައްސަލަ އެއް ނޫން.. ގާސިމަށް ވެސް މިހާރު އިންސާފު ލިބޭނެ ކޯޓުން. ކޯޓުން ނިންމާނީ ރަނގަޅަށް...\nގާސިމަށް މަސްއޫލިއްޔަތުގެ މާނަ ނޭންގުމަކީ އެކަށީގެންވާކަމެއް.. އެހެންވެތާ 1 އަހަރުވަންދެން މަޖިޅީހަށް ހާޒިރުނުވެ ރައްޔިތުންނަށް ކުރަންޖެހޭ ޚިދުމަތްނުކޮށް ހުންނާނީ. އެތަން އަތުލީ ގޯސްކޮށްތޯ ނޫނީ ރަނގަޅަށް ތޯ ނިންމާނީ އޭޖީއެއް ނޫން. ކޯޓުން. އޭޖީގެ ޒިންމާއެއް ކޯޓުގެ ހުރިހާ މަރުޚަލާތަކެއް ރައްޔިތުންގެ ހައްގުގައި ނިންމުމަކީ. ގޯސްކޮށް އަތުލިލަނަ ހައްގު ބަދަލު ގާސިމަށް ދޭންޖެހޭނެ.\nތީ ބޮޑަށްވައްތަރީ ރާވައިގެން ހިންގާ ގޭމަކާ. ކަލޭމެން ޖަލުންނެރެދޭން ރައްޔިތުން ކުރި ބުރަމަސައްކަތަށް ލިބުނީ ނާއުއްމީދާ ބޭއިންސާފާ ކޮރަޕްޝަނާ ފަސާދައިން ފުރިފަވާ ޤަޢުމެއް! މިޤަޢުމު ހިންގުމަށް ބޭނުންވަނީ ސިޔާސީ މައިދާނުގަ ތަޤައްޔަރުވެފައި ނުވާ ސާދާ ބައެއް! ނިއު ބުރީޑެއް!\nއެކަހަލަ ބަޔަކު ގެންނަންޖެހޭނީ "ޗައިނާ" އިން، އެހެންތާކު ތިކިޔާ ވައްތަރު ބަޔަކު ނޫޅޭ ކަމަށްވަނީ.\nރާއްޖެއިން ބޭރުން ގެންނަންޖެހޭނީ، ދިވެއްސަކު ނެތް ތިނޫން މީހެއް. ވޯޓް ދޭނީ އެންމެ ގިނަ ލާރިދޭ މީހަޔަށް.\nމަގޭ ގާތައް އަންނަ ހިންޏެއް ބުނާކަށްވެސް މަށަކަށް ނޭނގެ...ތި އެއާޕޯޓު ސިވިލް އޭވިއޭޝަނުގެ ގަވާޢިދާ އެއްގޮތައް އޮތް ޒަމާނެއް މަށެއް ނުދެކެން. ދެން އެކަމަކު އޭގެ އަނެއްކޮޅުން ސިވިލް އޭވިއޭޝަން، ސިވިލް އޭވިއޭޝަނުގެ ގަވާޢިދާ އެއްގޮތައް އޮތް ޒަމާނެއްވެސް މަށެއް ނުދެކެން.


Gulf gai theyo tankerthakakah ithuru hamalaathakeh, Iran ah thuhumath! | Mihaaru\nނޯވޭގެ ބޯޓު ކައިރީގައި އެއްޗެއް ގޮވައި އޭގައި އަލިފާން ރޯވެފައި: އެމެރިކާ އިން ބުނީ އެއީ އީރާނުގެ ހަމަލާއެއް ކަމަށް\nތެޔޮ ޓޭންކަރުތަކަކަށް އިތުރު ހަމަލާތަކެއް، އީރާނަށް ތުހުމަތު!\n14 ޖޫން 2019 - 14:552comments\nއުމާން ކަނޑު އޮޅިން ދަތުރުކުރި ޖަޕާނާއި ނޯވޭގެ ދެ ތެޔޮ ޓޭންކަރަށް އިއްޔެ ހަމަލާތަކެއް އަރައި ގެއްލުންތަކެއް ވެއްޖެ އެވެ. އަދި އޭގެ ތެރޭގައި ހިމެނޭ ޖަޕާންގެ ޓޭންކަރު ކައިރިން ނުގޮވާ ހުރި މައިންތަކެއް އީރާނުގެ ސިފައިން ސާފުކުރުމުގެ މަސައްކަތްކުރާ ތަނުގެ ވީޑިއޯއެއް އެމެރިކާ އިން ވަނީ އާންމުކޮށްފަ އެވެ.\nއެއްޗެހިތަކެއް ގޮވައިގެން ދެ ޓޭންކަރަށް ގެއްލުންވުމުން ފަޅުވެރިން އެ ބޯޓުތައް ދޫކޮށް ކަނޑަށް ފޭބި އެވެ. އެ މީހުން ސަލާމަތްކުރީ ކައިރިން ދަތުރުކުރި އެހެން ބޯޓުފަހަރުންނެވެ. އީރާނާއި އެމެރިކާ އިން ފަހުން ވަނީ އެ ފަޅުވެރިން އެ ގައުމުތަކުގެ އުޅަނދުތަކުގައި ތިބި ފޮޓޯތަކެއް އާންމުކޮށްފަ އެވެ.\nމި ހަމަލާ މި އައީ ޔޫއޭއީ ކައިރިން ދަތުރުކުރި ހަތަރު ތެޔޮ ބޯޓަށް ހަމަލާތަކެއް ދިންތާ މަހެއްހާ ދުވަސް ފަހުންނެވެ.\nއުމާން ކަނޑު އޮޅި އޮންނަނީ މުދާ އުފުލަން ބޭނުންކުރާ މަޝްހޫރު ކަނޑު ސަރަހައްދުގެ އެއްކޮޅުގަ އެވެ. އެ ދިމާލުން އަހަރަކު އެތައް ސަތޭކަ މިލިއަން ޑޮލަރުގެ އަގުހުރި ތެޔޮ ދުނިޔޭގެ އެކި ކަންކޮޅުތަކަށް ގެންދެ އެވެ.\nތެޔޮ ޓޭންކަރުތަކަށް އަމާޒުކޮށް ދިން މި ހަމަލާތަކުގެ ފަހަތުގައި އޮތީ އީރާން ކަމަށް އެމެރިކާ އިން ތުހުމަތުކުރެ އެވެ. އެކަމަކު އީރާނުން ބުނަނީ އެއީ ދޮގު ތުހުމަތުތަކެއް ކަމަށެވެ.\nއީރާނާއި އެމެރިކާއާ ދެމެދު މިހާރު ވަނީ ވަރަށް ބޮޑު ދެކޮޅުވެރިކަމެއް އުފެދިފަ އެވެ. އީރާނާ ދެކޮޅަށް އެމެރިކާ އިން ދަތިކުރުމުގެ ފިޔަވަޅުތައް އެޅުމުން އީރާންގެ ރުޅިވެރިކަން ވެސް ވަނީ ބޮޑުވަ އެވެ. މަސްރަހު ފިނިކުރަން ބައިނަލްއަގުވާމީ މުޖުތަމައުން ކުރަމުން އަންނަ މަސައްކަތުގައި އަދި އަލި މަގެއް ނުފެނެ އެވެ.\nހަމަލާގެ ޒިންމާ ނަގަން ޖެހޭނީ އީރާނުން: އެމެރިކާ\nއެމެރިކާ އިން ބުނާ ގޮތުގައި އެ ގައުމުގެ ކަނޑުގެ ސިފައިންނަށް ފުރަތަމަ ލިބުނީ ނޯވޭގެ ބޯޓު ފްރޮންޓް އެލްޓައާ ހާލުގައި ޖެހުނުކަމުގެ ސިގުނަގެވެ. އޭގެ ފަހުން ޖަޕާންގެ ބޯޓު ކޮކޫކާ ކަރޭޖަސްގެ ކޯލް ލިބުނެވެ. އެ ސަރަހައްދަށް އެމެރިކާ ސިފައިން ދިޔަ އެވެ.\nގޮވުންތައް ގޮވި ފަހުން އެ ހިސާބުގައި އީރާނުގެ ކަނޑުގެ ސިފައިންގެ ބޯޓުފަހަރު ހަރަކާތްތެރިވި ކަމަށް އެމެރިކާ އިން ބުނެ އެވެ. އަދި ކޮކޫކާ ކަރޭޖަސް ކައިރިން ނުގޮވާ ހުރި މައިންތައް ނެގިތަން ވެސް ފެނުނު ކަމަށް އެމެރިކާ އިން ބުނެ އެވެ.\nއެމެރިކާގެ ހާރިޖީ ވަޒީރު މައިކް ޕެމްޕިއޯ ވިދާޅުވި ގޮތުގައި ހަމަލާތަކުގެ ޒިންމާ ނަގަން ޖެހޭނީ އީރާނުންނެވެ.\n"އެގޮތަށް ބުނަން ޖެހެނީ ބޭނުންކުރި ހަތިޔާރާއި އެކަހަލަ އޮޕަރޭޝަން ހިންގުމުގެ ތަޖުރިބާ އާއި މި ފަހުން ބޯޓުފަހަރަށް އީރާނުން ދިން ހަމަލާތަކާއި އެ ފެންވަރުގެ ކަމެއްގެ ގާބިލްކަން އޮތް އެހެން ބަޔަކު އެ ސަރަހައްދުގައި ނޫޅޭތީ،" ޕޮމްޕިއޯ ވިދާޅުވި އެވެ.\nއެމެރިކާގެ ތުހުމަތުތަކަށް އީރާނުން ވަނީ ރައްދިދީފަ އެވެ. އދ ގައި ހުންނަ އީރާނުގެ މިޝަނުން ބުނީ އެމެރިކާ އިން ދައްކަނީ އެއްވެސް ހެއްކެއް ނެތް ވާހަކަތަކެއް ކަމަށެވެ.\n"ޖޫން 13 ވަނަ ދުވަހު އޮއިލް ޓޭންކަރުގެ ހާދިސާއާ ގުޅުވައިގެން އެމެރިކާ އިން ދައްކާ ވާހަކަތަކުގައި ސާބިތުހިފޭ އެއްވެސް ކަމެއް ނެތެވެ. އެންމެ ހަރުކަށި އިބާރާތުން އެމެރިކާގެ އެ ވާހަކައް އީރާނުން ދޮގުކުރަމެވެ،" އީރާނުން ނެރުނު ބަޔާނުގައި ބުނެފައިވެ އެވެ.\nއިއްޔެގެ ހަމަލާއާ ގުޅިގެން ދުނިޔޭގެ ތެލުގެ ބާޒާރުގައި ތެލުގެ އަގު ވަނީ ހަތަރު ޕަސެންޓް މައްޗަށް ޖެހިފަ އެވެ. އޭގެ ކުރީ ދުވަހު ކުރިމަތިވީ ހަތަރު ޕަސެންޓްގެ ވެއްޓުމެކެވެ.\nއިތުރު ލިޔުންތައް ޖަޕާން އީރާން ނޯވޭ އެމެރިކާ\nޖަޕާނުގެ ބޮޑުވަޒީރު އީރާނަށް ވަޑައިގަންނަވަނީ


Fathima Sana ah aa sharafeh\nފާތިމާ ސަނާއަށް އާ ޝަރަފެއް\nއިންޑިއާގެ ޓާޓާ މޮޓޯސްގެ ފުރަތަމަ އަންހެން އެމްބެސެޑަރު އަދި އިންޑިއާގައި ފުރަތަމަ ފަހަރަށް އަންހެނަކަށް ކާރު ބްރޭންޑެއް އިޝަތިހާރުކުރުމުގެ ޝަރަފު ބޮލީވުޑްގެ މަޝްހޫރު ބަތަލާ ފާތިމާ ސަނާ ޝެއިހަށް ލިބިއްޖެ އެވެ.\n'ޑަންގަލް' އިން ގިނަ ބައެއްގެ ސަމާލުކަން ހޯދާފައިވާ ސަނާއަކީ ބޮލީވުޑްގައި ކާމިޔާބު ހޯދުމަށް އެންމެ ބުރަކޮށް މަސައްކަތްކުރާ ތަރިންގެ ތެރޭގައި ހިމެނޭ ތަރިއެކެވެ. އެންމެ ދެ ފިލްމު ކުޅުމަށްފަހު ކާމިޔާބީގެ އެންމެ އުސް ހަރުފަތުގައި ފައި ހަމަކޮށްފައިވާ ސަނާ ވެފައި ވަނީ ޓާޓާ މޮޓޯސްގެ އުފެއްދުމެއް އިޝްތިހާރުކޮށް ދޭން ސޮއި ކުރި ފުރަތަމަ އަންހެން ފަންނާށެވެ. މީގެ ކުރިން މުޅިން ވެސް ޓާޓާ މޮޓޯސްގެ އެމްބެސެޑަރުކަން ކޮށްފައި ވަނީ ފިރިހެން ފަންނާނުންނެވެ.\nދާދި ފަހުން ރިލީޒް ކުރި "ގަލީ ބޯއި" އިން ތައާރަފުވި އެކްޓަރު ސިދާންތު ޗަތުރަވެދީއާ އެކީގައި ސަނާ ކުޅެފައިވާ ޓާޓާ މޮޓޯސް އުފެއްދުމެއްގެ އިޝްތިހާރު، މިހާރު ދައްކާލާފައިވާއިރު ކުރިއަށް އޮތް ދުވަސްތަކުގައި އިތުރު އިޝްތިހާރުތައް ސަނާއާއި އެކު ދައްކާލުމަށް ޓާތާ މޮޓޯސް އިން އަންނަނީ ތައްޔާރުވަމުންނެވެ.\nދެން އެންމެ އަވަހަށް ސަނާ ފެނިގެން ދަނީ ސެޕްޓަމްބަރު މަހުގައި ދެއްކުމަށް ތައްޔާރުވަމުންދާ އަނޫރާގް ބާސޫގެ ފިލްމަކުންނެވެ. މީގެ އިތުރުން ސައިފް އަލީ ހާން އާއި އެކު "ބޫތު ޕޮލިސް" ކިޔާ ހޮރޯ ކޮމެޑީ އެއް ކުޅުމަށް ސަނާ ވަނީ ސޮއިކޮށްފައެވެ.


Maumoon ge ihya Program nethumun bodu falhukameh | Mihaaru\nރައީސް މައުމޫން ބޭއްވި އިހްޔާ ކުރުމުގެ ޖަލްސާއެއްގެ ތެރެއިން-- މިހާރު ފޮޓޯ\nމައުމޫންގެ އިހްޔާ ޕްރޮގްރާމް ނެތުމުން ބޮޑު ފަޅުކަމެއް\n21 މެއި 2018 - 13:40 17 comments\nކުރީގެ ރައީސް މައުމޫން އަބްދުލްގައްޔޫމް، ވޭތުވެދިޔަ 39 އަހަރު މެދުނުކެނޑި ކޮންމެ ރޯދަ މަހަކު ބާއްވަމުން އައި އިހްޔާ ޕްރޮގްރާމް މި އަހަރު ނުބާއްވާތީ ގިނަ ބަޔަކު ކަންބޮޑުވުން ފާޅުކުރަން ފަށައިފި އެވެ.\nޝައުގުވެރި އެތައް މައުލޫއުތަކަކަށް ދަރުސް ދެއްވަމުން ގެންދެވި މައުމޫން މިހާރު ހުންނެވީ ސަރުކާރު ވައްޓާލަން އުޅުމުގެ ތުހުމަތުގައި ޓެރަރިޒަމްގެ ދައުވާ އުފުލައި ޝަރީއަތް ނިމެންދެން ޖަލު ބަންދުގައި ބަހައްޓައިފަ އެވެ.\nހަފުތާގެ އެކި ރޭތަކަށް ބަހާލައިގެން ބާއްވަމުން ގެންދިޔަ އިހްޔާ ޕްރޮގުރާމުތަކުގައި ރައީސް މައުމޫން ދެއްވާ ދަރުސްތަކުގައި ކީރިތި ގުރުއާނާއި ރަސޫލާގެ ހަދީޘްތަކުގެ މައްޗަށް އަލިއަޅުވާލައި ސައިންސްގެ ހެކިތަކުން މިސާލު ދައްކަވައިގެން ދަރުސް ދެއްވަ އެވެ. އޭގެ ތެރޭގައި ކީރިތި ގުރުއާނުގައި ހިސާބު އަދަދުތައް ހިމަނުއްވާފައިވާ ގޮތް ފަދަ ޝައުގުވެރި މައުލޫއުތައް ހިމެނެ އެވެ.\nމިދިޔަ އަހަރު ބޭއްވި އިހްޔާ ޕްރިގުރާމުގެ ތެރެއިން ރައީސް މައުމޫން މީހަކާ ސަލާމް ކުރައްވަނީ-- މިހާރު ފޮޓޯ\nމައުމޫންގެ ވެރިކަމުގައި ގިނަ ދުވަސްތަކެއް ވަންދެން ސަރުކާރުގައި ހިދުމަތް ކުރެއްވި، އަދި އިހްޔާ ޕްރޮގުރާމަށް ދާއިމީ ގޮތެއްގައި ބައިވެރިވެވަޑައިގެންނެވި ކުރީގެ މިނިސްޓަރު އަނީސާ އަހުމަދު ވިދާޅުވީ މި އަހަރު ރައީސް މައުމޫންގެ އިހްޔާ ޕްރޮގްރާމް ނެތުމަކީ ލިބުނު ވަރަށް ބޮޑު ފަޅުކަމެއް ކަމަށެވެ.\n"ގުރުއާނާ ސައިންސާ ގުޅުވައިގެން ވަރަށް ތަފާތު ގޮތަކަށް ރައީސް މައުމޫންގެ ދަރުސްތައް ގެންދަވަނީ. ޒުވާނުން އަދި ވަރަށް ކަމުގޮސްގެން އެ ވާހަކަ ދައްކާ،" އަނީސާ ވިދާޅުވި އެވެ.\nރޯދަ މަހުގެ ރޭތަކުގައި މިހާރު އަނީސާ ކުރައްވާ ކަމަކީ އެ ޕްރޮގުރާމްތަކުގެ ރިޕީޓް ބެއްލެވުމެވެ. އަނީސާ ވިދާޅުވީ ރައީސް މައުމޫންގެ ދަރުސްތައް މި އަހަރު ނުބޭއްވޭތީ އެތައް ބަޔަކު ހިތާމައާއެކު އެކަން ފާހަގަ ކުރާ ކަމަށެވެ.\nރޯދަ މަހާ ގުޅުވައިގެން ދަރުސްތައް ދިނުމަށް އިސްލާމިކް މިނިސްޓްރީން މިހާރު ވެސް ޕްރޮގްރާމްތައް ބާއްވަ އެވެ. އަނީސާ ވިދާޅުވީ އެހެން ދިވެހި އިލްމުވެރިންނާއި ރައީސް މައުމޫން ދެއްވާ ދަރުސްތަކާ ވަރަށް ވެސް ތަފާތު ކަމަށެވެ.\n"ރާއްޖޭގެ ބޭފުޅުން ދައްކަވަނީ އެއް ވާހަކައެއް. އޭގެ ބަދަލުގައި ރައީސް މައުމޫން ވިދާޅުވަމުން ގެންދަވަނީ މި ޒަމާނާ ގުޅުވައިގެން ސައިންސްގެ ހެކިތައް ދައްކަވައިގެން،" އަނީސާ ވިދާޅުވި އެވެ.\nރައީސް މައުމޫން ދަރުސް އެއް ދެއްވަނީ-- މިހާރު ފޮޓޯ\nދިވެހި ބަހާއި އަދަބިއްޔާތަށް ހިދުމަތް ކުރައްވާ ހަސަން ޝާކިރު މުހައްމަދަކީ ވެސް ގަވައިދުން ރައީސް މައުމޫންގެ އިހްޔާ ޕްރޮގްރާމަށް ވަޑައިގެންނެވި ބޭފުޅެކެވެ. އޭނާ ވިދާޅުވާ ގޮތުގައި އެ އިހްޔާ ޕްރޮގްރާމަކީ ވަރަށް މައުލޫމާތު މުއްސަނދި، ބޭނުންތެރި ފިލާވަޅުތަކެއް ލިބިގެންދިޔަ ޕްރޮގްރާމެކެވެ. އެ ދަރުސްތައް މެދުކެނޑިގެން ދިއުމަކީ ދީނީ ގޮތުން ހޭލުންތެރި ކުރުމުގެ މަސައްކަތަށް ލިބިގެން ދިޔަ ބޮޑު އުނިކަމެއް ކަމަށް އޭނާ ވިދާޅުވި އެވެ.\n"މިހާރު އިހްޔާ ޕްރޮގްރާމް ކުރިއަށް ގެންދަވާ ގޮތަށް ވުރެ ރައީސް މައުމޫން ގެންދެވި ގޮތް މާ ޝައުގުވެރި. އަޅުގަނޑަށް ކަމުދަނީ އެ ގޮތް،" ޝާކިރު ވިދާޅުވި އެވެ.\nއެ މަނިކުފާނުގެ ގާނޫނީ ވަކީލު މުހައްމަދު ފައިސަލް ވިދާޅުވީ އެ ޕްރޮގުރާމް ނުބޭއްވޭތީ އެކަމާ ކަންބޮޑުވެ ރައީސް މައުމޫން ވާހަކަފުޅު ދައްކަވާ ކަމަށެވެ.\nރައީސް މައުމޫންގެ އިހްޔާ ޕްރޮގުރާމަކީ އެ މަނިކުފާނު ވެރިކަމަށް ވަޑައިގަތުމާއެކު ރޯދަ މަހަށް ހާއްސަކޮށް ފެއްޓެވި ޕްރޮގްރާމެކެވެ. އެންމެ ފުރަތަމަ އިހްޔާ ޕްރޮގްރާމް ބޭއްވީ މުލީއާގޭ ގޯތިތެރޭގަ އެވެ. އެއަށް ފަހު އިސްލާމީ މަރުކަޒު ބިނާކުރުމުން އެ ޕްރޮގްރާމް ބާއްވަމުން އައީ އިސްލާމީ މަރުކަޒު ހޯލުގަ އެވެ.\nއޭރު ރޯދަ މަހުގެ ކޮންމެ ރެއަކު އެ ދަރުސްތައް ބާއްވާއިރު ރައީސް މައުމޫންގެ އިތުރުން ރާއްޖެ އާއި ބޭރުގެ ދީނީ އިލްމުވެރިން ދަރުސް ދެއްވަ އެވެ. ރައީސް މައުމޫންގެ ވެރިކަން ނިމުމުން ރައީސް މައުމޫން ފައުންޑޭޝަންގެ ފަރާތުން ވެސް ގެންދެވީ އެ ޕްރޮގުރާމް ބާއްވަމުންނެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް އިސްލާމް އިހްޔާ ޕްރޮގްރާމް އަނީސާ އަހުމަދު ރޯދަ މަސް 2018


EPL: Salah Ge Penalty In Brighton Balikoh, Liverpool 1 Vanaigai Hamajehigen - Vaguthu\nކޮވިޑް ދެކެ ދިވެހިން ބިރު ނުގަންނަނީ ކުއްލިއަކަށް ގިނަ ބަޔަކު މަރުނުވާތީ! - 22 ގަޑިއިރު ކުރިން\nސަލާހްގެ ޕެނެލްޓީން ބްރައިޓަން ބަލިކޮށް، ލިވަޕޫލް އެއްވަނައިގައި ހަމަޖެހިގެން\nލިވަޕޫލްގެ މިސްރު ތަރި، މުހައްމަދު ސަލާހް ޖެހި ޕެނެލްޓީން، 1-0ގެ ނަތީޖާއަކުން ބްރައިޓަން ބަލިކޮށް، ލިވަޕޫލުން އެއްވަނައިގައި ދަމަހައްޓަމުން އަންނަ ލީޑު ދަމަހައްޓައިފިއެވެ.\nމިރޭގެ މެޗުން މޮޅުވެ ލިވަޕޫލް އެއްވަނައިގައި އޮތީ 22 މެޗުން 57 ޕޮއިންޓާއެކުގައެވެ. އެޓީމަށްވުރެ މެޗެއް މަދުން ކުޅުނު ސިޓީ ދެވަނައިގައި އޮތް އިރު، ސިޓީއަށް ލިބެނީ 50 ޕޮއިންޓެވެ.\nމިރޭގެ މެޗުގައި 70 ޕަސެންޓް ވަގުތު ބޯޅަ ގެންގުޅެ، އެއްކޮށްހެން ޑޮމިނޭޓް ކުރީ ލިވަޕޫލުންނެވެ. ބްރައިޓަންއިން ފަހަތުގައި ތިބެގެން ކުޅުމުގެ ސަބަބުން ލިވަޕޫލަށް ގިނަ ހަމަލާތަކެއް އުފެއްދިފައެއް ނުވެއެވެ. އެޓީމަށް ފުރަތަމަ ހާފްވެސް ދިޔައީ މާޔޫސް ކޮށެވެ.\nފުރަތަމަ ކޮޅުގައި ބްރައިޓަންގެ ޕަސްކަލް ގްރޮސްގެ ހަމަލާއެއް ފެނުނެވެ. ފަބީނިއޯ ކައިރިން ނައްޓާލުމަށްފަހު އޭރިއާ ތެރެއަށްވަދެ އޭނާ ފޮނުވާލި ބޯޅަ ބްލޮކް ކުރީ މިރޭގެ މެޗުގައި އަނިޔާވެސް ވެފައި ހުރި ލޮވްރަންއެވެ.\nދެވަނަ ހާފް ފެށިގެން މާގިނައިރެއް ނުވެ، ލިވަޕޫލަށް ޕެނެލްޓީ ލިބުނެވެ. ޕާސްކަލް ގްރޮސް، އޭރިއާ ތެރެއިން ސަލާހަށް ކުރި ފައުލަކާ ގުޅިގެން ލިބުނު ޕެނެލްޓީ ސަލާހް ނިންމާލީ ފަސޭހަ ކަމާއެކުގައެވެ.\nގޯލަށްފަހު ލިވަޕޫލުން ވަނީ އިތުރު ފުރުސަތުތަކެއްވެސް ތަނަވަސްކޮށްފައެވެ. ވައިނާލްޑަމްގެ ހަމަލާ ދަނޑިކައިރިން ބޭރަށްދިޔަ އިރު، ސަލާހަށް ވަނީ އިތުރު ފުރުސަތެއްވެސް ލިބިފައެވެ. އޭރިއާ ތެރޭގައި ހުއްޓާ މިލްނާ ދިން ބޯޅަ ސަލާހަށް ނިންމައެއް ނުލެވުނެވެ.\nމިރޭގެ މެޗުން ބަލިވެ، ބްރައިޓަން އޮތީ 13 ވަނައިގައެވެ، 22 މެޗުން އެޓީމަށް ލިބެނީ 26 ޕޮއިންޓެވެ.\nޖެނުއަރީ 12, 2019 22:55


May mahu Raajje ah kuri vaissaraigai libunu gellumah 1.4 million haradhuvey | Jazeera\tމެއި މަހުގެ ވިއްސާރާގައި 1.4 މިލިއަން ހަރަދުކޮށްފައިވޭ! - Jazeera\nމެއި މަހު ރާއްޖެއަށް ކުރި ވިއްސާރައިގައި ލިބުނު ގެއްލުމަށް 1.4 މިލިއަން ހަރަދުވޭ!\nއަޒްލިފާ އަބްދުﷲ June 23, 2021 608 views0\nފުވައްމުލަށް ސިޓީގެ މަގިތަކުގައި ފެންބޮޑުވެފައި\nފާއިތުވެދިޔަ މޭ މަހު ރާއްޖެއަށް ކުރި ވިއްސާރާގައި ލިބުނު ގެއްލުމަށް 1.4 މިލިއަން ރުފިޔާގެ އެހީތެރިކަން ފޯރުކޮށްދޭން ސަރުކާރުން ނިންމައިފިއެވެ.\nނޭޝަނަލް ޑިޒާސްޓަރ މެނޭޖްމަންޓް އޮތޯރިޓީ (އެންޑީއެމްއޭ) އިން ހެދި އެސިސްމަންޓްގައި ދައްކާގޮތުން، މެއި މަހު ރާއްޖެއަށް ކުރި ވިއްސާރާގައި ގޭބިސީ ފެންވަރުގައި ބޯހިޔާވަހިކަމަށާއި، ޒަރޫރީ ބޭނުންތަކަށް ބުރޫ އަރާ މިންވަރަށް ގެއްލުންވި 8 ރަށެއް ހިމެނޭ ކަމަށެވެ. އޭގެ ތެރޭގައި ހިމެނެނީ ފުވައްމުލައް ސިޓީ، އައްޑޫ ސިޓީ، ހއ. އުލިގަމު، ހއ. ދިއްދޫ، ނ. މަގޫދޫ، ހދ. ކުޅުދުއްފުށި، ހދ. ނެއްލައިދޫގެ އިތުރުން ރ. ދުވާފަރެވެ.\nއެންޑީއެމްއޭއިން ހާމަކޮށްފައިވާގޮތުން ރަށުފެންވަފރުގައި ދަނޑުބިންތަކަށާއި އާންމު ހިދުމަތްދޭ އިމާރާތް އަދި އޮޑި ހަރުގެ ފަދަ ތަންތަނަށް ގެއްލުންވެގެން ރިޕޯޓްކޮށްފައިވާ ރަށްތަކުގެ އަދަދަކީ 13 އެވެ. އަދި ގޭބީސީ ފެންވަރުގައި ގެއްލުންތައް ކުރިމަތިވި ރަށްތަކުގެ ޖުމްލަ އަދަދަކީ 562 އެވެ. ޒަރޫރީ ހިފާގެންގުޅޭ ތަކެއްޗާއި ގޭގެ އިމާރާތަށް ގެއްލުންވެފައިވާކަން އެސިސްމަންޓުން ދައްކާ ގެތަކުގެ އަދަދަކީ 384 އެވެ.\nއެ އޮތޯރިޓީން ހެދި އެސެސްމަންޓުން އެރަށްތަކަށް 1.4 މިލިއަން ރުފިޔާގެ އެހީތެރިކަން ފޯރުކޮށް ދިނުމަށް ނިންމާފައިވާ ކަމަށް އެންޑީއެމްއޭއިން ބުނެއެވެ. އެގޮތުން ޒަރޫރީ ހިފާގެންގުޅޭ ތަކެއްޗަށް ލިބުނު ގެއްލުމުގެ ޖުމްލަ އަދަދު 3،970،075 އަރާ ކަމަށާއި، ލިބުނު ގެއްލުމުން އަރައިގަތުމަށް ސަރުކާރުން 794،015 ރުފިޔާ ގެ އެހީތެރިކަން ފޯރުކޮށްދިނުމަށް ނިންމާފައިވާ ކަމަށެވެ.\nގޭގެ އިމާރާތަށް ލިބުނު ގެއްލުމުގެ ޖުމްލަ އަދަދު 642،848 އަށް އަރާކަމަށާއި، ލިބުނު ގެއްލުމުން އަރައިގަތުމަށް 642،849 ރުފިޔާ ގެ އެހީފޯރުކޮށްދިނުމަށް ސަރުކާކާރުން ވަނީ ނިންމާފައެވެ.\nނޭޝަނަލް ޑިޒާސްޓަރ މެނޭޖްމަންޓް އޮތޯރިޓީ (އެންޑީއެމްއޭ)\nމެއި މަހުގެ ވިއްސާރާގައި 1.4 މިލިއަން ހަރަދުކޮށްފައިވޭ!


Operation Kaamiyaabu, Asadhulla Varugadha Azumehggai - Vaguthu\nކޮވިޑް-19: އަދަދުތައް މަދު ނުވޭ، ކަންބޮޑުވުން އިތުރު ވަނީ - 51 މިނެޓް ކުރިން\nމާޒިޔާގެ ކެޕްޓަން އަސަދުﷲ އަބްދުﷲ (އަސައްކޮ) ގެ ކަނާތު ކަކުލުގެ ލިގަމެންޓަށް ލިބުނު އަނިޔާއާ ގުޅިގެން ކުރިއަށްދިޔަ ކަކުލުގެ ސާޖަރީ އޭޑީކޭ ހޮސްޕިޓަލުގައި ކާމިޔާބުކަމާއެކު ނިންމާލައިފިއެވެ.\nމިއީ ތިން އަހަރު ތެރޭ އަސަދުﷲ ކުރި ދެ ވަަނަ އޮޕަރޭޝަނެވެ.\nއަސަދުﷲގެ ކަކުލަށް އަނިޔާވީ އޭއެފްސީ ކަޕްގެ ޕްލޭއޮފް ބުރުގެ ފުރަތަމަ ލެގުގައި އިންޑިއާގެ ބެންގަލޫރާ ދެކޮޅަށް މާލޭގައި މިދިޔަ މަހު ކުޅުނު މެޗުގަ އެވެ. އަސައްކޮ އަށް އަނިޔާވީ މެޗުގެ ވަރަށް ކުރީކޮޅު ފޯވާޑް ކޮނޭލިއަސް ސްޓެވާޓް ނަގައިދިން ހުރަހެއްގައި އޭރިޔާ ތެރެއިން ބޯޅަ ގޯލަށް ވައްދަން އުޅުމުގެ ތެރޭގައެވެ. އަނިޔާވުމުގެ ސަބަބުން ދަނޑުމަތީގައި ފަރުވާ ދިނުމަށްފަހު މާޒިޔާ އިން ވަނީ އޭނާ ބަދަލުކޮށްފަ އެވެ.\nމިދިޔަ ބުރާސްފަތި ދުވަހުގެ ރޭ ކުރިއަށް ގެންދިޔަ ސާޖަރީއަށް ފަހު މާޒިޔާ އިން ބުނެފައިވަނީ އަސަދުﷲ އަލުން ކުޅުމުގެ ތެރެއަށް އެނބުރި އަންނަން6މަހާއި7މަހުގެ މުއްދަތެއް ހޭދަވާނެ ކަމަށެވެ. އަނިޔާއިން މުޅިން އެއްކޮށް ރަނގަޅުވެ އަސަދުﷲ ކުޅުމުގެ ތެރެއަށް އެނބުރި އަންނާނެ ކަމަށް ބެލެވެނީ މިއަހަރުގެ އޮކްޓޫބަރު މަހުގެ ތެރޭގަ އެވެ.\nއަނިޔާގެ ސަބަބުން އަސަދުﷲ ވަނީ މީގެ ކުރިން ވެސް ދިގު މުއްދަތަކަށް ކުޅުމާއި ދުރުގައި ހުންނަން ޖެހިފަ އެވެ. 2017 ވަނަ އަހަރުގެ އޮގަސްޓް މަހު އުރީދޫ ދިވެހި ޕްރިމިއާ ލީގުގައި ށ. މިލަންދޫ ފުޓްބޯޅަ ޓީމާ ދެކޮޅަށް ކުޅުނު މެޗުގައި އަނިޔާވީ އަސަދުﷲ ވާތު ކަކުލަށެވެ. އެ އަހަރުގެ ސެޕްޓެމްބަރު އޮޕަރޭޝަނަށް ކުރުމަށް ފަހު އޭނާ ކުޅުމުގެ ތެރެއަށް އައީ 2018 ވަނަ އަހަރުގެ މެއި މަހު ތެރޭގައެވެ.\nއަސަދުﷲ އަށް އަނިޔާވިއިރު، އޭނާ އަށް ކްލަބާއި ގައުމީ ޓީމުގެ ގިނަ މެޗުތަކެއް ގެއްލުމުގެ ފުރުސަތު އެބައޮތެވެ. މާޒިޔާ އަންނަނީ އޭއެފްސީ ކަޕްގެ ގްރޫޕް ސްޓޭޖުގައި ވާދަކުރަމުންނެވެ. އެގޮތުން ރަށުން ބޭރުގައި ކުޅުނު ފުރަތަމަ މެޗުގައި އެ ޓީމު ވަނީ އިންޑިއާގެ ޗެންނާއީ ސިޓީ އެފްސީއާ 2-2 އިން އެއްވަރުކޮށްފައެވެ.\nއަސައްކޮގެ އަނިޔާއާއެކު މާޒިޔާއިން ވަނީ، މިދިޔަ މަހު އޮތް ދެވަނަ ޑިވިޝަން ފުޓްބޯޅަ މުބާރާތުގެ އެންމެ މޮޅު ކުޅުންތެރިޔާގެ މަގާމު ހޯދި އާދަމް ނިޒާމް (ކިތުނަ) އެޓީމަށް ގެނެސްފައެވެ.


ގައުމީ ބާސްކެޓްބޯޅަ ލީގު: ފިރިހެން ބައިގެ ޗެމްޕިއަންކަން ކިންގްސްއަށް | Jazeera\tގައުމީ ބާސްކެޓްބޯޅަ ލީގު: ފިރިހެން ބައިގެ ޗެމްޕިއަންކަން ކިންގްސްއަށް - Jazeera\nގައުމީ ބާސްކެޓްބޯޅަ ލީގު: ފިރިހެން ބައިގެ ޗެމްޕިއަންކަން ކިންގްސްއަށް\nއައިޝަތު ނިއުޝާ February 21, 2020 81 views0\n14 ވަނަ ޤައުމީ ބާސްކެޓްބޯޅަ ލީގުގެ ފިރިހެން ޑިވިޝަނުގެ ޗެމްޕިއަންކަން، ކިންގްސް ބާސްކެޓްބޯލް ކްލަބުން ހޯދައިފިއެވެ.\nފިރިހެން ޑިވިޝަނުގައި މިފަހަރު ވަނީ ފަސް ޓީމެއް ވާދަކޮށްފައެވެ. އެއީ ކިންގްސް އާއި ޓީރެކްސް ބާސްކެޓްބޯލް ކްލަބާއި، ރެޕްޓާސް ބާސްކެޓްބޯލް ކްލަބާއި، ސްޓިންގާސް ބާސްކެޓްބޯލް ކްލަބު، އަދި ރެޑްވިންގްސް ބާސްކެޓްބޯލް ކްލަބެވެ.\nމިފަހަރުގެ ފިރިހެން ބައިގެ ޗެމްޕިއަންކަން ކިންގްސް ހޯދިއިރު، ލީގުގައި ބުރާސްފަތި ދުވަހުގެރޭ ކުޅުނު ފަހު މެޗުން ކިންގްސް ވަނީ އެންމެ ފަހުގެ ޗެމްޕިއަން ޓީރެކްސް ބާސްކެޓްބޯލް ކްލަބު އަތުން 77-71 ޕޮއިންޓުން ބަލިވެފައެވެ. އެގޮތުން ބުރާސްފަތި ދުވަހުގެރޭގެ ނަތީޖާއާއެކު ޕޮއިންޓުގެ ގޮތުން ކިންގްސް އާއި ޓީރެކްސް އެއްވަރުވި ނަމަވެސް، ކިންގްސްއަށް އެއްވަނަ ލިބުނީ ސްކޯގެ ތަފާތަކުންނެވެ.\nމި މެޗުގައި ދެ ޓީމުގެ ފަރާތުންވެސް ފެނިގެންދިޔައީ ވާދަވެރި ކުޅުމެކެވެ. ފުރަތަމަ ތިން ކުއާޓަރުގައި ޓީރެކްސްއިން ލީޑު ދެމެހެއްޓިއިރު، އެޓީމުން ތިންވަނަ ކުއާޓަރު ނިންމާލީ، 69-53 ޕޮއިންޓުގެ ފަރަގަކާއެކުގައެވެ. ނަމަވެސް ފަހު ކުއާޓަރުގައި ކިންގްސްއިން ވަނީ އެ ފަރަޤު ކުޑަކޮށްފައެވެ.\nޤައުމީ ބާސްކެޓްބޯޅަ ލީގުގެ ފިރިހެން ޑިވިޝަނުގެ ޗެމްޕިއަންކަން މިފަހަރު ކިންގްސް ހޯދިއިރު، ލީގުގެ އަންހެން ޑިވިޝަނުގެ ޗެމްޕިއަންކަން ހޯދީ ކުއީންސް ބާސްކެޓްބޯލް ކްލަބެވެ.\nޒުވާނުންގެ މަރުކަޒު އެތެރޭ ކޯޓުގައި ކުޅުނު މި، 14 ވަނަ ޤައުމީ ބާސްކެޓްބޯޅަ ލީގުގެ ކުޅުން ނިމުމާއެކު، ހުކުރު ދުވަހު 38 ވަނަ ގައުމީ ބާސްކެޓްބޯޅަ މުބާރާތުގެ ކުޅުން ފެށުމަށް ވަނީ ހަމަޖެހިފައެވެ.\nކިންގްސް ބާސްކެޓް ބޯލް ކްލަބް\nފުރިހަމަ މިނިވަން ޤައުމެއްގެ ގޮތުގައި އޮތުމަށް، މުހިންމު ކަންތައްތައް\nނޭކުރެންދޫގައި ދުވަސްވީ މީހަކަށް ހަމަލާދީ ޒަހަމްކޮށްލައިފި\nޒުވާނުންގެ ޤައުމީ ދުވަސް އަތޮޅުތެރޭގައި ފާހަގަ ކުރަނީ\nދެވަނަ ޑިވިޝަނުގެ ޗެމްޕިއަންކަން ވެލެންސިއާއަށް


އެއީ ނޭވާ ހިފަހައްޓާލައިގެން ހުންނަން ޖެހުނު، ހާސްކަން ވަރަށްބޮޑުވި ވަގުތުކޮޅެއް: ޔޫންގެ މައިންބަފައިން – Dhen.mv\nމަރްޔަމް ވަޙީދާ August 15, 2020 - 2:20 pm\nޔޫން ލިސީ ހޮސްޕިޓަލުގައި ފަރުވާ ހޯދަނީ/ ފޮޓޯ "ދެން" އަށް ހިއްސާކުރީ ރިހޫ\nޔޫން އަކީ ދިވެހި ފިލްމީތަރި މުޙައްމަދު ޔުނާން އާއި އޭނާގެ އަންހެނުން ފާތިމަތު ރިހްލާ (ރިހޫ) ގެ އެންމެ ހަގު ދަރިފުޅެވެ.\nއުމުރުންް ނުވަ މަހުގެ ޔޫން އަކީ އުފެދުމުގައި ވެސް ހިތުގެ މައްސަލަތަކެއް ހުރުމުގެ ސަބަބުން އަވަސް ފަރުވާއަށް ބޭނުން ވެފައިވާ ކުއްޖެކެވެ. އެފަރުވާ ޔޫން އަށް ލިބުމުގައި ވަރަށް ގިނަ ދަތިތަކަކާއި ވެސް ކުރިމަތިވިއެވެ.\nޔޫންގެ ވާހަކަ "ދެން" އަށް ހިއްސާ ކުރަމުން ރިހޫ ބުނީ ޔޫން އުފަންވިތާ ދެވަނައަށް ވީ ދުވަހު ވެސް ޔޫން ގޮވައިގެން އެމަޖެންސީކޮށް އިންޑިއާއަށް ދާން ޖެހުނު ކަމަށާއި އެ ފަހަރު ވެސް ޔޫންގެ ހިތުގެ އޮޕަރޭޝަނެއް ކުރަން ޖެހުނު ކަމަށެވެ.\n"ބޭބީގެ ހިތުގެ ވާތްފަޅި އެއްވެސް ވަރަކަށް މަސައްކަތް ނުކޮށްގެން އެއިރު އޮޕަރޭޝަން ކުރީ. ވިހެއިރު ބޭބީގެ ނޭވާއަށް އުނދަގޫވެ ވެންޓިލޭޓަރަށް ލާން ޖެހުނު. އޭގެފަހުން ބޭބީގެ އެކޯއެއް ހެދިއިރު އެނގުނީ ބޭބީގެ ހިތުގެ ވާތްފަޅި އެއްވެސް ވަރަކަށް މަސައްކަތް ނުކުރާކަމާ ލަންގްސް ސްޓިފް ވެފަ ހުރިކަން ވެސް . އެހެންވެ ވަގުތުން ފުރުވާލީ އިންޑިއާއަށް. ހާޓް އޮޕަރޭޝަން ކުރީ އިންޑިއާގެ އަމްރިތާ ހޮސްޕިޓަލުގަ. އެކޮޅުގަ އެއިރު ގާތްގަނޑަކަށް މަހެއްވަރު ހުންނަން ޖެހުނު" ރިހޫ ކިޔައިދިނެވެ.\nއެ އޮޕަރޭޝަނަށްފަހު އެނބުރި ރާއްޖެއައީ މިދިޔަ އަހަރުގެ ނޮވެމްބަރު މަހުގެ 31 ވަނަ ދުވަހުއެވެ. ނަމަވެސް މިއަހަރުގެ ފެބްރުއަރީ މަހުގެ 17 ވަނަ އިތުރު ފޮލޯއަަޕެއް ހެދިއިރު އިތުރު މައްސަލަތަކެއް ޖެހިފައިވާކަން ވަނީ އެނގިފައެވެ. އެގޮތުން ޔޫންގެ ހިތުގެ އޮޕަރޭޝަން ކޮށްފައި ގުޅުވާފައި އިންނަ ނާރު މަޑުމަޑުން ބެދެމުން އަންނަ ކަމަށާއި އެކަމުގެ ސަބަބުން ހިތުގެ ލޭގެ ޕްރެޝަރ ވެސް ހުންނަން ޖެހޭ ވަރަށްވުރެ އިތުރު ވެފައިވާކަން ވެސް ވަނީ އެނގިފައެވެ.\nއެހެންކަމުން އެފަހަރު ވެސް އެދެމަފިރިން ވަނީ ޔޫން ގޮވައިގެން އަވަސް ފަރުވާއަށް އިންޑިއާއަށް ގޮސްފައެވެ.\nއެއިރު އިންޑިއާ އަށް ގޮސް ބޭސް ކޮށްގެން އައުމަށްފަހު މިދިޔަ މަހު އަނެއްކާވެސް ޔޫންގެ ބަލިހާލަތު ދަށްވާން ފެށިއެވެ. އެގޮތުން، ހުން އައިސް، ނޭވާލާން ދަތިވުމާއި ރަނގަޅަށް ނުކެވުން ފަދަ ކަންކަމާއި ކުރިމަތިލާން ޖެހުނެވެ. އެހެންކަމުން ޑޮކްޓަރުން ލަފާ ދެއްވީ އަނެއްކާވެސް އަވަހަށް ބޭސްފަރުވާއަށް ރާއްޖެއިން ބޭރަށް ދިޔުމަށެވެ.\nނަމަވެސް މިފަހަރު ވަރަށް ގިނަ ދަތިކަމަކާއި ކުރިމަތިވިއެވެ. ޔޫން އަށް އާސަންދަ ހަމަޖެހުނު ކަމުގައި ވިޔަސް ފުރަތަމަ ހަމަޖެހުނީ އަމްރިތާ ހޮސްޕިޓަލުންނެވެ. ޔޫން ކުރިން ދެއްކި ޑޮކްޓަރު ޑރ. ސުނިލް އަމްރިތާ ހޮސްޕިޓަލުގައި މިހާރު ނުއިންނާތީ އެދެމަފިރިން އެދެމުން ދިޔައީ ކުރިންް ދެއްކި ޑޮކްޓަރަށް ދެއްކޭނެ އިންތިޒާާމު ހަޖައްސައި ދިނުމަށެވެ. އެކަމަށްޓަކައި އަމިއްލަ ޚަރަދުގައި ދިޔުމަށް މަސައްކަތްކޮށް، ޑޮނޭޝަން ހޯދުމުގެ މަސައްކަތް ވެސް ކުރިއެވެ.\nއެއަށްފަހު ކުރިމަތިވީ އަނެއް ގޮންޖެހުމަކީ އިންޑިއާއަށް ފުރަން އާސަންދައިގެ ފަރާތުން ފްލައިޓުން ޖާގަ ހަމަނުޖެހުމެވެ. ފާއިތުވަމުންދިޔަ ކޮންމެ ސިކުންތަކީ ޔޫން އަށް ހުރި ނުރައްކަލަކަށް ވުމުން، ރިހޫ އާއި ޔުނާން އަށް މަޖުބޫރުވީ އެކުޑަ ދަރިފުޅު ގޮވައިގެން މަދަދަށް އެދި މުލިއާގޭ ދޮށަށް (ރައީސުލް ޖުމްހޫރިއްޔާގެ ގެކޮޅު) ގޮސް ދަންނަވާށެވެ. އެއީ އެމީހުން ޖެއްސި "ސްޓަންޓެއް" ކަމަށް ބައެއް މީހުން ބުނި ކަމުގައިވިޔަސް، ތުއްތު ދަރިފުޅަށްޓަކައި އެދެމަފިރިންގެ ހިތުގައި ވެރިވެފައިވާ ހާސްކަން އެދުވަހު ވެސް އެމީހުންގެ މޫނުމަތިންނާއި ލޮލުން ފޫދެމުންދިޔަ ކަރުނައިން ހާމަވާން ހުއްޓެވެ.\nއެންމެފަހުން ، އެތައް ބައެއްގެ އެހީތެެރިކަމާއިއެކު އެދެމަފިރިންނަށް ޔޫން ގޮވައިގެން ފަރުވާއަށް ދެވޭ ގޮތް ވިއެވެ. ޔޫން ގޮވައިގެން އިންޑިއާއަށް އެދެމަފިރިން ދިޔައީ ޖުލައި މަހުގެ 29 ވަނަ ދުވަހުގައެވެ. ނަމަވެސްް ފުރަތަމަ ތިބެން ޖެހުނީ ލިސީ ހޮސްޕިޓަލުގައި 14 ދުވަހުގެ ކަރަންޓީނުގައެވެ.\nޔޫންގެ ހިތުގެ އޮޕަރޭޝަން އިއްޔެ ހެނދުނު ކޮށްފައިވާއިރު، މާތް ﷲ ގެ އިރާދަފުޅާއެކު އެއޮޕަރޭޝަން ވަރަށް ވެސް ކާމިޔާބެވެ. އަށް ގަޑިއިރުގެ އެއޮޕަރޭޝަން ކާމިޔާބުވުން ވެގެން ދިޔައީ ރިހޫ އާއި ޔުނާން ގިނަ ދުވަސްތަކެއް ވަންދެން ކުރި ފިކުރުތަކަށް ލިބުނު އެންމެ އުފާވެރި ޚަބަރަށެވެ.\n"ނޭވާ ހިފަހައްޓާލައިގެން ހުންނަން ޖެހުނު ވަގުތުކޮޅެއް ހަމަ އެއީ. ވަރަށް ވެސް ފިކުރު ބޮޑުވެ، ހާސްކަމުގައި ހުންނަން ޖެހުނީ. ދުވަހަކުވެސް އެހާސްކަން ހިތުން ފިލައިގެނެއް ނުދާނެ. އެއިރުވެސްް ބުނަމުން ގެންދިޔައިން ޑރ. ސުނީލް އަށްވުރެ ރަނގަޅަށް މިކަން އެހެން މީހަކަށް ނުކުރެވޭނޭ. ޑރ. ސުނީލް ކޮށްފައިން ސާޖަރީއެއް ރަނގަޅު ކުރެވޭނީ އޭނައަށް އެކަނި. ޑރ. ސުނީލް އާއި ވާހަކަ ދެއްކިއިރު ބުނި ޑރ. އެލީނާއަށް މިކަން ފާހަގަ ވެގެން މިކަމާއި އަވަސް ފިޔަވަޅެއް އަޅާ ޑރ. ސުނީލް ކައިރިއަށް އާދެވުން މިއީ އެންމެ ރަނގަޅަށްވީ ކަންތަކޭ" ރިހޫ ބުންޏެވެ.\nމީގެ އިތުރުން ރިހޫ ބުނީ ޑރ. ސުނީލް ގެ އަތް މައްޗަށް އެމީހުންގެ ދަރިފުޅު ދޫކޮށްލީ، ވަރަށް "ހަނި ޕަސެއްޓޭޖެއްގައި" ދަރިފުޅު ހުއްޓާ، ޑރ. ސުނީލް އަށް ވަރަށް އިތުބާރާއެކު ކަމަށެވެ.\n"އަމްރިތާ ހޮސްޕިޓަލުން އެމީހުން ހެދި އެކޯ، ފަރުވާ ބަހައްޓައިގެން އެމީހުން ހެދިނަމަ މިއަށްވުރެ ވެސް އަވަސްވީސް ޔޫން ގެ އޮޕަރޭޝަނަށް. ރާއްޖެއިން އެކޯ ހަދާފަ އަމްރިތާއަށް ފޮނުވީމަ، އެތަނުން އެއްވެސް މައްސަލައެއް ނެތޭ ބުނެފަ ފޮނުވާލީ. އެއަށްފަހު އަނެއްކާވެސް އެކޯ ހެދިއިރު ފެނުނީ ހަމަ އެއްކަންތައް ތަކެއް، އެކަމަކު ކުރިއަށްވުރެ ހާލުދެރަ. އާސަންދައިން ތަންކޮޅެއް ޒިންމާދާރުކަމެއް މިކަންކަމަށް ދޭން ފެނޭ. އަދި އުސޫލާއި ޕޮލިސީއަކީ ފުރާނައަށްވުރެ މުހިންމު އެއްޗަކަށް ވެގެންް ނުވާނެ. އެއީ އެއިރެއްގެ ހާލަތަށް ބަލާފަ ބަދަލުވާން ޖެހޭ، ބަދަލު ކޮށްދޭންޖެހޭ އެއްޗެއް" ރިހޫ ބުންޏެވެ.\n"ޔޫންގެ އޮޕަރޭޝަން ކާމިޔާބުވީތީ އެންމެ ފުރަތަމަ ވެސް ޙަމްދާއި ޘަނާކިޔައި ޝުކުރު އަދާކުރަނީ އަހަރެމެން ހެއްދެވި ފަރާތަށް. އޮޕަރޭޝަން ކާމިޔާބުވީ އެކަލާނގެ އިރާދަފުޅާއެކު."\nމީގެއިތުރުންް ރިހޫ އާއި ޔުނާން ވަނީ ޔޫން އަށް އަވަސް ޝިފާއެއް ލިބުމަށްއެދި ހެޔޮ ދުޢާ ކޮށްދިން އެންމެހާ ފަރާތްތަކަށް ވަަރަށް ބޮޑަށް ޝުކުރު އަދާ ކޮށްފައެވެ. އެގޮތުން ޔޫތު މިނިސްޓަރ އަޙުމަދު މަޙުލޫފް އަށާއި އޭނާގެ އަނބިކަނބަލުން ނަޒްރާ ނަސީމް (ނަޒޫ) އަށް އެދެމަފިރިން ވަނީ ވަރަށް ޚާއްސަ ޝުކުރެއް އަދާ ކޮށްފައެވެ.\n"ޓްވިޓާއިން ޕޯސްޓުތައް ފެނިގެން އެދުވަހު (މުލިއާގޭ ދޮށަށް ދިޔަ ދުވަހު) އެތަނަށް މިނިސްޓަރ މަޙްލޫފް ވެސް ވަޑައިގަންނަވާ ވެގެން އުޅޭ ގޮތް ބެއްލެވި. އަދި އޭގެ ކުޑައިރުކޮޅެއް ތެރޭ އެމަނިކުފާނުގެ އަނބިކަނބަލުންް ވެސް ގުޅައިގެން ކަންކަން ހަމަޖައްސައި ދިނުމަށް މަސައްކަތްް ފެއްޓެވި. ހަގީގަތަށް ބުނަންޏާ ޔޫން ގޮވައިގެން މިތަނަށް އާދެވިފައި މިތިބީ އެދެމަފިރިންގެ އެހީތެރިކަމާއި ބުރަ މަސައްކަތުގެ ސަބަބުން. ޚާއްސަކޮށް ނަޒޫ އަޅުގަނޑުމެންގެ ހާލުވެސް ބަލާ، ގުޅެން ހުރި ހުރިހާ މުއައްސަސާއަކަށް ގުޅާ، ކަންކަން ހަމަޖައްސައި ދެއްވުމުގައި އެރޭ އެއްކޮށްހެން ބުރަކޮށް އުޅުއްވި. އެދެބޭފުޅުން މިކަންތައް ކޮށްދެއްވީ ސަރުކާރުުގެ ފަރާތަކުން ނޫން، ހަމަ އެދެބޭފުޅުން އަމިއްލައަށް ވެދޭ އެހީތެރިކަމެއްގެ ގޮތުގައި. އެހެންވީމަ އެދެބޭފުޅުންނަށް ވަރަށް ބޮޑަށް ޝުކުރު އަދާ ކުރަން" ރިހޫ ބުންޏެވެ.\nމީގެއިތުރުން ދެން ރިހޫ ފާހަގަ ކޮށްފައިވަނީ ޔޫންގެ އޮޕަރޭޝަން ކާމިޔާބުކަމާއެކު ކޮށްދެއްވި ޑރ. ސުނީލް އާއި ޑރ. އެލީނާގެ ނަމެވެ.\n"ކަރަންޓީނުގައި ހުރި ދުވަސްތަކުގައި ވެސް މިދެޑޮކްޓަރުން ޔޫން ގެ ކަންކަން ވަރަށް ގާތުން ވަރަށް ރަނގަޅަށް ބެއްލެވި. ވަރަށް ފަރުވާތެރިކަމާއި ވަރަށް އޯގާތެރިކަމާއެކީ. ޑރ. ސުނީލް އަށާއި ޑރ. އެލީނާއަށް ޝުކުރު އަދާކުރުމަކީ ހަމަ އެކަނި ބަސްތަކުން ކުރެވޭނެ ކަމެއް ވެސް ނޫން. އެހެންނަމަވެސް އެދެބޭފުޅުންނަށް ހިތުގެ ހަމަ އެންމެ ފުން މިނުން، ފަށްފަށުން ޝުކުރު އަދާކުރަން" ރިހޫ ބުންޏެވެ.\nރިހޫ އާއި ޔުނާން މީގެއިތުރުން ޝުކުރު އަދާކޮށްފައިވަނީ ޔޫންގެ ބޭސްފަރުވާއަށް އެހީތެރިވުމަށް ރާއްޖެއިން ޚަރަދު ކޮށްދެއްވި ދީލަތި ވިޔަފާރިވެރިޔާ އަށެވެ. ޔޫން އަށް ދިން ހަދިޔާއެއްގެ ގޮތުގައި ދެއްވި އެހީތެރިކަން އަބަދުވެސް ފާހަގަ ކުރާނެކަން އެދެމަފިރިން ބުންޏެވެ.\nމީގެއިތުރުން ޔޫން އަށް ހެޔޮ ދުޢާ ކޮށްދިން އެންމެހާ ފަރާތްތަކަށް ވެސް ޔޫން ގެ ފަރާތުންނާއި އެދެމަފިރިންގެ ފަރާތުން ވަނީ ވަރަށް ބޮޑަށް ޝުކުރު އަދާ ކޮށްފައެވެ.\nމުޙައްމަދު ޔުނާން ޔޫން\nކިތަންމެ ކުޑައެހީއެއްވިޔަސް އެ އެހީތެރިކަން ދިން މީހުންނަށް ޝުކުރު އަދާކުރަންވާނެއެވެ. ބޭނުންވާ ކަންތައް ވީމަ މުއްސަނދިންނަށް ޝުކުރު އަދާމިކުރީމަ ވަރަށް ކަޑަ އެވެ. ކަޑަ…\nބަލަ އެއޮތިި އެންމެން ވެސް ހިމަނًފ ސުކުރު އًދً ކޮއްފަ އެއްނު ނިކަން ކިޔً ބަލަ ސًފުކޮއް\nޔޫންއަށް އެހީވީ ހުރިހާ އެންމެންނަ ޝުކުރު ޔުނާން އައީ ރިހުލާ ކުރި ބުރަމަސައްކަތައް އައްސަރިބަހާ ސާބަސް.�\nމާތްﷲ އަށް ހަމްދުހުރި!!\n"ބަޅިނދު" އިން ޔުނާން ވަކިކުރީ އެއްވެސް "މައްސަލައެއް ފެންމަތިވެފައި އޮވެގެނެއް" ނޫން!\nރިޝްފާ ތިހާ ޔަގީން ކަމާއެކު އިނގިލި ދިއްކޮށްފައި ތިކުރާ ތުހުމަތުތައް ސާބިތު ކޮށްދީ، ދެން ވާހަކަ ދައްކާނީ ކޯޓުގައި!: ރިހޫ\nމާތް ﷲ ގެ އިރާދަފުޅާއެކު ކާމިޔާބު އޮޕަރޭޝަނަކަށްފަހު ތުއްތު ޔޫން އެނބުރި ރާއްޖެ އަތުވެއްޖެ


Story: Banavi Hayaaiy - 03 | Fenvaru Online\n13:15 - 21 މެއި 2020 -0ކޮމެންޓް\nއޭނަގެ ފަރާތުން ޝެރިންއަށް އެހީއެއް ދެވޭނެ ދުވަހަކަށް އިންތިޒާރުގައެވެ.\n"މާދަން އަހަރެން ރަށުގައި ނޫޅޭނަން. މެންދުރު 1 ޖަހާއިރު އަހަރެންގެ މަންމައަށް ބޭސްދޭން ގެޔަށް ދެވިދާނެތަ. އަހަންނަށް އާދެވޭނީ ހަވީރު."\n"ތީކީ އެއްވެސް ކަމެއްނޫނެއްނު. މާދަން އަހަރެން އުޅޭނީ ތިގޭގައި މަންމަ ކައިރީގައި. މަންމަގެ ބޮޑީގާޑަކަށް!" ނީލް މިހެންބުނުމުން ޝެރިންވެސް ހީގަތެވެ.\nޖެހިގެން އައިދުވަހު ހެދުނު މަންމައަށް ސައިދީފަ ބޭސްވެސްދީފައި ޝެރިން ދިޔައީ އޮފީސްކުދިންނާއެކު ދަތުރުއެވެ. އެންމެން ދަތުރުގޮސް މޫދަށް އެރި މަޖާކުރިއިރު ޝެރިން އެއިން އެއްވެސް ކަމަކާނޫޅެއެވެ. ކައްކަން އެހީތެރިކަމެއް ދިންނަމަވެސް އެހެން އެއްވެސް ކަމަކާ ޝެރިން ބައިވެރިއެއް ނުވެއެވެ. ޝެރިން އިންނަނީ އެންމެނާ ވަކިން ދުރުގައި މޫދާ ދިމާލަށް ލެންބިފަ އޮތް ރުކެއްގެ މަތީގައި ޚިޔާލީ ދުނިޔެއަކަށް ގެއްލިފައެވެ.\nހަވީރު5ޖެހުމާއެކު އެންމެން މަޖާކޮށް ނިންމާފައި ފުރަން ތައްޔާރުވިއެވެ.\n"ކޮބާ އެންމެން ހަމަތަ؟ ޝެރިން ކޮބާ. އޭނަ ނެތެއްނު." އެންމެ އިސްކޮށް ހުރިމީހާ ފުރުމުގެ ކުރިން އެންމެން ހަމަތޯ ބެލިއިރު ޝެރިން ފެންނާކަށް ނެތެވެ.\n"އޭނަ ދެންމެ އެތާގަ އިންދާ އަހަރެން ދުށިން." އެތަނުން ކުއްޖަކު އެރަށު ތުނޑިއާ ދިމާލަށް އިޝާރާތްކުރަމުން ބުނެލިއެވެ.\nއެންމެންވެގެން ޝެރިން ހޯދަންފެށިއެވެ. ހަޔެއް ޖަހަން ކައިރިވިއިރުވެސް ޝެރިން ނުފެނުނެވެ. އެންމެން ތިބީ ކުރާނެ ކަމެއް ނޭގިގެން ކަންބޮޑުވެފައެވެ. އެއްކޮޅުން ނުފުރި ހުއްޓާ އިރުއޮއްސެނީއެވެ. އެރަށަކީ ނާމާން ރަށަކަށްވުމުން ރޭގަނޑު އެރަށުގައި އެއްވެސް ބަޔަކު މަޑުކުރުން އޮންނަނީ މަނާކޮށްފައެވެ. އަނެއްކޮޅުން ޝެރިން ބަހައްޓާފަ ފުރޭކަށްވެސް ނެތެވެ. އެންމެން ހާސްވެ ގޮތްހުސްވިއެވެ.\n"ދެން ކިހިނެއް ހަދާނީ. މިހާރު އެއޮތް ހަގަޑި ބައި ވަނީ. މަޢުރިބް ނަމާދަށް ބަންގިވެސް ގޮވާފާނެ މިހާރު.\nދެންހިގާ ދަމާ!" އެތަނުން އެއްކުއްޖަކު ބުނެލިއެވެ.\n"ނޫން. އެހެން ކަމަކުނުދާނެ. އޭނަ ބަހައްޓާފަ ގޮސް އަހަރެމެން ކީކޭ ބުނާނީ އޭނަ މަންމަ ކައިރީ. އެހެންނޫނަސް އޭނަ އެކަނި މިރަށުގައި ބަހައްޓާފަ އަހަރެން ފުރައިގެން ނުދާނަން. ހިގާ އަދިވެސް އެންމެން އެއްކޮށް އޭނަ ފެނޭތޯ ރަށުތެރެޔަށް ވަދެމާ." ދޯނީގެ ކައްޕި ބުނެލިއެވެ.\n"އެހެރީ ޝެރިން!" ކުއްޖަކު ގޮވާލި އަޑަށް އެންމެން އެދިމާލަށް ބަލާލިއެވެ. ޝެރިން ހުރީ ތުނޑީގައި ރާޅު ބިންދާލާ ހިސާބުގައެވެ. އެމީހުންނަށް ފުރަގަސްދީގެންނެވެ.\n"ޔަގީންތަ އެއީ ޝެރިންކަން." ކައްޕި އަހާލިއެވެ.\n"އާ! އެއީ ޝެރިން. އަހަންނަށް ޔަގީން." އެހެންކުއްޖަކު ކުރިޔަށް ހިގައިގަތުމުން އެންމެން އޭނަޔޔާއެކީ ދިޔައެވެ.\n"ޝެރިން. ސާބަސް. އަހަރެމެން މިތިބީ ޝެރިން ނުފެނިގެން ނުފުރިފަ. މިހާރު އެއޮތް އަދިރިވަނީ. އަވަހަށް ހިގާ މިރަށުން ފައިބަން." ކުއްޖަކު ބުނެލިއެވެ. ޝެރިން އެމީހުންނާ ވާހަކަ ނުދައްކާ މަޑުމަޑުން ހިގާފަ ގޮސް ދޯންޏަށް އެރިއެވެ.\nއެމީހުންނަށް ރަށަށް އާދެވުނުއިރު އަށެއް ޖަހަން ކައިރިވަނީއެވެ.\nޝެރިން ގެޔަށް ނައިސް ލަސްވާތީ އޭނަ މަންމަ އޭނަ ފެނޭތޯ މަގުމައްޗަށް ނުކުމެ ހުއްޓެވެ. ނީލްވެސް ޝެރިންގެ އިންތިޒާރުގައި ހުރެފަ ގެޔަށް ދިޔައީ ދެންމެއެވެ. ނުވަޔެއް ޖެހި އިރުވެސް ޝެރިން ގެޔަކަށް ނާދެއެވެ. މިކަމާ ޝެރިންގެ މަންމަ ހުރީ ވަރަށް ކަންބޮޑުވެފައެވެ. އެންމެ ފަހުން އޭނަ އޮފީސްކުއްޖެއްގެ ގެޔަށް މަންމަ ދިޔައެވެ.\n"އަހަރެމެން ރަށަށް އައިސްސިން އަށެއް ނުޖަހަނީސް. އަހަރެމެންނާއެކީ ޝެރިންވެސް ރަށަށް އައި. އަދި ގެޔަށް ނުދަނީތަ." އެކުއްޖާ އަހާލިއެވެ.\nޝެރިން ވީތަނެއް ނޭގިގެން އޭނަ މަންމަ ޝެރިންއޭ ކިޔާ ގޮވަމުން މުޅި ހިސާބުގަނޑުގައި އެބުރެންފެށިއެވެ. އެންމެ ފަހުން އޭނަ ނުފެނުމުން ރޮމުން އައިސް ގެޔަށް ވަންތަނުން ޝެރިން ގޮވާލިއަޑު އިވުނެވެ.\n"މަންމާ!" މިއަޑަށް މަންމަ ބަލާލިއިރު މުޅި އެހިސާބުގަނޑުގަވެސް ޝެރިން ނެތެވެ.\n"ޝެރިން. ދަރިފުޅާ!" މަންމަ ވަރަށް ގަދަޔަށް ރޯންފެށިއެވެ. އަނެއްކާވެސް ޝެރިން ގޮވާލިއަޑުއިވުނެވެ. މިފަހަރު އަޑުއައީ ގޭތެރެއިންނެވެ. މަންމަ ބަލާލިއިރު ޝެރިން ހުރީ ގޭގެ ދޮރުމަތީގައެވެ.\n"މަންމަ ތިއަންނަނީ ކޮންތާކުން؟" ޝެރިން އަހާލިއެވެ.\n"ދަރިފުޅުއައީ ކޮންތާކުން. މަންމަ މިއައީ ދަރިފުޅު ހޯދަން މުޅިރަށު ހިގާފަ."\n"ސާބަސް މަންމައަށް. އަހަރެން ގެޔަށް އައިސް ވަނީ މަންމަ ކުރިމަތިންލާފަ. އަހަރެން މަންމައަށް ގޮވަންވެސް ގޮވިން އެކަމަކު މަންމައަށް އަޑެއް ނީވުނީކަންނޭގެ. އަހަރެން ފެންވަރައިގެން ނުކުތްއިރު މަންމަ ފެންނާކަށް ނެތް. އަހަރެން މިއައީ ކާން ތައްޔާރުކޮށްފަ. އާދޭ ކާން." ޝެރިން އޭނަ މަންމަ އަތުގައި ހިފައިގެން ގޮސް އެތެރެޔަށް ވަނެވެ.\nޝެރިން ކުރިޔަށްވުރެވެސް ބޮޑަށް މަސައްކަތް ކުރަންފެށިއެވެ. ގޭގައި ހެދިކާއެއްޗެހި ހަދައިގެން ވިއްކަން ފެށިއެވެ. ލިބޭ ހުސްވަގުތުތަކުގައި މީހުންނަށް ހެދުން ފަހައިދީގެން ލާރި ހޯދަންފެށިއެވެ. އެކަނިމާ އެކަނި ހުރިހާ މަސައްކަތެއް ކުރަމުންދިޔަ އިރުވެސް އޭނަ މަންމަގެ އެއްވެސް ކަމަކާ ފަރުވާކުޑަނުކުރެއެވެ.\n"ނީލް! އަހަރެން ބޭނުން މިގެގަނޑު އަލުން ހަދަން. ކިހިނެއް ނީލްއަށް ފެންނަނީ." ޝެރިން އާއި ނީލް ތިބީ ގޭގެ ބޭރުގައި ހުރި ޖޯލިފަތީގައެވެ.\n"ފުރަތަމަ މަންމަގެ އޮޕަރޭޝަނެއްނު ކުރުން މުހިންމީ. ގެ ހެދިދާނެ ފަހުންވެސް." ނީލްގެ ހިޔާލު ކިޔާދިނެވެ.\n''އިންޑިޔާއަށް ދާންނިންމީ އަންނަމަހު. އެކަމަކު ގެވެސް ހަދަން މިނިންމަނީ."\n"ޝެރިން އިންޑިޔާގަ ހުއްޓަސް އަހަރެން މިކޮޅުުން އެކަން ބަލައިދޭނަން. އެހީއެއް ބޭނުންނަމަ އަންގާލައްޗޭ!" ނީލްއަކީ ޝެރިންގެ ހުރި ހަމައެކަނި ރަހުމަތްތެރިޔާ ކަމުގައިވިޔަސް ނީލްގެ އެހީތެރިކަމެއް ޝެރިން ބޭނުމެއްނުވިއެވެ.\nގެހަދަން ފެށުމުން އެމަސައްކަތާ ހަވާލުވެ ހުރިހާ ކަމެއް ހިގަމުން ދިޔައީ ނީލްގެ ބެލުމުގެ ދަށުންނެވެ. ޝެރިން އެއްވެސް ކަމަކާ ވިސްނާކަށް ނުޖެހެއެވެ. އިންޑިޔާއަށް ފުރަން ކައިރިވިއިރު ގެވެސް ހަދައިނިމެނީއެވެ. ބާކީ ހުރި ހުރިހާ މަސައްކަތަކާ މަސައްކަތަށް ބޭނުންވާ ފައިސާ ޝެރިން ނީލްއާ ހަވާލުކުރިއެވެ.\n"ޝެރިން! އެއްޗެއް އަހާލަންތަ؟" ނީލްގެ ހިތުގައި ސުވާލުތަކެއް އުފެދެން ފަށައިފިއެވެ.\n"ޝެރިން މިވަރަށް ލާރި ހޯދަނީ ކިހިނެއް؟ އަހަރެން ދަންނަ ޝެރިން އަކީ ލިބޭ ލާރިކޮޅުން ދެކޮޅުނިޖެހިގެން އަބަދުވެސް އުޅޭ ކުއްޖެއް. ކުއްލިއަކަށް އެހާ ގިނައިން ލާރިހޯދީ ކިހިނެއް؟" ނީލް މިސުވާލުކުރުމުން ޝެރިން ނީލްގެ މޫނަށް ބަލާލިއެވެ. ޝެރިންގެ މޫނުގެ ކުލަވަރު ބަދަލުވެގެންދިޔައެވެ.\n"ތީ ކީއްވެ ކުރި ސުވާލެއް؟" ޝެރިންވެސް ކޮށްލީ ސުވާލެކެވެ.\n" ކުއްލިއަކަށް ޝެރިންގެ އަތްމައްޗަށް އެހާ ބައިވަރު ލާރި އެރުމުން ހިތުގައި އުފެދުނު ސުވާލެއް."\n"އަހަރެން ވަޒީފާއަށް ގޮސްސަ އައިސް ހެދިކާ ހަދައިގެން ވިއްކަން. ރޭގަނޑު ވަގުތުވުމުން މީހުންނަށް ހެދުން ފަހައިދެން. އެގޮތަށް އަހަރެން އެއްކުރި ލާރި އެއީ."\nގެ ހަދާފައި ބާކީ ހުރި ލާރިކޮޅު ހިފައިގެން ޝެރިން މަންމަ ގޮވައިގެން އިންޑިޔާއަށް ފުރީ ފޮނި އުއްމީދުތަކަކާއެކުގައެވެ.\nޝެރިންއަކީ ކިޔަވައިގެންހުރި މޮޅުކުއްޖަކަށްވާތީ ޑޮކްޓަރާވެސް ވާޙަކަދައްކަނީ އަމިއްލައަށެވެ. މަންމަގެ ބައްޔާ ބެހޭގޮތުން ޑޮކްޓަރާއި ވާހަކަދެއްކުމުން ކަންދިމާކުރިގޮތުން އޮޕަރޭޝަންވެސް ކުރާކަށް ނުޖެހުނެވެ. ހަފްތާއެއް ވަންދެން ހޮސްޕިޓަލުގައި އެޑްމިޓްކޮށްގެން ފަރުވާދޭން ފެށުމުން މަންމަގެ ހާލު ރަނގަޅުވަމުން ދިޔައެވެ.


Current: ދައުލަތުގެ މާލިއްޔަތު\nކޮވިޑް-19 އާ ގުޅިގެން ދައުލަތުގެ މާލިއްޔަތު\nކޮވިޑް-19 ސްޕެންޑިންގ ރިޕޯޓް\nކޮވިޑް-19 އާ ގުޅިގެން ސަރުކާރުން ކުރަމުންދާ ޚަރަދުތަކުގެ ތަފްސީލީ ރިޕޯޓެއް ކޮންމެ ހޯމަ ދުވަހަކު މިނިސްޓްރީ އޮފް ފިނޭންސްއިން ޝާއިއުކުރެއެވެ. މި ރިޕޯޓުގައި ޚަރަދުތައް ބެހިފައިވާ މައިގަނޑު ބައިތަކާއި ކޮވިޑް-19 ގެ ބަލިމަޑުކަމާ ގުޅިގެން ކުރީސަފުގައި މަސައްކަތްކުރާ ސަރުކާރުގެ އިދާރާތަކުން ކުރާ ޚަރަދުގެ ތަފުސީލު ހިމެނެއެވެ.\nކޮވިޑް-19 ގެ ބަލިމަޑުކަމުގެ ސަބަބުން ސަރުކާރުގެ އާމްދަނީ ދަށްވެ، 2020 ވަނަ އަހަރަށް ފާސްކޮށްފައިވާ ބަޖެޓަށް އަންދާޒާކުރި އާމްދަނީއަށްވުރެ ބޮޑުތަނުން ދަށްވާނެކަމަށް މިހާރު ބެލެވެއެވެ. އަދި މިއާއެކު 2020 ވަނަ އަހަރަށް ފާސްކުރި ބަޖެޓު ޑެސިޓް ބޮޑުވާނެކަމަށް މިހާރު ލަފާކުރެވޭތީ ޑެފިސިޓް ފޫބެއްދުމަށް ބޭނުންވާ ފައިސާގެ މިންވަރު ދަނީ އިތުރުވަމުންނެވެ. އިތުރަށް ބޭނުންވާ ފައިސާ ހަމަޖެއްސުމަށްޓަކައި ބޭރުގެ މާލީ އިދާރާތަކުންނާއި، އެހެން ގައުމުތަކުންނާއި ސަރުކާރުތަކުން ވަނީ އެހީ ފޯރުކޮށްދީފައެވެ. މީގެ ތަފުސީލު ތިރީގައި އެވަނީއެވެ.\nކޮވިޑް-19 ފްރަންޓް ލައިން އެލަވަންސް\nކޮވިޑް-19 ގެ ބަލިމަޑުކަމުގެ ތެރޭގައި އާންމުންގެ ރައްކާތެރިކަން ކަށަވަރުކޮށްދިނުމުގައި އަޅުގަނޑުމެންގެ އެންމެ ކުރީސަފުގައި މެދުކެނޑުމެއްނެތި މަސައްކަތްކުރަމުންދިޔަ އަޅުގަނޑުމެންގެ ފްރަންޓް ލައިން މަސައްކަތްތެރިންގެ ރޯލު ވަރަށްވެސް ބޮޑެވެ. ނަރުހުންނާއި، ޑޮކްޓަރުންނާއި، ލެބް ޓެކްނީޝަނުން އަދި މިނޫންވެސް ފްރަންޓްލައިން މަސައްކަތްތެރިން އެ ބޭފުޅުންގެ ޒިންމާ އަދާކުރެއްވީ، ކަމުގެ ނުރައްކާ ކިތަންމެ ބޮޑު ނަމަވެސް، ނުހަނު ފުރިހަމައަށެވެ.\nއެގޮތުން "ކޮވިޑް-19 ފްރަންޓް ލައިން އެލަވަންސް" ތައާރަފްކޮށްފައިވަނީ މި ބަލިމަޑުކަމާއި ގުޅިގެން ފްރަންޓްލައިންގައި ކުރަމުންގެންދާ މަސައްކަތްތަކަށް ހިތްވަރުދިނުމުގެ ގޮތުން އެކި ރިސްކް ލެވެލްތަކަކަށް ބަހައިލެވިގެންނެވެ.


Muvvahzafun masahkathah gayaakoh ahulluverikurumah kurevidhaane kankan | #Dhiislam\nއިސްލާމިކް އެފެއާޒް މިނިސްޓްރީއާއި މުސްލިމުންގެ ގުޅުން ޖަމްޢިއްޔާއާ ގުޅިގެން ބޭއްވި މަޢުލޫމާތުދިނުމުގެ ބައްދަލުވުމެއްގެ ތެރެއިން – ދިއިސްލާމް ފޮޓޯ : އިބްރާހީމް އަޝްވާޤް\nމުވައްޒަފުން މަސައްކަތަށް ގަޔާކޮށް އަހުލުވެރިކުރުވުމުމަށް ކުރެވިދާނެ ކަންކަން (މުސާރަ ފިޔަވައި)\n6 months ago |0comment| June 28, 2017\nމުވައްޒަފުން މަސައްކަތަށް ގަޔާކޮށް އަހުލުވެރިކުރުވުމުމަކީ، މުދީރެއް(މެނޭޖަރ) ގެ ކިބައިގައި ހުންނަންވާނެ ވަރަށް މުހިއްމު އަދި ބޭނުންތެރި ހުނަރެކެވެ. އެގޮތުން ރަނގަޅު މުސާރައެއް ދިނުމުގެ އިތުރަށް އަންނަނިވި ކަންކަން ކުރެވިދާނެއެވެ.\nހިތްހެޔޮކަމާއެކު ތައުރީފުކުރުން: ކޮންމެ މީހަކީހަކަށް ވެސް ތައުރީފު ހައްގުވެގެންވެއެވެ. އެއީ ފަސޭހައިން ކުރެވޭނެކަމެކެވެ. މުދީރެއްގެ ފަރާތުން ތައުރީފު ލިބުމަކީ ހީނުކުރާހާ ވެސް ބޮޑު ހިތްހަމަޖެހުމެއް ލިބޭނެކަމެކެވެ. އެކުގައި މަސައްކަތް ކުރާ މުވައްޒަފުންގެ ކިބައިން ރަނގަޅު ކަމެއް ފެންނަ ކޮންމެ ފަހަރަކު ތައުރީފުކޮށް ހަދާށެވެ. އަދި އެހެން މުވައްޒަފުންގެ ކުރިމަތީގައި އޭނަގެ ރަނގަޅު ކަންތަކުގެ ވާހަކަ ދައްކާށެވެ.\nއެކުގައި މަސައްކަތްކުރުމަށް ބާރުއެޅުން: ޓީމެއްގެ ގޮތުގައި ގިނަ މުވައްޒަފުން މަސައްކަތްކުރުމަށް ހިތްވަރުދިނުމުން މަސައްކަތް ނިންމުން އަވަސްވެ މައްސަލަތައް ހައްލުކުރުމަށް ފަސޭހަވެގެންދެއެވެ. މުވައްޒަފުން ގަޑިއަށް ފަރުވާތެރިވުމާއެކު މަސައްކަތުގައި ހޭދަކުރާ ވަގުތު އިތުރުވެގެންދެއެވެ. އެކި ދަރަޖައިގެ/މަގާމުތަކުގެ މުވައްޒަފުން އެކުގައި މަސައްކަތްކުރުމުން ނުކުންނަ ނަތީޖާ ރަނގަޅުވެއެވެ.\nއެހެންމީހުންގެ ހިޔާލާއި ފިކުރު ހޯދުން: ކަމެއް ވަކިގޮތަކަށް ކުރަން ބުނުމަކީ އިންސާނުންގެ ތަބީއަތުގައި އެހާ ގަޔާވާކަމެއް ނޫނެވެ. ވަކިގޮތަކަށް ކަމެއް ކުރަން ބުނުމުގެ ބަދަލުގައި، އެކަމަކަށް ހިޔާލެއް ލިބިދޭނެ ކަހަލަ ގޮތަކަށް އެކަމެއް ކުރަން ބުނާށެވެ. މިކަމުން ވެސް މައްސަލަތައް ހައްލުކުރުމަށް ފަސޭހަވެގެންދެއެވެ.\nކުށްވެރި ނުކުރުން: ކަމެއް ގޯސްކޮށް ކުރެވުމުން އެކަމެއް ކުރެވުނީ ގޯސްކޮށް ކަން އެކަކުވެސް އަޑުއަހާކަށް ބޭނުމެއް ނުވާނެއެވެ. އެގޮތަށް އަމަލުކޮށްފި ނަމަ މަސައްކަތް ކުރުމަށް ފޫހިވާނެއެވެ. އެހެން ނަމަވެސް، ނުސީދާގޮތްތަކަކުން މީހުން ކުރިއެރުވުމަށާއި، ގޯސްކަން ކަމުން އިބުރަތް ހާސިލްކުރުމަށް ބާރުއަޅައި އެކަންކަން ރަނގަޅުކުރުމަށް ހިތްވަރުދޭށެވެ. މައްސަލަތައް ހައްލުކުރުމުގައި އަމަލުކުރަނީ ރަނގަޅަށްތޯ ބަލައި، ރަނގަޅު/ތަފާތު ގޮތަކަށް ކަމެއް ކުރެވެން އޮތްނަމަ އެކަމެއް ކުރާށެވެ.\nނަމޫނާ މުވައްޒަފުން ފާހަގަކުރުން: ފަރުވާތެރިކަމާއެކު ރަނގަޅަށް މަސައްކަތްކުރާ މުވައްޒަފުންގެ ރަނގަޅު ކަންތައްތައް ފާހަގަކޮށް، އެ މުވައްޒަފުންނަކީ އެހެން މުވައްޒަފުންނަށް ނަމޫނާ އެއްކަން އަންގައިދޭށެވެ. މިހެންވުމުން އެ މުވައްޒަފުންނަށް އިތުރު ހިތްވަރެއްލިބި ކަންކަމުގައި އިސްނަގާނެއެވެ. ކޮންމެ މީހަކީ އެ މީހެއްގެ ދާއިރާއިން އިސްމީހެކެވެ.\nމުވައްޒަފަކާއެކީ ކެއުމަކަށް ދިއުން: ކުރިން އެންގުމަކާނުލައި މިކަހަލަ ބައެއް ކަންކަން ކުރަންވާނެއެވެ. މުވައްޒަފެއްގެ ކައިރިއަށް ގޮސް ކެއުމަކަށް ދައުވަތުދޭށެވެ. މަހަކު ދެ މުވައްޒަފާއި އެކީ ވަކިން ބައްދަލުކުރާށެވެ. މިއީ މުވައްޒަފުގެ މަސައްކަތަށް ހިތްވަރުދިނުމަށް ފަސޭހަ ގޮތެކެވެ. އަދި ނުރަސްމީ ކަންކަމާއި މަޝްވަރާކުރެވި ގުޅުން ރަނގަޅުވާނެ ކަމެކެވެ.\nރަނގަޅު ކަންކަން ފާހަގަކޮށް އިނާމެއް ދިނުން: މިކަމަކީ އެކިގޮތްގޮތުން ކުރެވިދާނެ ކަމެކެވެ. އެގޮތުން، މުވައްޒަފުންގެ ބައްދަލުވުމެއްގައި މުވައްޒަފެއްގެ ރަނގަޅު ވާހަކަ ދެއްކުން، މުވައްޒަފުންގެ މެދުގައި މުބާރާތެއްބާއްވައި އޭގެ ނަތީޖާ އާންމުކުރުން، ހަދިޔާއެއް ދިނުން ނުވަތަ ޓުރޮފީއެއް ދިނުމެވެ. މިކަންކަމުގެ ސަބަބުން އެ މުއައްސަސާއަކުން ކެނޑިގެންދާ މުވައްޒަފުންގެ އަދަދު މަދުވާނެއެވެ.\nހަފްލާތަކާއި ދުވަސްތައް ފާހަގަކުރުން: މިސާލަކަށް، ހިއްޗައް ނުވަތަ ދަތުރު (ޕިކްނިކް) ދިޔުމާއި، އަހަރީދުވަސް ފާހަގަ ކުރުމާއި، އުފާވެރި ގަޑި އިރެއް ފާހަގަކުރުން ފަދަ މުނާސަބު ކަންކަން ފާހަގަކުރުމެވެ. ބަންދު ދުވަހެއްގައި އެކަކަން ކުރުމުގެ ބަދަލުގައި އަހަރަކަށް ބަހާލައިގެން އެކިއެކި ކަންކަން ފާހަގަކުރާށެވެ.


ދިވެހި ސަރުކާރުން ކޮމަންވެލްތުން ވަކިވުމަށް ނިންމުމާ ގުޅިގެން ޖުމްޙޫރީ ޕާޓީން ކަންބޮޑުވުން ފާޅުކުރުން.\nދިވެހި ސަރުކާރުން ކޮމަންވެލްތުން ވަކިވުމަށް ކުއްލިއަކަށް ނިންމި ނިންމުމާއި މެދު ޖުމްޙޫރީޕާޓީން ނިހާޔަތަށްް ކަންބޮޑުވަމެވެ. ޙާއްޞަކޮށް ކޮމަންވެލްތާއި އދ.އާއި ބައިނަލްއަޤްވާމީ މުޖްތަމަޢުގެ އެހީތެރިކަމާއި އެކީގައި ރާއްޖޭގެ ސިޔާސީ މަޝްރަހު ފިނިކުރުމަށް ސަރުކާރުން މަސައްކަތް ފަށާފައިވާ މިދަނޑިވަޅުގައި މިފަދަ ނިންމުމެއް ޢިއުލާން ކުރުމުން މި ކަންބޮޑުވުން އިތުރު ވެގެން ދެއެވެ.\nދިވެހިރާއްޖެއަކީ ކުޑަ ޖަޒީރާ ޤައުމަކަށް ވުމާއިއެކު، ބައިނަލްއަޤްވާމީ އިޤްތިޞާދަށާއި އެހެނިހެން ދޭދޭ ޤައުމުތަކަށް ވަރަށް ބޮޑަށް ބަރޯސާވެފައިވާ ޤައުމެކެވެ. ކޮމަންވެލްތް ފަދަ ޖަމާޢަތެއްގައި ރާއްޖެ ބައިވެރިވުމުން ރާއްޖޭގެ އިޤްތިޞާދަށާއި، އިންޞާނީ ވަޞީލަތް ތަރައްޤީ ކުރުމަށާއި، އިންޞާނީ ޚައްޤުތައް ހިމާޔަތް ކުރުމަށާއި، ކުޅިވަރާއި ޒުވާނުންގެ ތަރައްޤީއަށާއި، އަދި މިނޫންވެސް ޤައުމަށް މަންފާކުރަނިވި ތަފާތު ދާއިރާ ތަކުން އެހީތެރިކަން ލިބެމުންދެއެވެ.\nކޮމަންވެލްތު ފަދަ ރާއްޖެއަށް މުހިންމު ޖަމާޢަތަކުން ރައްޔިތުންގެ ބަހެއްނެތި ވަކިވުމަށް ސަރުކާރުން ނިންމި ކުއްލި ނިންމުމުން ދޭހަވަނީ ސިދާ ޚުދުމުހުތާރު ވެރިކަމަކާ ދިމާލަށް ޤައުމު މިސްރާބު ޖަހާފައިވާކަމެވެ. ކޮމަންވެލްތުން ރާއްޖެ ވަކިވުމަކީ ފަހަތައް އެޅުނުފިޔަވަޅެއްކަމުގައި ނޫނީ ނުވާނެއެވެ. އަދި މިފަދަ ފިޔަވަޅެއްގެ ސަބަބުން ބައިނަލްއަޤްވާމީ މުޖުތަމަޢުގައި ރާއްޖެ އެކަހެރިވެ، އޭގެ ނޭދެވޭ އަސަރު ރާއްޖެއަށް ކުރާނެ ކަމާމެދު ޝައްކެއްނެތެވެ. މިފަދަ ނިންމުންތަކުގެ ނޭދެވޭ އަސަރު އެންމެބޮޑަށް ކުރާނީ ޢާންމު ރައްޔިތުންނަށެވެ.\nކޮމަންވެލްތުން ވަކިވުމަށް ސަރުކާރުން ނިންމި ނިންމުން އަނބުރާ ޢިޔާދަކުރުމަށާއި ސިޔާސީ އިސްލާޙްތަށް ކުރިޔަށް ގެންގޮސް ރައްޔިތުންނަށް ގެއްލިފައިވާ ހައްޤުތައް ހޯދައިދީ ހަމަހަމަ އުޞޫލުން ކަންކަން ކުރުމަށް އިސްކަން ދިނުމަށް ސަރުކާރަށް ގޮވާލަމެވެ.\n14 އޮކްޓޯބަރ 2016


Taapsee rahtehivegen ulheni badminton kulhuntheriya Matthias aa?\nތާޕްސީ އާއި މެތިއަސް--\nތާޕްސީ ރައްޓެހިވެގެން އުޅެނީ ބެޑްމެންޓެން ކުޅުންތެރިޔާ މެތިއަސް އާ؟\nބޮލީވުޑުގެ ކުޅަދާނަ އެކްޓަރެސް ތާޕްސީ ޕަންނޫ ރައްޓެހިވެގެން އުޅެނީ ބެޑްމިންޓަން ކުޅުންތެރިޔާ މެތިއަސް ބޯއޭ އާ ކަމަށް އިންޑިއާގެ ބައެއް ނޫސްތަކުން ބުނެފި އެވެ.\nދާދި ފަހުން އިންޑިއާގެ ނޫހަކަށް ދިން އިންޓަވިއުއެއްގައި ތާޕްސީ މީހަކާ ރައްޓެހިވެގެން އުޅޭކަން ކަށަވަރުކޮށްދީފައި ވާއިރު އޭނާ ބުނީ އެއީ ކްރިކެޓް ކުޅޭ މީހެއް ނޫން ކަމަށާއި އަދި އޭނާއަކީ އިންޑިއާ ހިސާބުގެ މީހެއް ނޫން ކަމަށެވެ.\nއެކަމާ ގުޅިގެން ގިނަ ނޫސްތަކުން އަދި އޭނާގެ ސަޕޯޓަރުން އެއީ ކާކުކަން ހޯދުމަށް ގިނަ މަސައްކަތް ކުރަމުން ދާއިރު އިންޑިއާގެ ބައެއް ނޫސްތަކުން ބުނާ ގޮތުގައި ތާޕްސީ ރައްޓެހިވެގެން އުޅެނީ މެތިއަސް އާއެވެ. އަދި އެ ދެމީހުން އެކުގައި ޑޭޓްތަކަށް ދާތަން ވެސް ބައެއް ފަހަރު ފެންނަ ކަމަށް ނޫސްތަކުން ވަނީ ބުނެފަ އެވެ. ނަމަވެސް އެކަމާ ގުޅޭ ގޮތުން ތާޕްސީ އާ ސުވާލު ކުރުމުން އޭނާ ޖަވާބު ދީފައި ނުވާ ކަމަށް ނޫސްތަކުން ވަނީ ބުނެފަ އެވެ.\nދެހާސް ދިހަ ވަނަ އަހަރު ތެލޫގޫ ފިލްމަކުން ފިލްމީ ދާއިރާއަށް ތައާރަފުވި ތާޕްސީއަކީ ތަމަޅަ އަދި މަލަޔާލަމް ފިލްމުތަކުގައި ވެސް މަސައްކަތްކޮށް ގިނަ ބައެއްގެ ލޯބި ހޯދާފައިވާ ތަރިއެކެވެ.\nދެހާސް ތޭރަވަނަ އަހަރު ފިލްމު "ޗަޝްމޭ ބައްދޫރު" އިން ބޮލީވުޑަށް ތައާރަފުވި ތާޕްސީ ވަނީ "ޖުޅްވާ 2" އާއި "ޕިންކް" ގެ އިތުރުން "ބަދްލާ" ފަދަ ކާމިޔާބު ފިލްމުތަކުގައި މަސައްކަތްކޮށްފަ އެވެ. އޭނާ އެންމެ ފަހުން ފެނިގެން ދިޔައީ "މިޝަން މަންގަލް" އިންނެވެ.\nއަހަންނަށް ހެޔޮ ކޮންމެ މީހަކާ ރައްޓެހިވެގެން އުޅުނަސް. އަހަރެން އެހީމަ ބުނީ ނުވާނަމޯ. ދެން މަ ކީއްކުރަން ބަލާ އެއްޗެއް ދޯ


Raees offeehuge communication office hingun Ibrahim Hoodh aai havaalu kuravvaifi - vNews.mv\nރައީސް އޮފީހުގެ ކޮމިއުނިކޭޝަން އޮފީސް ހިންގުން އިބްރާހިމް ހޫދާއި ހަވާލުކުރައްވައިފި\nސައިފް އަޒްހަރު 25 January 2021, 16:52\nރައީސުލްޖުމްހޫރިއްޔާ އިބްރާހީމް މުޙައްމަދު ސާލިހް، ރައީސުލްޖުމްހޫރިއްޔާގެ އޮފީހުގެ ކޮމިއުނިކޭޝަންސް އޮފީސް ހިންގެވުމުގެ ޒިންމާތައް އެ އޮފީހުގެ ޗީފް ކޮމިއުނިކޭޝަންސް ސްޓްރެޓަޖިސްޓް އިބްރާހީމް ހޫދާ މިއަދު ހަވާލުކުރައްވައިފިއެވެ.\nމި ބަދަލާއި ގުޅިގެން، ކޮމިއުނިކޭޝަންސް އޮފީހުގެ އެންމެހައި މަސައްކަތްތައް ބަލަހައްޓަވައި، ވިލަރެސްކުރައްވާނީ އިބްރާހީމް ހޫދުގެ ބެއްލެވުމުގެ ދަށުންކަމަށް ރައީސް އޮފީހުން ބުނެފައި ވެއެވެ.\nރައީސުލްޖުމްހޫރިއްޔާ މި ބަދަލު ގެންނަވާފައިވަނީ، ރައީސުލްޖުމްހޫރިއްޔާގެ އޮފީހުގެ ސެކްރެޓަރީ، ކޮމިއުނިކޭޝަންސްގެ މަގާމު ފުރުއްވަމުން ގެންދެވި ހަސަން އިސްމާއީލް، އެ މަގާމުން އިސްތިޢުފާ ދެއްވުމާ ގުޅިގެންނެވެ. ހަސަން އިސްމާއީލް އެ މަގާމުން އިސްތިއުފާ ދެއްވާފައި ވަނީ 2021 ޖަނަވަރީ 24 ވަނަ ދުވަހުއެވެ.\nރައީސުލްޖުމްހޫރިއްޔާގެ އޮފީހުގެ ކޮމިއުނިކޭޝަންސް އޮފީސް ހިންގެވުމުގެ ޒިންމާތައް އިބްރާހިމް ހޫދުއާ ހަވާލު ކުރެއްވިއިރު، ރައީސުލްޖުމްހޫރިއްޔާގެ އޮފީހުގެ ސްޕޯކްސްޕަރސަންގެ ދައުރު ކުރިން ފުރުއްވަމުން ގެންދެވީވެސް ހޫދެވެ.\nނަމަވެސް، ރައީސުލްޖުމްހޫރިއްޔާގެ އޮފީހުގެ ސްޕޯކްސްޕަރސަންގެ މަގާމު އުފައްދަވައި އެ މަގާމަށް މުހައްމަދު މަބްރޫކް އަޒީޒު، މި ޖެނުއަރީމަހުގެ 1 ވަނަ ދުވަހުން ފެށިގެން އައްޔަން ކުރައްވާފައިވާކަން ޖެނުއަރީމަހުގެ 8 ވަނަ ދުވަހު ރައީސް އޮފީހުން ހާމަކޮށްފައެވެ.\nރާއްޖެ ރައީސް އިބްރާހިމް މުހައްމަދު ސޯލިހު ރައީސް އޮފީސް


EC ge memberun Foakaidhoo gai thibeyne thaneh hamajessee focal point in- Fuad - AO News\nއީސީގެ މެމްބަރުން ފޯކައިދޫގައި ތިބޭނެ ތަނެއް ހަމަޖެއްސީ ފޯކަލް ޕޮއިންޓުން- ފުއާދު\nކޮމަންޑޫ ދާއިރާގެ ބައި-އިލްކެޝަނުގެ ކަންތައްތައް އިންތިޒާމުކުރުމަށް ށ.ފޯކައިދޫއަށް ފޮނުވާފައިވާ އިލެކްޝަންސް ކޮމިޝަން (އީސީ)ގެ އޮފިޝަލުން ތިބޭނެ ތަނެއް ހަމަޖެއްސީ އެރަށަށް ކަނޑައަޅާފައިވާ ފޯކަލް ޕޮއިންޓުން ކަމަށާއި އަދި އެތަން ކަނޑައެޅުމުގެ ކުރިން އިދިކޮޅު ޕީޕީއެމްވެސް ހިމެނޭގޮތަށް ހުރިހާ ފަރާތްތަކާ މަޝްވަރާކޮށްފައިވާ ކަމަށް އީސީގެ ރައީސް ފުއާދު ތައުފީޤް ވިދާޅުވެއްޖެއެވެ.\nއިންތިޚާބަށް ނުފޫޒުފޯރުވުމަށް އެމްޑީޕީގެ މެމްބަރުން މަސައްކަތްކުރާ ކަމަށްބުނެ އިދިކޮޅުން ހިންގި ހަމަނުޖެހުމާއި ގުޅިގެން ފުއާދު ވިދާޅުވީ އީސީގެ މެމްބަރުން ތިބި ތަނަކީ އެމްޑީޕީއަށް ނިސްބަތްވާ ފަރާތެއްގެ މެނޭޖުމެންޓެއް އޮންނަތަން އެނގިފައި ނުވާކަމަށެވެ.\n“އިދިކޮޅުން ކުރާ ތުހުމަތުތަކާއެކު އެއްވެސް ޕާޓީއެއްގެ މެމްބަރަކަށް ނިސްބަތްނުވާ ތަނަކަށް އީސީގެ މެމްބަރުން ބަދަލުކުރުމަށް މިހާރުވާނީ އަންގާފައި. ސަބަބަކީ މަސްލަހަތައް ފުށުއަރާގޮތަށް އެއްވެސް ކަމެއް ކުރުމަށް ބޭނުންވާތީ” ފުއާދު ވިދާޅުވިއެވެ.\nއީސީގެ 15 އޮފިޝަލުން މިވަގުތު ފޯކައިދޫގައި އެބަތިއްބެވެ. އޭގެ ތެރޭގައި ހިމެނެނީ އެއްފޮށްޓެއްގެ ހަތް މެމްބަރުންނާއި އަނެއް ފޮށީގެ އަށް މެމްބަރުންނެވެ. މި ފަރާތްތައް ފޯކައިދޫއަށް ގޮސްފައިވަނީ ހުކުރު ދުވަހުގެ މެންދުރެއް ހާއިރުއެވެ.\nރައީސް ޔާމީންގެ ވެރިކަމުގައި ފޯކައިދޫގައި އެއްވެސް މަޝްރޫއެއް ކުރިއަށް ނުގެންދޭ\nދިރާގު ހައި ސްޕީޑް ފައިބަރ އިންޓަރނެޓް އަދި ދިރާގު ޓީވީގެ ޚިދުމަތް މިހާރު ފޯކައިދޫއަށް!\nބިދޭސީއަކަށް ތޫނު އެއްޗަކުން ހަމަލާދިން ބިދޭސީއަކު ހައްޔަރުކޮށްފި


Kanduthah himayaiyy kurahvan Seychelles ge raees kandu adiyah - The Press\nWednesday, June 26, 2019 31 °C broken cloudsLast Updated 31 minutes ago\nކަނޑުތައް ހިމާޔަތްކުރައްވަން ސީޝެލްސްގެ ރައީސް ކަނޑުއަޑިއަށް!\nއައިޝާ ރީމާ 15 April 2019, 08:27\nސީޝެލްސްގެ ރައީސް ޑެނީ ފޯރޭ/ފޮޓޯ: ވީއޯއޭނިއުސް\nއިންސާނީ ދަރިފަސްކޮޅު ދެމިއޮތުމަށްޓަކައި ކަނޑުތަކަކީ މުހިންމު ދިރުމެއް ކަމަށް ސީޝެލްސްގެ ރައީސް ޑެނީ ފޯރޭ ވިދާޅުވެއްޖެއެވެ.\nސީޝެލްސްގެ ރައީސް މިފަދަ މޭރުމަކުން ވާހަކަފުޅު ދައްކަވާފައި މިވަނީ، ކަނޑުގެ 124 މީޓަރު އަޑީގައި ހުންނަވައިގެން ދެއްވި ތަގުރީރެއްގައެވެ.\nސީޝެލްސްގެ ޓީވީއިންވަނީ މިމަންޒަރުތައް ވަގުތުން ދުރަށް ފޮނުވާފައެވެ.\nކަނޑުގެ އަޑީގައި ހުންނަވާ ތަގުރީރުކުރައްވަމުން ސީޝޭލްސްގެ ރައީސް ފޯރޭ ވިދާޅުވީ، ކަނޑުތަކަކީ ދުނިޔޭގެ "ހިތު-ވިންދު"ކަމަށާ، ތާރީހުގައިވެސް ކުރިމަތި ނުވާ ވަރުގެ ބޮޑު ނުރައްކަލަކާ ކަނޑުތައް ކުރިމަތިލާންޖެހިފައިވާކަމަށެވެ.\nސީޝެލްސްގެ ރައީސް ޑެނީ ފޯރޭ ކަނޑުއަޑީގައި އިންނަވައިގެން ތަގުރީރުކުރައްވަނީ/ފޮޓޯ: ސްކައިނިއުސް\nމޫސުމީ ނޭދެވޭ ބަދަލުތަކަށް މަގުފަހިކުރުވާ ކިތަންމެ ކަމަކުން ތިމާވެއްޓާ އެ ވެށީގެ ދިރުންތަކަށް ބޮޑެތި ގެއްލުންތަކެއް ދެވިއްޖެކަމަށާ، ފާއިތުވީ އަހަރުތަކުގައި އިންސާނުންގެ ހަރަކާތްތައް ހުރި ގޮތުން އުފެދިފައިވާ މައްސަލަތައް ހައްލުކުރަން ޖެހޭނެ ބަޔަކީވެސް ޚުދު އިންސާނުން ކަމަށް ސީޝެލްސްގެ ރައީސް ވަނީ ވިދާޅުވެފައެވެ.\nސީޝެލްސްގެ ރައީސް ކަނޑުގެ އަޑީގައި ހުންނަވައިގެން ތިމާވެށީގެ ތަގުރީރެއް ކުރައްވާފައި މިވަނީ، ސީޝެލްސްގެ ވަށައިގެންވާ ކަނޑުގެ ސަރަހައްދުގެ ފުން ދިރާސާއެއް ކުރުމަށް އިނގިރޭސިވިލާތުން އިސްނަގައިގެން ކުރިއަށްގެންދާ "ނެކްޓަން މިޝަން"ގެ ބައެއްގެ ގޮތުގައެވެ.


Zuvaabu kuraane kameh neh: Boahiyaavahi kamakee gaumee kameh!\nބޯހިޔާވަހިކަމަކީ ގައުމީ ކަމެއް: ޒުވާބު ކުރާނެ ކަމެއް ނެތް!\nގުޅީފަޅު ފްލެޓަށް ފައިސާ ދެއްކުމަށް ފަހު މާލޭގައި ދިރިއުޅެމުން އަންނަ ހާލު ދައްކުވައިދޭ ފޮޓޯއެއް -- ފޮޓޯ: އަވަސް އާކައިވް\nރާއްޖެއަށް ކުރިމަތިވެފައިވާ ހުރިހާ މައްސަލަތަކެއް ބަންޑެލިކޮށް ސުވާލު ފައްޗަކަށް އަމުނާލައިގެން ރައްޔިތުންގެ ކުރި މައްޗަށް ދިއްކޮށްލައިފިނަމަ، ގިނަ ބަޔަކު އިސް ކުރާނީ ބޯހިޔާވަހިކަމުގެ މައްސަލަ އެވެ. އެއީ ހަގީގަތުގައި ވެސް ރާއްޖޭގެ ގިނަ ރައްޔިތުންނަށް ކުރިމަތިވެފައިވާ ނިކަމެތިކަމުގެ އަސްލެވެ. ރައްޔިތުންގެ އަތުގައި ފައިސާ ނުހުންނަނީ ލިބޭ އާމްދަނީގެ 90 ޕަސަންޓް މަހު ކުއްޔަށް ދައްކަން މަޖުބޫރުވާތީ އެވެ. އެއީ ކޮންމެ ސަރުކާރެއް ވެރިކަމުގައި އޮތަސް، އަދި ހައްލު ނުލިބޭ ލިސްޓުގެ އެންމެ ކުރީގައި އޮތް މައްސަލަ އެވެ.\nއެކަމަކު މި މައްސަލައިގެ ވާހަކަ ދައްކަން ފަށާ ކޮންމެ ފަހަރަކު، މާލެ - ރާއްޖެތެރެ ބަހުސް ކެކި އަރައި، ޒުވާބު ކުރުން މިހާރު ވަނީ އާއްމު ކަމަކަށް ވެފަ އެވެ.\nއެންމެ ފަހުން އެ ބަހުސް މިވަނީ ރައްޔިތުންގެ މަޖިލީހުގެ ތަޅުމަށް ވެސް ގޮސްފަ އެވެ. ދިވެހިންނަށް މާލެ އާއި ރަށްރަށުން ފްލެޓު ދޫކުރުމާ ގުޅޭ ގޮތުން ހޯރަފުށީ ދާއިރާގެ އެމްޑީޕީގެ މެމްބަރު އަހުމަދު ސަލީމް މަޖިލިހަށް ހުށަހެޅުމާއެކު މާލެ - ރާއްޖެތެރެ ޒުވާބުން މެންބަރުންވެސް ސަލާމަތެއް ނުވި އެވެ. ޒަމާންވީ އެ މައްސަލައަށް ހައްލު ހޯދައި ދެވެން އޮތް މަޖިލީހަށް ވެސް އެކަމުގެ ހަގީގަތް އެންމެ ފަހުން އޮޅުނީ އެވެ.\nދަރުބާރުގޭގައި ފްލެޓް ފޯމު ނެގުމަށް މީހުން ތޮއްޖެހިފައި ފޮޓޯ: އަވަސް އާކައިވް\nއަތޮޅުތަކުތެރެއަށް ނިސްބަވްތާ ބައެއް މެންބަރުން ވިދާޅު ވަނީ ރަށްރަށުގައި އުޅޭ މީހުން މާލެއަށް ހިޖުރަ ކުރަނީ ރަށްރަށުގައި އުޅެވޭނެ ގޮތެއް ނެތިގެނެވެ. މާލޭގައި އުޅެނީ ވެސް ވަރަށް ހާލުގަ އެވެ.\nނަމަވެސް މާލޭގެ މެންބަރުން ވާހަކަ ދެއްކެވީ މާލޭގެ ރައްޔިތުން މާ ނިކަމެތި ކަމަށް ވަކާލާތު ކުރައްވަ އެވެ. އަދި ހުޅުމާލޭން ގެދޮރު ދޫކުރެވެން ވާނީ ހަމަ އެކަނި މާލޭގެ ރައްޔިތުންނާއި ގިނަ ދުވަހު މާލޭގައި ދިރިއުޅުނު ރައްޔިތުންނަށް ކަމަށް މާލެ ތަމްސީލު ކުރައްވާ ބައެއް މެންބަރުން ވިދާޅުވި އެވެ. އެ ކަމާ ދެކޮޅަށް އަތޮޅުތައް ތަމްސީލު ކުރެއްވި މެންބަރުން ވާހަކަ ދެއްކެވި އެވެ.\nމަޖިލީހުގެ ބައެއް މެންބަރުން ވާހަކަ ދެއްކެވީ އަތޮޅުތަކުގެތެރޭގެ ރައްޔިތުން ވަރަށް ބޮޑަށް ނިކަމެތިވާ ގޮތަށް\nޔައުގޫބް އަބްދުﷲ | ދާންދޫ ދާއިރާގެ މެންބަރު\nގަލޮޅު ދެކުނު ދާއިރާގެ އެމްޑީޕީގެ މެމްބަރު މީކާއިލް އަހުމަދު ނަސީމް ވިދާޅުވަނީ ހެޔޮ ކޮށެވެ. މާލޭގެ ކޮންމެ މީހަކީ 12 ބުރީގެ އިމާރާތަކުން ބޮޑެތި އަދަދުތަކުން މަހަކު ކުލީގެ ފައިސާ ވަންނަމުންދާ މީހެއް ނޫނެވެ.\n"ރާއްޖެތެރޭގެ" ދިފާއުގައި ކަމަށް ހީކޮށް ދެން ވާހަކަ ދެއްކެވި ބައެއް މެންބަރުން އަޑު ހަރުކޮށް ނެންގެވީ އަނެއްކާވެސް މައްސަލަ އެވެ. އެހެން ރަށްރަށުން މާލެއަށް މީހުން އަންނަނީ ރާއްޖެތެރޭގައި ވަސީލަތް ނެތުމުން ކަމަށް ވިދާޅުވަމުންނެވެ. ނަމަވެސް، އެއީ އެއްވެސް ދިވެއްސަކަށް އޮޅިފައި އޮތް ކަމެއް ނޫނެވެ. މާލެ ތޮއްޖެހުނީ އެކި ސަރުކާރުތަކުގެ ސިޔާސަތުތައް އެގޮތަށް ބައްޓަން ކުރީމަ އެވެ. ފެން އޮތް ތާކަށް މަސް ދުވާ އުސޫލުންނެވެ. އެކަމުގައި ރައްޔިތުންގެ ކުށެއް ނެތެވެ. މާލޭ މީހެއް ނޫނީ ރާއްޖެތެރޭ މީހެއް އިސްތިސްނާއެއް ނުވެ އެވެ.\nމާލޭގެ ގިނަ އާއިލާތަކެއްގެ ގޯތި ފޮތިފޮތި ކުރަމުން ގޮސް މިހާރު އިތުރު ޖާގައެއް ނެތެވެ.\n"އަޅުގަނޑު އެއްވެސް ހާލެއްގައި މި ދައްކަނީ މާލޭގެ އުޅޭ ބައެއް މަހުޖަނުންގެ ވާހައެއް ނޫން، އެ ހާލުގައި ތިބި ބައެއް ރައްޔިތުންގެ ވާހަކަ،" މީކާއިލް ވިދާޅުވި އެވެ.\nމީކާއިލް ސީދާ ވިދާޅުވާ ވާހަކައެއްވެސް ފާހަގަ ކޮށްލަންޖެހެ އެވެ. އޭނާ އެ ވިދާޅުވާ 12 ބުރީގެ އިމާރާތުން މަހު ކުލީގެ ގޮތުގައި ލައްކައިން ޖީބަށް ވަންނަ "ރާއްޖޭތެރޭ" މަހުޖަނުން ވެސް ގިނަ ކަމެވެ. މާލޭ މީހުން އެހެން މީހެއްގެ ފައިލާ ކޮޅުގައި ނިދާލައިގެން އުޅޭއިރު، މާލޭގައި ބޮޑެތި ގެދޮރު ބުރިބުރިއަށް ނަގައިގެން ރާއްޖެތެރެއަށް ނިސްބަތްވާ އެތައް ބަޔަކު އުޅޭކަމީވެސް ފެންނާންއޮތް ހަގީގަތެވެ.\nއަމިއްލަ ގޯތި 20 އަހަރާއި 30 އަހަރަށް އަތޮޅުތަކުގެ މަހުޖަނަކަށް ދީގެން ބުރިބުރިއަށް ގެ އަރާފައި ހުއްޓަސް، މާލޭ ގިނަ މީހުންގެ އުމުރު ހުސްވަނީ އެތަނުން އެންމެ އެޕާޓްމަންޓެއް ތެރޭގަ އެވެ. ހަމަ އެ ގެއިން، ބޮޑު ކުލީގައި އެޕާޓްމަންޓް ކުއްޔަށް ހިފައިގެން ގަނަ ތެޅޭ "ރާއްޖޭތެރޭ" މީހާއެކޭ އެއް ހާލެއްގަ އެވެ. ދެން މި ދައްކަނީ ކޮން މާލެ-ރާއްޖެތެރެ އެއް ހެއްޔެވެ؟\nރައްޔިތުންގެ މަޖިލީހުގެ ޖަލްސާއެއް\nމިހާރު މިކުރެވޭ ބަހުސްގައި އެންމެ ބޮޑަށް ގޯސް ކުރަންޖެހެނީ މަޖިލީހަށް އެ ހުށަހެޅުނު ގަރާރެވެ. ކިތަންމެ ބޮޑު ބިމެއް އޮތަސް، އެއްވެސް ވަސީލަތެއް ނެތް ރަށެއްގައި މީހަކު ދިރި އުޅޭނީ ކިހިނެއްތޯ ސުވާލު ކޮށްލަން ޖެހެ އެވެ.\nކެންދޫ ދާއިރާގެ މެންބަރު އަލީ ހުސެއިން ވިދާޅުވާ ފަދައިން، މާލޭ ވިޔަސް ރާއްޖެތެރެ ވިޔަސް، ހަމައެކަނި ގޯތި ދީގެން މިކަމެއް ނުވާނެ އެވެ.\n"ގޯތި ދީގެން މިކަން ވާނެތޯ، ނުވާނެ، ގޯތި ދީފައި އަދި ގެއެއް އަޅަން ޖެހޭނެ ގޮތް ވެސް އެބަ ޖެހޭ ދައްކަން، މި ކަން ސަރުކާރުގެ ސަމާލު ކަމަށް ގެންނަން ޖެހޭ،" އަލީ ހުސެއިން ވިދާޅުވި އެވެ.\nމާފަންނު މެދު ދާއިރާގެ އެމްޑީޕީގެ މެމްބަރު އިބްރާހިމް ރަޝީދު (ބޮންޑޭ) ވިދާޅުވީ ނިދާލާނެތަނެއް ދިނަސް ރައްޔިތުންނަށް ފުއްދައެއް ނުލެވޭނެ އެވެ.\n"އެއީ އަތޮޅުތަކުގެ ތެރެއަށް ވެސް ދިމާވާ މައްސަލައަކީ، މާލެ ތޮއްޖެހިގެން މި ދަނީ ވެސް އެ ސަބަބާ ހުރެ، އަތޮޅުތަކުތެރޭގެ ގެ ދޫކޮށްލާފައި މާލެ އައިސް އުޅެނީ އެއިން ތަނެއްގައި ހިދުމަތް ނެތިގެން، ވަޒީފާއެއް ނެތިގެން، ގެދޮރު ހަމައެކަނި ދިނަކަސް، ނިދާލާނެ ތަނެއް ހަމައެކަނި ދިނަކަސް މި ކަމެއް ނުވާނެ،" ބޮންޑޭ ވިދާޅުވި އެވެ.\nމަޖިލީހުގެ ރައީސް މުހައްމަދު ނަޝީދު ވިދާޅުވި ގޮތުގައި މާލެއާއި ރަށްރަށުގެ ތަފާތުގެ ވާހަކާ އާއި ޖުމަލަކޮށް ވަކި އާބާދީއަކަށް ނިސްބަތްކޮށް ކުޑައިމީސް ބަހެއް ބުނުމަކީ މެންބަރުންގެ ކިބައިން ފެންނާނެ ނޭދެވޭ ސިފައެކެވެ. ތަފާތު ކުރުމެއް ނެތި ވާހަކަ ދެއްކުމަކީ މެންބަރުން ކޮންމެހެން ހިފަހައްޓަން ޖެހޭ އަހުލާގެކެވެ.\n"އަޅުގަނޑުގެ އިލްތިމާސަކީ އިއްޒަތްތެރި މެންބަރުން ބޯހިޔާވަހިކަމުގެ މައްސަލައަށް ބަހުސް ކުރައްވާއިރުގައި އަދި އެހެން މައްސަލައެއް ބަހުސް ކުރައްވާއިރުގައި ރަށްރަށާއި މާލެއާ ތަފާތު ކުރެއްވުމާއި އެއްވެސް ބަޔަކަށް ނޫނީ ޖުމުލަކޮށް ވަކި އާބާދީއަކަށް ނިސްބަތްކޮށް ކުޑައި މީސް ބަހެއް ބުނުމަކީ ވަރަށް ނޭދެވޭ ކަމެއް ކަމަށް މެންބަރުން ވިސްނުން،" ރައީސް ނަޝީދު ވިދާޅުވި އެވެ.\nގުޅީފަޅު ފްލެޓަށް ފައިސާ ދެއްކުމަށް ފަހު ބައެއް މީހުން މާލޭގައި ދިރިއުޅެމުން އަންނަ ހާލު ފެންނަ ފޮޓޯއެއް -- ފޮޓޯ: އަވަސް\nއެކަށީގެންވާ ބޯހިޔާވަހިކަން އެންމެންވެސް ބޭނުމެވެ. އެއީ އެންމެންގެ ހައްގެއް ވެސް މެއެވެ. އެކަމުގައި މާލޭ މީހެއް ރާއްޖެތެރޭ މީހެއް އިސްތިސްނާއެއް ނުވެ އެވެ. އަތޮޅު ތެރެއިން ގޯތި ދެންޏާ އެތާ ހަމަޖެހިލައިގެން ދިރިއުޅެވޭ ވަރަށް ވަސީލަތްތައް ވެސް ގާއިމު ކޮށްދޭން ޖެހެ އެވެ. އެކަން ސަރުކާރަށް ނުކޮށް ދެވެންޏާ މާލޭ މީހުންނާއެކު ރާއްޖެތެރޭން މާލެ އަންނަ މީހުންނަށް މާލޭ ސަރަހައްދުން ހަމަ ގޯތި ދޭންވީ އެވެ. ދޭންވެސް ޖެހެ އެވެ.\nއެއިން އެއްވެސް ކަމެއް ނުކޮށް ކޮންމެ ފަހަރަކު "މާލެ-ރާއްޖެތެރެ" ބަހުސް ކުރުމުގެ ބޭނުމެއްނެތެވެ. މިއީ، ވަކި ރަށެއްގެ ވަކި ރައްޔިތަކަށް ހާއްސަ މައްސަލައެއް ނޫނެވެ. އެއީ ރާއްޖޭގެ އާބާދީގެ ބޮޑުބައި، ހައްލެއް ބޭނުންވެފައިތިބި ގައުމީ މައްސަލައެކެވެ.\nރައްޔިތުންގެ މަޖިލިސް ބޯހިޔާވަހިކަން ހައުސިން މިނިސްޓްރީ\nބަޖެޓް: 20،000 ހައުސިން ޔުނިޓަށް 600 މިލިއަން ރުފިޔާ


ބެލާ ކްރޫޒަކީ ހޮލީވުޑްގެ މަޝްހޫރު ދެ ތަރިން ކަމަށްވާ ޓޮމް ކްރޫޒާއި ނިކޯލް ކިޑްމަން ކައިވެނިކޮށްގެން އުޅުނު ދުވަސްވަރު އެޑަޕްޓްކޮށްފެން ބޮޑުކުރި އަންހެން ކުއްޖެކެވެ. ކުރިން މޮޅު...\nޖަޕާންގެ ސްކޫލަކަށް "އަރްމާނީ" ޔުނިފޯމް\nމަޝްހޫރު ފެޝަން ބްރޭންޑްތަކަށް ދެވިހިފީމާ ވާނެ ގޮތް މިއޮތީ ޖަޕާންގެ ސްކޫލެއްގެ ބެލެނިވެރިން ތަޖުރިބާ ކުރަން ޖެހިފަ އެވެ. ޖަޕާން މީހުންނަކީ މުއްސަނދި އަދި ވަރަށް ޒަމާނީ ދިރިއުޅުމުގެ...\nޒާރާއިން މިފަހަރު ހެދީ އަގުބޮޑު "މުންޑެއް"\nޒާރާ ބްރޭންޑުން ބާޒާރަށް ނެރުނު، މުންޑަކާ ވައްތަރު ގޮތެއް ހުންނަ ސްކާޓަކާއި ހަރުވާޅަކަށް ސޯޝަލް މީޑިއާގައި ޖޯކު ޖަހަން ފަށައިފި އެވެ.\n"ދޯ" ގައި މިފަހަރު ފެޝަން އާއި ބިއުޓީ\n"މިހާރު"ގެ ޓީމުން އުފައްދާ ލައިފްސްޓައިލް މަޖައްލާ "ދޯ"ގެ ހަތް ވަނަ އަދަދު، ފެޝަން އަށް ހާއްސަކޮށް ނެރެފި އެވެ.\nNovember 06, 2017 14\nއެންމެ ރީތި ތުނބުޅި ހޮވުމުގެ މުބާރާތެއް!\nރީތި ތުނބުޅިއެއް ހޮވަން އޭޑީކޭ ޖެނެރަލް ޓްރޭޑިން އިން ބޭޑްލެބާ ގުޅިގެން ތަފާތު މުބާރާތެއް ފަށައިފި އެވެ.\nނިވާކަން ބޮޑު ހެދުންތަކުގެ ފެސްޓިވަލެއް\nނިވާކަން ބޮޑު ހެދުންތަކަށް ހާއްސަ ފެސްޓިވަލެއް އިނގިރޭސި ވިލާތުގެ ލަންޑަނުގައި ފުރަތަމަ ފަހަރަށް ބާއްވައިފި އެވެ.\nފްރައިޑް ޗިކަން ޕޭންޓްސް: މިއީ ހަމަ ކުކުޅު ފައެއް\nފެޝަންގެ ދުނިޔޭގައި އުޅޭ ޖަޕާނު މީހުންނަކީ މޮޅު ޚިޔާލުތަކަށް އާ ވައްތަރުތަކުގެ އަންނައުނު އުފެއްދުމުގައި ވަރަށް ކުރީގައި އުޅޭ ބައެކެވެ. މި މީހުން މިފަހަރު ހެދީ ތެލުލާފައި އޮތް ކުކުޅު ފައެއް ހެން އޮންނަ ހަރުވާޅެކެވެ. އެމީހުން މި ހަރުވާޅު އުފެއްދީ ގަސްތުގައި ކުކުޅު ފަޔަކާ އެއްގޮތް ކުރަން ނޫން ކަމަށް ވެސް ވެދާނެ އެވެ.\nބައްޕަގެ ބާ ގަމީސްތަކުން ދަރިފުޅު ނަލަހައްދަނީ\nހެދުން އަލަމާރިއަށް އެއްޗެހި ގިނަވަމުން ގޮސް ސަލާމަތް ނުވާ ހިސާބަށް ދިއުމުން، ނުލައި ހެދުންތައް ހޮވާލާފައި އުކާލަންވީ އެވެ. ނޫނީ ކޮންމެވެސް މީހަކަށް އެ އެއްޗެހި ދިނުމަކީ ވެސް ކުރާ ކަމެކެވެ. އެކަމަކު އެމެރިކާގެ މި މަންމަ ކަންތައް ކުރީ ތަފާތުކޮށެވެ.\nJuly 05, 2017 6\nމަލާމާތުގެ ތެރެއިން އުފެދުނު "ރޭގަނޑުގެ ރާނީ"\nއުމުރުން 24 އަހަރުގެ މި ޒުވާނާއަށް މީހުންގެ ރުޅި އާއި ފުރައްސާރައާ ކުރިމަތިވި އެވެ. އެންމެންގެ ތެރޭގައި ލަދުގަންނަވާލައި، ހަންގަނޑު ބްލީޗްކުރުމަށް ވެސް ބައެއް މީހުން އޭނާ ކައިރީ ބުނެ އެވެ. ނަމަވެސް މީހުންގެ ނަފްރަތަކީ އޭނާ ކުރާ މަސައްކަތަށް ހުރަހަށް ވިޔަކައެއް އޭނާ ނުދިނެވެ.\nމި ކުއްޖާ ހެދުން އަޅާލެއް ޗާލުކަމުން ހައިރާންކަން\nކޯކޯ އަކީ މިހާރު އިންސްޓަގްރާމްގައި އެންމެ މަޝްހޫރު ފެޝަން ކުއްޖާ އެވެ. ހަ އަހަރުގެ މި ކުއްޖާ ފޮލޯކުރާ އަދި އޭނާ ދެން އަޅާނެ އެންމެ ފަހުގެ ފެޝަންގެ ހެދުމަކީ ކޮބައިތޯ ބަލަން ބޭނުންވާ ލައްކައަކަށް ވުރެ ގިނަ މީހުން އެބަ ތިއްބެވެ. ޓޯކިޔޯގެ މަގުތަކުގައި ކޯކޯ އޭނާގެ ކުލަ ގިނަ ހެދުންތައް އަޅާލައިގެން ހިނގާއިރު ހެދުމުގެ ކޮންމެ ބައެއް ވެސް...\nކަށިތައް ޗޯކު ހާ ބަލިކަށި، އެކަމަކު އަޒުމް ވަރުގަދަ\nއުމުރުން 18 އަހަރުގެ މި އަންހެންކުއްޖާގެ އިސްކޮޅުގައި ހުންނަނީ އެންމެ ދެ ފޫޓު ހަ އިންޗި އެވެ. މިހާތަނަށް އޭނާގެ ހަށިގަނޑުގެ 90 ކަށިގަނޑު ބިންދައިގެން ގޮސްފައިވެ އެވެ. އަދި ސްކޫލަށް ގޮސް އިންނައިރު ވެސް އެކަނިކޮށްލާފައި އިންނަ ކަމުގެ އިހްސާސް އޭނާއަށް ކުުރެވެ އެވެ.\n"ކިލާވެފައި" އޮތް ޖިންސެއް 6500ރ. އަށް\nލަގްޒަރީ ޑިޕާޓްމަންޓް ސްޓޯރުތައް ހިންގާ، އެމެރިކާގެ ނޯޑްސްޓޯމް އިން އަލަށް ބާޒާރަށް ނެރެގެން އުޅެނީ ވަރަށް ބޮޑަށް ކިލާވެފައި އޮންނަ ގޮތަށް ހަދާފައިވާ ޖިންސެކެވެ. ކަކުލާއި ޖީބުތަކާ ދިމާލުގައި ހުންނަނީ ކިސަޑު ވެލި އުނގުޅިފައި ހުންނަ ގޮތަށެވެ. ބަލާ ބެލުމަކުން އެއީ ފޭކް ކަމެއް ނުވެސް އެނގެ އެވެ.\nޓޮޕްޝޮޕްގެ ފުރަތަމަ ބްރައިޑަލް ކަލެކްޝަން\nމަޝްހޫރު ފެޝަން ބްރޭންޑް ޓޮޕް ޝޮޕްގެ ފުރަތަމަ ބްރައިޑަލް ކަލެކްޝަން ތައާރަފްކޮށްފި އެވެ.\nއޭޝިއާ އަށް ޚާއްސަ މާޖެހި އަތްދަބަހެއް\nބެލްޖިއަމްގެ އަތްދަބަސް ބްރޭންޑެއް ކަމަށްވާ ކިޕްލިންގް އަށް 30 އަހަރު ފުރުމާ ދިމާކޮށް އޭޝިއާ މީހުންނަށް ޚާއްސަ ކެމްޕެއިނެއް ދުނިޔޭގެ އެކި ގައުމުތަކުގައި ފަށައިފި އެވެ. "ޖާނީ"ގެ ނަމުގައި ހޮންގް ކޮންގް، މެލޭޝިއާ އަދި ސިންގަޕޫރުގައި ވެސް ކުރިއަށް ގެންދާ މި ކެމްޕެއިންގައި، އެއް ވަގުތެއްގައި ކުރިއަށް ގެންދާ "އުފަންދުވަހުގެ" ޕާޓީތަކާއި...\nމިއީ ހާރެއް އަދި އިއަފޯނެއް\nއެއްބަޔަކު ބުނާނީ މިއީ ކަރުގައި އަޅާ ހާރެއްގައި އިއަފޯނެއް ހަރުކޮށްފައި ކަމަށެވެ. އެކަމަކު މިއީ އިއަފޯނެއް ހާރަކަށް ބަދަލުކޮށްލާފައި ކަމަށް ބުންޏަސް މައްސަލައެއް ނެތެވެ. ކޮންމެ ގޮތަކަށް ބުންޏަސް އެ ކިޔެނީ ހަމަ އެކައްޗެެވެ.\nApril 01, 2017 3\n"އިންސްޓަގްރާމް މޫނު" ނުރައްކާވެއްޖެ\nއިންސްޓަގްރާމުން ބައެއް ފޮޓޯތަކަށް ހާއްސަ ސަމާލުކަމެއް ދޭނެ އެވެ. އެއީ އެ ފޮޓޯއަކަށް ލިބޭ ލައިކްތަކާއި ކޮމެންޓާއި ޝެއާތަކަށް ބަލައިގެން ދޭ ސަމާލުކަމެކެވެ. އެންމެ ރީތި ފޮޓޯތައް އިންސްޓަގްރާމުން ކަނޑަައަޅަނީ މި ކަންކަމަށް ބަލައިގެންނެވެ. އެހެންވެ، އިންސްޓަގްރާމަށް އެންމެ ރީތި ކަމަށް ފެންނަ މީހުންނަށް ވާނީ މަޝްހޫރު މޫނުތަކެވެ....\nދިގަށް ރޮނގު ހުންނަ ހެދުމުން މީހާ ފެންނާނީ ހިކިކޮށް؟\nއެންމެންހެން މަސައްކަތްކުރަނީ ހަށިގަނޑު ހިކިކޮށް ބަހައްޓާށެވެ. އެކަމަކު މިއީ އެހާ ފަސޭހަ ކަމަކަށް، ގިނަ މީހުންނަކަށް ނުވެ އެވެ. ހަށިގަނޑު ހުންނަ ވަރަށް ވުރެ ހިކިކޮށް ދެއްކުމަށް ބައެއް ސްޓައިލްތަކުގެ ހެދުން ލުމަކީ ވެސް ކޮށް އުޅޭ ކަމެކެވެ. ވަރަށް ކުރިންސުރެ ކިޔައި އުޅޭ ގޮތުގައި، ދިގަށް ރޮނގު ދަމާފައި ހުންނަ ފޮތީގެ ހެދުމެއް...\nބައެއް އަންނައުނުން މައިބަދަ ސީދާކުރަން އުނދަގޫވުމާއި ކަރުގެ މައްސަލަތަކާއި ބުރަކަށީގައި ރިއްސުން ފަދަ ކަންކަމާ ދިމާވާ ކަމުގެ އިންޒާރުތައް ތަޖުރިބާކާރުން ދެ އެވެ. ބްރިޓިޝް ކައިރޯޕްރެކްޓިކް އެސޯސިއޭޝަން (ބީއެސްއޭ) އިން ބުނަނީ ސްކިނީ ޖީންސާއި ހައި ހީލްސް އަދި އަތްދަބަހަކީ އަންހެނުންގެ ހަށިގަނޑަށް ބޮޑެތި ގެއްލުންތައް...\nއީރާން މީހުންނަކީ "ސްޓައިލިޝް" ބައެއް\nއިރާނޭ ބުނުމުން ސިފަވަނީ އަސްކަރީ ލަޝްކަރުތަކާއި މޫނު ބުރުގާ ހެއްޔެވެ؟ މިއީ މީޑިއާއިން ސިފަކޮށްދޭ ގޮތެވެ. އިމުން ބޭރު ނުވެ ފެޝަނަށް އުޅޭ މީހުން ވެސް އީރާނުގައި ގިނަ އެވެ.


ސީޕްލޭން ޓާމިނަލާ ބެހޭގޮތުން ޔައުގޫބް ދެއްކެވި ވާހަކަތައް އެމްއޭސީއެލުން ދޮގުކޮށްފި – Dhen.mv\nސީޕްލޭން ޓާމިނަލާ ބެހޭގޮތުން ޔައުގޫބް ދެއްކެވި ވާހަކަތައް އެމްއޭސީއެލުން ދޮގުކޮށްފި\nJanuary 17, 2020 - 2:55 pm\nވެލާނާ އިންޓަނޭޝަނަލް އެއާޕޯޓު (ވީއައިއޭ)ގައި މޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް)އިން ތަރައްގީ ކުރަމުން އަންނަ ސީޕްލޭން ޓާމިނަލާ ބެހޭގޮތުން ދާންދޫ ދާއިރާގެ މެންބަރު ޔައުގޫބު އަބްދުﷲ ދެއްކެވި ވާހަކަތައް އެ ކުންފުނިން ދޮގުކޮށްފިއެވެ.\nއެމްއޭސީއެލުން ނެރުނު ނޫސް ބަޔާނެއްގައި ބުނީ އެންމެ މީހަކު ދައްކާ ވާހަކަތަކަށް ބިނާކޮށް މީޑިއާއިން ހަބަރުތައް ގެނެސްދޭތީ އެކަމާ ހިތާމަ ކުރާ ކަމަށެވެ. އަދި މީގެ ކުރިން ހާމަކުރި ފަދައިން ސީޕްލޭން ޓާމިނަލް ވަކި ފަރާތަކަށް ދޭން ނުނިންމާ ކަމަށް އެމްއޭސީއެލުން ބުނެއެވެ.\nއެމްއޭސީއެލުން މިހެން ބުނީ، ސީޕްލޭން ޓާމިނަލް، ޓްރާންސް މޯލްޑިވްސް އެއާލައިނަށް ހަވާލުކުރާނެ ކަމުގެ މައުލޫމާތު ލިބިފައިވާ ކަމަށް ވިދާޅުވެ ޔައުގޫބް ކުރެއްވި ޓްވީޓަކާ ގުޅިގެންނެވެ.\nޔައުގޫބު ކުރެއްވި ޓްވީޓެއްގައި ވިދާޅުވީ ސީޕްލޭން ޓާމިނަލް ވަރަށް އަވަހަށް ޓްރާންސް މޯލްޑިވްސް އެއާލައިން (ޓީއެމްއޭ)އަށް ހަވާލުކުރަން އުޅޭ ކަމުގެ މައުލޫމާތު ލިބިވަޑައިގެންފައިވާ ކަމަށެވެ. އަދި އެކަމުގައި ކޮރަޕްޝަނުގެ އެއްވެސް އަމަލެއް އެކުލެވިގެންވާ ނަމަ އެކަން ކުރާ ފަރާތްތައް ޖަވާބުދާރީ ކުރުވަން ފަސްޖެހިވަޑައި ނުގަންނަވާނެ ކަމަށެވެ. އަދި މާލިއްޔަތު ކޮމެޓީން އެ މައްސަލަ ބަލާ ފިޔަވަޅު އަޅާނެ ކަމަށްވެސް ޔައުގޫބު ވިދާޅުވިއެވެ.\nމި މަހުގެ އެއްވަނަ ދުވަހު އެމްއޭސީއެލްއިން ވަނީ ސީޕްލޭން ޓާމިނަލް ކަންތައް ބޮޑުވެ އެކަމާއި ގުޅިގެން ނޫސްބަޔާނެއް ނެރެފައެވެ. އެ ބަޔާނުގައި އެމްއޭސީއެލްއިން ބުނީ އާ ސީޕްލޭން ޓާމިނަލްގެ ޖާތައް ކުއްޔަށްދިނުން އެމްއޭސީއެލްއިން ވަނީ މަޑުޖައްސާލާފައެވެ. ބުނެފައި ވަނީ އާ ސީޕްލޭން ޓާމިނަލް އާއި ވީވީއައިޕީ އިމާރާތް ހިންގާ ބަލަހައްޓާނީ އެކުންފުނިން ކަމަށެވެ. ނަމަވެސް އެކި އެކި ސީޕްލޭން އޮޕަރޭޓަރުންގެ އޮޕަރޭޝަން ހިންގާނީ، އޮޕަރޭޝަނަށް ބޭނުންވާ ޖާގަ އެޓާރމިނަލްއިން ކުއްޔަށް ހިފައިގެން ކަމަށް ވެސް އެ ބަޔާނުގައިވެއެވެ.\nއެމްއޭސީއެލް އިން ބުނީ އެ ކުންފުންޏާއި ސީޕްލޭން އޮޕަރޭޓަރުންނާއި ދެމެދު ޓާމިނަލްއިން ޖާގަ ކުއްޔަށް ދިނުމަށް މަޝްވަރާތަކެއް ކުރެވުނު ކަމުގައި ވީނަމަވެސް މިހާތަނަށް އައި އިރު، އެއްވެސް އޮޕަރޭޓަރަކާއެކު އާ ސީޕްލޭން ޓާމިނަލްއިން ޖާގަ ކުއްޔަށް ދިނުމަށް އެއްބަސްވެވިފައެއްނުވާ ކަމަށެވެ.


Ithuru 22 meehun ragalhu vejje – Iru\n8 ޖަނަވަރީ 2021\n16 ކުއްޖަކު ފުނަދޫ އަމާން ވެއްޓަށް ބަދަލުކޮށްފި\nވަރުން ރާއްޖޭގައި ނަގާފައިވާ މި ފޮޓޯއަށް އަންހެން ކުދިން މަރުދެނީ!\nބައްޗަން ޕާންޑޭގައި އަކްޝޭ ވަރަށް ތަފާތު\nއަދާލަތު ޕާޓީގެ ރައީސް ކަމަށް އަންހެނުންނަށް ކުރިމަތި ލެވޭ ގޮތަށް ބަދަލުކޮށްފި\nއިންޑިއާގައި ދޫނި ރޯގާ ފެތުރެނީ\nއެމާ ސްޓޯން އިނީ ބަލިވެ\nއިތުރު 22 މީހުން ރަނގަޅުވެއްޖެ\nސަމާ· 8 ޖުލައި 2020\nއިތުރު 22 މިހުން ބަލިން ރަނގަޅުވެއްޖެ ކަމަށް އެޗްޕީއޭއިން ބުނެފިއެވެ.\nރާއްޖެއިން މިހާރު 2180 މީހުން ރަނގަޅުވެފައި ވާއިރު، ރާއްޖެ ވަނީ ނިއު ނޯމަލްގެ އާ އާންމު ހާލަތަށް ވަނީ ހުޅުވާލާފައެވެ. ބޭރަށް ނުކުމެ އުޅުމާއި ވިޔަފާރިތަކާއި ކެފޭ ރެސްޓޯރަންޓުތަކާއި ޕާކުތައްވެސް ވަނީ ހުޅުވާލާފައެވެ. އަދި މިހާރު މާލެތޭރޭގައި މީހުންނަށް ނުކުމެ އުޅޭވޭ ވަގުތުވެސް ވަނީ ފަތިހު 5:00 އިން ރޭގަނޑު 11:00 އަށް ހަމަޖައްސާފައެވެ.\nމިވަގުތު ކަރަންޓީންގައި ތިބީ 107 މީހުން އަދި އައިސޮލޭޝަންގައި ތިބީ 267 މީހުން ކަމަށް އެޗްޕީއޭއިން ބުނެއެވެ.\nކޮވިޑް ބަލީގައި މިހާތަނަށް ރާއްޖެއިން މަރުވީ 13 މީހުންނެވެ. އޭގެ ތެރޭގައި ހިމެނެނީ 8 ދިވެހިންނާއި5ބިދޭސީންނެވެ. 8 ދިވެހިންގެ ތެރޭގައި4ފިރިހެނުންނާއި4އަންހެނުން ހިމެނޭ އިރު އެއީ ދޮށީ އުމުރުގެ މީހުންނެވެ. އެ ގޮތުން މަރުވި ދިވެހިންގެ ތެރޭގައި ހިމެނެނީ 83 އަހަރުގެ އަންހެނަކާއި 89 އަހަރުގެ އަންހެނަކާއި 70 އަހަރުގެ އަންހެނެއްގެ އިތުރުން 80 އަހަރުގެ ފިރިހެނަކާއި 88 އަހަރުގެ ފިރިހެނަކާއި 92 އަަހަރުގެ ފިރިހެނެއްގެ އިތުރުން 80 އަހަރުގެ ފިރިހެނަކާއި 70 އަހަރުގެ ދިވެހި އަންހެނެކެވެ.\nޕީއެންސީގެ ރައީސް ޢަބްދުއްރަޙީމް ޢަބްދުﷲގެ މަންމަ ނިޔާވެއްޖެ\nމަރުވި ބިދޭސީ މީހުންގެ ތެރޭގައި ހިމެނެނީ 43 އަހަރުގެ ފިލިޕީންސް އަށް ނިސްބަތްވާ ފިރިހެނަކާއި 33 އަހަރުގެ ބަންގްލަދޭޝް ފިރިހެނަކާއި 45 އަހަރުން ބަންގްލަދޭޝް ފިރިހެނެއްގެ އިތުރުން 54 އަހަރުގެ ބަންގްލަދޭޝް ފިރިހެނަކާއި 38 އަހަރުގެ ބަންގްލަދޭޝް ފިރިހެނެކެވެ.\nމިހާތަނަށް ރާއްޖެއިން ކޮވިޑަށް ޕޮޒިޓިވްވެފައި ވަނީ 909 ދިވެހިންނާއި، ބަންގްލަދޭޝްއަށް ނިސްބަތްވާ 1994 މީހުންނެވެ. އަދި އިންޑީއާއަށް ނިސްބަތްވާ 227 މީހުންނާއި ނޭޕާލަށް ނިސްބަތްވާ 44 މީހުނާއި ސްރީލަންކާގެ 19 މީހުންނެވެ.\nކަންގަނާގެ ފައިވާންތައް ދައްކާލައިފި


Noorul-islam.NET :: ޔަހޫދީންނާއި ނަޞާރާއިންގެ ޢީދުތައް ފާހަގަކުރަމުންދާ މުސްލިމުންނަށް\nޔަހޫދީންނާއި ނަޞާރާއިންގެ ޢީދުތައް ފާހަގަކުރަމުންދާ މުސްލިމުންނަށް\nތާރީޚް: 24 ޑިސެމްބަރު 2013\nލިޔުއްވީ : މުޙައްމަދު އަނީލް [ނޫރުލް-އިސްލާމް.ނެޓްގެ އެޑިޓަރ]\nبســــم اللَّـه الرحمن الرحيم<?xml:namespace prefix = "o" />\nالحمد لِلَّـهِ تعالى المنزه عن النقصان، سبحانه وتعالى عظيم الشأن. والصلاة والسلام على نبيه محمد الطاهر وآله وصحبه أهل التقى والمآثر وبعد:\nލޮބުވެތި މުސްލިމު އަޚުންނާއި އުޚްތުންނޭވެ! ކޮންމެ ރެއަކާއި ދުވާލެއްގެ މައްޗަށް 17 ފަހަރު އަހަރެމެން ހައްދަވާ ގެންގުޅުއްވާ އިލާހުގެ ޙަޟްރަތަށް ކުއްތަންވެ، އެއިލާހުގެ ޙަޟްރަތުގައި (اهدِنَــــا الصِّرَاطَ المُستَقِيمَ) އަޅަމެންނަށް ސީދާވެގެންވާ ތެދުމަގު ދައްކަވާނދޭވެ! އޭ ކިޔައި ދުޢާކުރަމުއެވެ. އަދި އެ ތެދުމަގަކީ ކޮބައިކަންވެސް އަޅުގަނޑުމެން އަމިއްލައަށް ބަޔާންކުރަމެވެ. (صِرَاطَ الَّذِينَ أَنعَمتَ عَلَيهِمْ) އެއީ އިބައިލާހު އެބައިމީހުންގެ މައްޗަށް ނިޢުމަތްލެއްވި މީހުންގެ މަގެވެ. އެބަހީ އެމަގެއްގެ މަތިން ނަބިއްޔުންނާއި ތެދުވެރި ޞިއްދީޤުންނާއި ޞާލިޙުން ދަތުރު ކުރެއްވި މަގެވެ. އަދި އެ މަގުގެ އިތުރު ތަޢާރަފެއްވެސް ދެނީ ހަމަ އަހަރެމެންނެވެ. (غَيرِ المَغضُوبِ عَلَيهِمْ وَلاَ الضَّالِّينَ) އިބައިލާހު އެބައިމީހުންގެ މައްޗަށް ކޯފާލެއްވި މީހުންގެ މަގެއް ނޫނެވެ. އަދި މަގުފުރެދުނު މީހުންގެ މަގެއްވެސް ނުމެ ނޫންމެއެވެ. ތަފްސީރު ޢިލްމުވެރިން ވިދާޅުވާގޮތުގައި މިތަނުގައި ބަޔާން މިކުރެވޭ ކޯފާލެއްވި މީހުންނަކީ ޔަހޫދީންނެވެ. މަގުފުރެދިގެން ދިޔަ މީހުންނަކީ އެއީ ނަޞާރާއިންނެވެ.\nމިއީ ސޫރަތުލް ފާތިޙާއެވެ. އަޅުގަނޑުމެންގެ ތެރެއިން ލިޔަންކިޔަން ނުދަންނަމީހާވެސް މި ސޫރަތް ހިތުން ދަސްވާނެއެވެ. އަދި އަކުރު ވަކި ކުރަން ނޭނގޭ ކުޑަކުއްޖާވެސް މި އަޑުދަށުން މިސޫރަތް ދަސްކުރެއެވެ. މި މުހިއްމު ސޫރަތުގައި ﷲ ކަނޑައަޅުއްވާ ދެއްވާފައި މިވާ ފުރިހަމަ އުޞޫލަށް ވިސްނާލާށެވެ. އަޅުގަނޑުމެން އެއިލާހުގެ ޙަޟްރަތުން އެދޭ ތެދުމަގަކީ އެއީ ޔަހޫދީންނާއި ނަޞާރާއިން އުޅޭގޮތާއި މުޅިން ޚިލާފު މަގެއްކަން ސާފުކޮށް އަންގަވާފައި އެވަނީއެވެ.\nއިސްލާމީ ޝަރީޢަތުގައި ޔަހޫދީންނާއި ނަޞާރާއިންނާ ގިނަ ކަންތައްތަކުގައި ތަފާތުވުމަށް އަންގަވާފައިވާކަން ދިރާސާކޮށްލައިފި މީހަކަށް އެނގޭނެއެވެ. ޚާއްޞަކޮށް އެބައިމީހުންގެ ދީނީ ޙަފްލާތަކާއި އަޅުކަންތަކާއި ދީނީ ޢީދުތަކުގައި ބައިވެރިވުމަކީ މުސްލިމުންނަށް ހުއްދަ ކަމެއް ނޫނެވެ. އަދި އެކަންތައްތަކަކީ އެބައިމީހުންގެ ދީނީ ޝިޢާރެއްކަމުގައިވާ އެއްވެސް ކަމެއްގައި މުސްލިމުން ބައިވެރިވުން ހުއްދައެއް ނޫނެވެ. ކީރިތި ޤުރުއާނުގެ އެކިއެކި އާޔަތްތަކުން މިކަންވަނީ ފާޅުކަންބޮޑުގޮތެއްގައި ބަޔާން ކުރައްވާފައެވެ.\nއެހެންކަމުން އަހަރެމެން އެދޭ ސީދާވެގެންވާ ތެދުމަގަކީ އެއީ ނަރަކައިގެ އަހުލުވެރިން ކަމުގައި ވާ މީހުންގެ މަގާ ޚިލާފު މަގެކެވެ. އެބައިމީހުންގެ މަގަކީ ރަތްދޫލައިގެ މަގެކެވެ. އޭގައި ވަނީ ހިތާއި ހަވާނަފްސު އެދޭ ހުރިހާކަމެއް އެކުވެފައެވެ.\nއެހެނެއްކަމަކު އަހަރެމެން މިއެދޭ މަގަކީ ހިތް ނޭދޭ ކަންތައްތައް ހިމެނޭ މަގެކެވެ. އެއީ ހަވާނަފްސު ނުރުހޭ ކަންތައްތަކެވެ. އެހެންނަމަވެސް މި މަގުގައި ދަތުރު ކުރާމީހާގެ މަންޒިލަކީ ސުވަރުގެއެވެ.\nކަން މިހެން އޮތުމާއެކު، ލޮބުވެތި ރަސޫލުﷲ ޞައްލަﷲ ޢަލައިހި ވަސައްލަމްގެ އިރުޝާދުތަކުގައި ، ފޮތުގެ އަހުލުވެރިންނާ (އެބަހީ؛ ޔަހޫދީންނާއި ނަޞާރާއިންނާ) ޚިލާފުވުމަށް އަމުރު ކުރައްވާފައިވެއެވެ. އަޅުކަމާއި އާދަކާދައިގައެވެ.\nޔަހޫދީން ފައިވާނުގައި ނަމާދު ނުކުރާތީ، އެބައިމީހުންނާ ޚިލާފުވުމުގެ ގޮތުން ފައިވާނުގައި ނަމާދު ކުރެއްވިއެވެ. ތުނބުޅި ދިގުކޮށް މަތިމަސް ކުރުކުރުމަށް އަމުރުކުރެއްވީ އެބައިމީހުންނާ ޚިލާފުވުމަށެވެ. ރޯދަހިފުމަށް ހާރުކެއުމަށް ބާރުއެޅުއްވީ ފޮތުގެ އަހުލުވެރިންނާ ޚިލާފުވުމަށެވެ. އިރުއޮއްސޭ ވަގުތާއި އިރުއަރާ ވަގުތުގައި ނަމާދު ކުރުން މަނާކުރެއްވީ، އެއީ ކާފަރުން އިރަށް އެވަގުތު ސަޖިދަ ޖަހައި އުޅޭތީވެއެވެ.\nއެހެންކަމުން އެކަމާ ޢަޖާއިބުވެ، އެބައިމީހުންގެ ތެރެއިން ބުނި މީހަކު ބުނި ކަމަށްވެއެވެ. " މިކަލޭގެފާނު (އެބަހީ މުޙައްމަދު ޞައްލަﷲ އަލައިހިވަސައްލަމް) އެއްވެސް ކަމެއް، އެކަމަކުން އަހަރެމެންނާ ޚިލާފުނުވެ ދޫކުރައްވާކަށް ނޫޅުއްވައެވެ."\nޢިލްމުވެރިން ބަޔާން ކުރައްވާގޮތުގައި ފޮތުގެ އަހުލުވެރިން (ޔަހޫދީންނާއި ނަޞާރާއިން) ގެ ގޮތްތަކާއި ޚިލާފުވުމާއި ޝައިޠާނާގެ ގޮތާއި ޚިލާފުވުމާއި މިއީ އެއްކަމެކެވެ. ސަބަބަކީ ޝައިޠާނާއަކީ އެބައިމީހުންގެ އުސްތާޒެވެ. އަދި އެބައިމީހުންގެ މިއްލަތުގެ އިމާމެވެ.\nއަޅުކަމެއްގައި އެބައިމީހުންނާ މުސްލިމުންނާ، އޭގެ ޢަޞްލުގައި އެއްގޮތް ވެއްޖެނަމަ އެކަން ކުރުމުގައި އެބައިމީހުންނާ ޚިލާފުވުމަށް, ރަސޫލާ ޞައްލަﷲ ޢަލައިހި ވަސައްލަމް ވަނީ އިރުޝާދު ދެއްވާފައެވެ.\nމިސާލަކަށް ޢާޝޫރާ ދުވަހުގެ ރޯދައަކީ ޔަހޫދީން ހިފާ ރޯދައެކެވެ. ހަމަ އެފަދައިން އެއީ މުސްލިމުންނަށްވެސް ސުއްނަތްވެގެންވާ ރޯދައެކެވެ. އެހެންކަމުން، މިއަޅުކަމުގައި އެބައިމީހުންނާ ޚިލާފުވުމުގެ ގޮތުން، ޢާޝޫރާ ދުވަހު ރޯދަހިފުމާއެކު، އޭގެ ކުރީ ދުވަހު ނުވަތަ އޭގެ ފަހު ދުވަހު ރޯދަހިފުން ޝަރުޢު ކުރައްވާފައިވެއެވެ.\n[ޢާޝޫރާ ދުވަހަކީ ޢާޝޫރާ ދުވަހަކީ ހިޖުރީ ގޮތުން ފުރަތަމަ މައްސަރު - މުޙައްރަމް މަހުގެ (10) ދިހަވަނަ ދުވަހެވެ. އެއީ މޫސާ ޢަލައިހިއްސަލާމް އާއި އެކަލޭގެފާނުގެ ޤައުމު ފިރުޢައުނުގެ ކިބައިން ސަލާމަތްކުރައްވައި ފިރުޢައުނާއި އޭނާގެ ލަޝްކަރު ކަނޑަށް ޣަރަޤު ކުރެއްވި ދުވަހެވެ. މި ދުވަހުގެ ރޯދަހިފާއިރު ޔަހޫދީންނާ ޚިލާފުވުމުގެ ގޮތުން، މުޙައްރަމް މަހުގެ9ވަނަ ދުވަހާއި 10 ވަނަ ދުވަހު، ނުވަތަ 10 ވަނަ ދުވަހާއި 11 ވަނަ ދުވަހު ރޯދަ ހިފުމަށް ރަސޫލުﷲ ޞައްލަﷲ ޢަލައިހި ވަސައްލަމް ވަނީ އިރުޝާދު ދެއްވާފައެވެ.]\nމިފަދަ ކަންތަކުގައިވެސް ޔަހޫދީންނާ ނަޞާރާއިންނާ ޚިލާފުވުމަށް އަމުރު ކުރައްވާފައިވާއިރު، އެބައިމީހުން ފާހަގަ ކުރާ ދީނީ ޢީދު – ކްރިސްމަސް – ފަދަ އިޙްތިފާލުތަކާމެދު ތިބާ ބުނާނީ ކީޔޭހެއްޔެވެ؟\nޢިލްމުވެރިން ބަޔާން ކުރައްވާފައިވާގޮތުގައި، އެބައިމީހުންގެ މިޢީދުގެ ތަހުނިޔާ ބަދަލުކުރުމާއި، ހަދިޔާ ބަދަލުކުރުމަކީ މުސްލިމުންނަށް ޙަރާމްވެގެންވާ ކަމެކެވެ. އެގޮތަށް އެމީހުންނާ ބައިވެރިވާނަމަ އޭގެ މާނައަކީ އެބައިމީހުންގެ ފާސިދު ޢަޤީދާއާމެދު އެބައިވެރިވާ ބަޔަކު ރުހެނީއެވެ.\nއެބައިމީހުންގެ ޙަފްލާތަކުގައި ބައިވެރިވެ އެބައިމީހުންގެ މި ޢީދުތަކުގެ ތަހުނިޔާ ކިޔާ މީހާ އޭނާގެ ޙާލުގެ ދުލުން އެބައިމީހުންގެ މިފަދަ ބަސްތަކަށް އިޤްރާރުވަނީ އެވެ. އެބައިމީހުން ބުނެއެވެ. ﴿إِنَّ اللَّـهَ ثَالِثُ ثَلَاثَةٍ ۘ﴾ ﷲ އަކީ ތިންފަރާތުން އެއް ފަރާތެވެ. (އެބަހީ އިލާހަކު ފުރިހަމަ ވަނީ ތިން ފަރާތެއް އެކުވީމައެވެ.) ނަޢޫޛުބިﷲ މިން ޛާލިކަ\nﷲ ގަންދީ ހުވާކޮށް ބުނަމެވެ. އެބައިމީހުންގެ މި ޢީދުގައި ބައިވެރިވުމުގެ ގޮތުން ހަމައެކަނި އެޢީދުގެ މަންޒަރު ބެލުމަކީވެސް ބޮޑުވެގެންވާ މުންކަރާތެކެވެ. ޙަރާމްކަމެކެވެ.\nކަން މިހެން އޮތްއިރު އެބައިމީހުންނަށް ހިތުގެ އެންމެ ފުން މިނުން ތަހުނިޔާ ކިޔުމަކީ ކޮންފަދަ ކަމެއްތޯއެވެ؟\nހަނދުމަ ކުރައްވާށެވެ. ރަސޫލުﷲ ޞައްލަﷲ ޢަލައިހި ވަސައްލަމްގެ ޒަމާނުގައި މީހަކު "ބުވާނާ" އޭ ކިޔޭ ސަރަޙައްދެއްގައި ﷲ އަށްޓަކައި ޖަމަލެއް ކަތިލުމަށް ނަދުރު ގަނެ، އެއާބެހޭގޮތުން އެކަލޭގެފާނާ ސުވާލުކުރިއެވެ. އެހިނދު އެކަލޭގެފާނު ސުވާލު ކުރެއްވިއެވެ.\n»هل كان فيها وثن من أوثان الجاهلية يعبد؟«\nއެތަނުގައި ޖާހިލިއްޔަ ޒަމާނުގައި އަޅުކަން ކުރެވުނު ބުދު ތަކުގެ ތެރެއިން ބުދެއް ހުރިހެއްޔެވެ؟\nއެމީހާ ނޫނެކޭ ދެންނެވުމުން ޙަދީޘްކުރެއްވިއެވެ.\n»فهل كان فيها عيد من أعيادهم«\nއެބައިމީހުންގެ ޢީދު ތަކުގެ ތެރެއިން ޢީދެއް އެތަނުގައި ފާހަގަކޮށް އުޅުނު ހެއްޔެވެ؟\nއޭނާ ދެންނެވިއެވެ. ނޫނެކެވެ.\nއެހިނދު ރަސޫލުﷲ ޞައްލަﷲ ޢަލައިހި ވަސައްލަމް ޙަދީޘް ކުރެއްވިއެވެ.\n»أوف بنذرك فإنّه لا وفاء لنذر في معصية الله«\nތިބާގެ ނަދުރު ފުއްދާށެވެ! (އަދި ދަންނާށެވެ!) ފަހެ ހަމަކަށަވަރުން، ﷲ އަށް އުރެދުމެއްވާ ނަދުރެއް ފުއްދުމެއް ނުވެއެވެ.\nމި ޙަދީޘުން ސާބިތުވެ އެނގޭގޮތުގައި ޣައިރުމުސްލިމުންގެ ޢީދެއް ފާހަގަކުރި ތަނެއްގައި ނުވަތަ އެމީހުންގެ އަޅުކަން ކުރާ ބުދެއް ހުރި ތަނެއްގައި ﷲ އަށް އެއްޗެއް ޤުރުބާންކުރުމަކީ އެއީ އުރެދުމެކެވެ. މިއިންވެސް އެބައިމީހުންގެ ޢީދުތަކާއި އަޅުކަންތަކުގެ ބާޠިލުކަމާއި އެއީ މުސްލިމުން ފާހަގަކުރުން ޙަރާމް ކަމެއްކަން ދޭހަވެއެވެ.\nއެހެންކަމުން މުޝްރިކުންގެ ޢީދު ތަކުގައި މުސްލިމުން ބައިވެރިވުން އަލްފާރޫޤް (ޢުމަރު ބުނު ޚައްޠާބު) ރަޟިޔަﷲ ޢަންހު، މަނާކުރެއްވިއެވެ. އެކަލޭގެފާނު ވިދާޅުވިއެވެ. ތިޔަބައިމީހުން މުޝްރިކުންގެ ޢީދު ދުވަސްދުވަހު އެބައިމީހުންގެ ފައްޅިތަކަށް ނުވަންނާށެވެ. ހަމަކަށަވަރުން ﷲގެ ކޯފާ އެބައިމީހުންގެ މައްޗަށް ބާވައިލެއްވެއެވެ.\nއަޅުގަނޑުގެ މި ލިޔުން ތިޔަ ލޮބުވެތި އަޚުންނާއި އުޚްތުންނަށް މި ފޯރުކޮށްދެނީ، ޢަލްމާނިއްޔަތުގެ ގާތުން ކިރުބޮއެ، އޭގެ ތަރުބިއްޔަތުން ތަރުބިއްޔަތުވެފައިވާ ޤަލަމުގެ އަހުލުވެރިންތައް މިކަން މުސްލިމުންނަށް ޙަލާލުކުރާ ދަނޑިވަޅެއްގައެވެ. އަދި އެބައިމީހުންގެ "އަޚުން" ކަމުގައިވާ ނަޞާރާއިންގެ ޢީދުތަކުގައި ބައިވެރިވުން ޙަރާމްކަމުގެ ފަތުވާ ދެއްވާ ރައްބާނީ ބޮޑެތި ޢިލްމުވެރިންނާ ދެކޮޅަށް އެބައިމީހުންގެ ޤަލަމްތައް އުފުލިފައިވާ ވަގުތެއްގައެވެ.\nއެބައިމީހުންގެ ބޭނުމަކީ (އެމީހުން ދަޢުވާކުރާ ގޮތުގައި) ހުރިހާ ދީންތައް އެއްކޮށް، އެއްގަލަކަށް އެރުވުމަށެވެ. އެބައިމީހުން ނަޞާރާއިންގެ މިޢީދުގެ ދިފާޢުގައި ވާހަކަތައް ލިޔެ ޤަލަންތަކުގެ ދެލި ހުސްކުރާއިރު، އަހަރެމެންގެ ލޮބުވެތި ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމްގެ ދިފާޢުގައި އެއިން ޤަލަމަކުން އެންމެ ނުކުތާއެއްވެސް ލިޔެވިފައި ނެތެވެ.\nއޭ މުސްލިމުންނޭވެ! ތިޔަބައިމީހުން އެބައިމީހުންނަށް ހެޔޮކޮށް ހިތުމުގެ ނަމުގައި އެމީހުންގެ ޢީދުތަކުގައި (އެއީ ތިޔަބައިމީހުންގެ ދީނުގައި ޙަރާމްކަމަކަށް ވާކަން އެނގިތިބެ) ބައިވެރި ވަމުންދާއިރު، އެބައިމީހުން އެދަނީ ﷲ އަށް ޝަރީކުކޮށް އެއިލާހުގެ ލޮބުވެތި ނަބިއްޔާ ޞައްލަﷲ ޢަލައިހި ވަސައްލަމް އަށް މަލާމާތްކުރަމުންނެވެ. ތިޔަބައިމީހުން ވިސްނަން ފަށާނީ ކޮންއިރަކުން ހެއްޔެވެ.؟؟؟\nއެބައިމީހުންގެ ތެރެއިން ބުނާ މީހުން ބުނެއެވެ. އަހަރެމެންގެ ޢީދުގައި ބައިވެރި ނުވި ނަމަވެސް ހަމައެކަނި ވިޝް ކޮށްލާށެވެ. އެވަރުން ފުދޭނެއެވެ.\nނޫނެކެވެ. އެއްހާސް ފަހަރު ނޫނެކެވެ. ﷲ ގަންދީ ބުނަމެވެ. އެބައިމީހުންނަކަށް އެހާވަރަކުން ނުފުދޭނެއެވެ.\nﷲ ވަޙީ ކުރައްވާފައިވާފަދައިންނެވެ. (وَلَن تَرْضَى عَنكَ الْيَهُودُ وَلاَ النَّصَارَى حَتَّى تَتَّبِعَ مِلَّتَهُمْ) (سورة البقرة: 120) އަދި ތިޔަބައިމީހުން (މުސްލިމުން) އެބައިމީހުންގެ މިއްލަތަށް (ދީނަށް) ތަބާވެއްޖައުމަށް ދާނދެން ޔަހޫދީންނާއި ނަޞާރާއިން ތިޔަބައިމީހުން ދެކެ ނުރުހޭނެއެވެ.\nރަސޫލުﷲ ޞައްލަﷲ ޢަލައިހި ވަސައްލަމް ޙަދީޘްކުރައްވާފައިވެއެވެ.\n»لتتبعن سنن من كان قبلكم حذو القذة بالقذة حتى ولو دخلوا جحر ضب لدخلتموه«\nތިޔަބައިމީހުންގެ ކުރީގެ މީހުންގެ ގޮތްތަކަށް، އޭގެ އެންމެ ފުރިހަމަ ގޮތުގައި ތިޔަބައިމީހުން ތަބާވާނެއެވެ. އެބައިމީހުން ގޮސް ޟައްބު (ސަހަރާގެ ތެރޭގައި އުޅޭ ޖަނަވާރެއް) ގެ ހޮރުގެ ތެރެއަށް ވަދެއްޖެނަމަ ތިޔަބައިމީހުން އެބައިމީހުންގެ ފަހަތުންގޮސް އެއަށް ވަންނާނެއެވެ.\nޞަޙާބީން ދެންނެވިއެވެ. ޔަހޫދީންނާއި ނަޞާރާއިންތޯއެވެ.\nޙަދީޘްކުރެއްވިއެވެ. »فمن؟« (އެމީހުން ފިޔަވައި) ދެން ކޮންބައެއް ހެއްޔެވެ؟\nލޮބުވެތި އަޚުންނާއި އުޚްތުންނޭވެ! މިއީ މިދެންނެވިފަދަ ޢީދެއް ފާހަގަ ކުރުމުގައި ނަޞާރާއިން ހޭބޯނާރައި އުޅެމުންދާ ދުވަސްވަރެކެވެ. މިދުވަސްވަރު ފާހަގަ ކުރުމަށްޓަކައި ދިވެހިރާއްޖޭގެ ބައެއް ރިސޯޓްތަކުގައި ދިވެހިންގެ ތެރެއިން ބަޔަކު ﷲ ޙަރާމްކުރެއްވި އެތައް ކަމަކަށް އަރައިގަތުމަށްފަހު ފަތިސްނަމާދު ނުކޮށް ނިދާފައިތިއްބާ ﷲ ފޮނުއްވި ޢަޛާބު ހަނދާންކުރާށެވެ. ފަހެ އެދުވަހުގެ އެ ޙާދިސާއަށް ބަޔަކު ކޮންމެ ނަމެއް ކީ ކަމުގައި ވީނަމަވެސް، އެއީ އިލާހީ ކޯފާއެއްކަމާމެދު ޝައްކެއް ނެތެވެ. އެދުވަހުގެ އެޙާދިޘާއަށް ފަހު ﷲ ސުބްޙާނަހޫ ވަތަޢާލާގެ އެއިންޒާރާމެދު ވިސްނުމެއް ނެތި އަނެއްކާވެސް ހަމަ އެކަމަށް އަރައިގަންނަން އުޅެނީ ހެއްޔެވެ؟\nނޫނެކެވެ! ދިވެހި ލޮބުވެރި އަޚުންނޭވެ. ލޮބުވެތި އުޚްތުންނޭވެ! އާދޭސް ކޮށްފައި ދަންނަވަމެވެ. ﷲ އަށް ބިރުވެތިވާށެވެ! ދީނުގައި ޙަރާމްކުރައްވާފައިވާ ކަންތަކަށް އަރައިގަތުން އެއީ ކުޑަކަމެއް ނޫނެވެ. އެއީ ވަރަށް ބޮޑު ކަމެކެވެ.\nއަޅުގަނޑުމެންނަށް މިއަދު ފާފައެއް ކުރެވިއްޖެނަމަ އަޅުގަނޑުމެން ދެކެނީ އެއީ އަޅުގަނޑުމެންގެ ނޭފަތުގެ ކުރީގައި ޖައްސާލާ މެއްސެއް ފަދަ ކަމެއް ކަމަށެވެ. އެ މެހި ފައްސާލީމާ އެ ނިމުނީއެވެ. އެހެންނަމަވެސް އަޅުގަނޑުމެންގެ ކުރީގައި އުޅުއްވި ޞާލިޙު އަޅުން އެފާފަތައް ދެކެވަޑައިގެންނެވީ އެއީ އެބޭކަލުންގެ ބޯމައްޗަށް ހިއްލާލެވިފައިވާ ބިޔަ ފަރުބަދައެއް ކަމަށެވެ. އެ ފަރުބަދަ ކޮންމެފަދަ ވަގުތެއްގައިވެސް ބޯމައްޗަށް ވެއްޓިދާނެކަމުގެ ބިރު ހިތުގައި ގަދަވެފައިވިއެވެ. އެހެންކަމުން އަވަސްއަވަހަށް ތައުބާވުމުގެ ފުރުޞަތު އެބޭކަލުންނަށް ލިބުނެވެ.\nލޮބުވެތި އަޚާއެވެ! ލޮބުވެތި އުޚްތެވެ! މި ޚަބަރު ވީހާވެސް ގިނަ ބަޔަކަށް ފޯރުކޮށްދެއްވާށެވެ. ނުބައިކަމަކުން މީހަކު ސަލާމަތްކުރުމަކީ އެއީ ހެޔޮކަމެކެވެ. އޭގެ ސަވާބާއި ދަރުމަ ލިބޭނެއެވެ. އެހެންކަމުން ޣާފިލުކަމުގައި ތިބި ތިބާގެ ގާތްތިމާގެ މީހުންނާއި ރަޙްމަތްތެރިންނަށް މި މެސެޖް ފޯރުކޮށްދެއްވާށެވެ.\nﷲ ތަޢާލާ ތިބާއަށް ރަޙްމަތް ލައްވާށިއެވެ.\nإن أريد إلا الإصلاح ما استطعت، وما عليّ إلاّ البلاغ - وصلى اللَّه وسلّم على نبينا محمّد، وعلى آله وأصحابه أجمعين.\nނޯޓް: މިއީ ނޫރުލްއިސްލާމް ވެބްސައިޓްގައި މީގެ5އަހަރު ކުރިން، 2008 ވަނަ އަހަރުގެ ޑިސެމްބަރު މަހުގެ 24 ވަނަ ދުވަހު ޝާއިޢު ކުރެވިފައިވާ ލިޔުމެކެވެ.


Rasrani bageechaa ah bidheyseennah vadheveynee ticket ganegen | Mihaaru\nރަސްރަނި ބަގީޗާއަށް ބިދޭސީންނަށް ވަދެވޭނީ ޓިކެޓް ގަނެގެން\nސަލްޓަން ޕާކް ތަރައްގީކޮށް މިރޭ ހުޅުވި ރަސްރަނި ބަގީޗާގައި ކުޑަކުދިންތަކެއް ކުޅެނީ.---މިހާރު ފޮޓޯ: ނިޝާން އަލީ\n21 އޯގަސްޓް 2017 - 23:09\nސަލްޓަން ޕާކުގެ ނަން ބަދަލުކޮށް، ހިތްގައިމު ބަދަލުތަކާއެކު މިރޭ ހުޅުވި ރަސްރަނި ބަގީޗާއަށް ބިދޭސީންނަށް ވަދެވޭނީ ޓިކެޓް ގަނެގެން ކަމަށާއި އެކަމަކު ދިވެހިންނަށް ހިލޭ ވަދެވޭނެ ކަމަށް ހައުސިން މިނިސްޓަރު މުހައްމަދު މުއިއްޒު މިރޭ ވިދާޅުވެއްޖެ އެވެ.\nރައީސް އަބްދުﷲ ޔާމީންގެ ދެކަނބަލުން ހުޅުއްވައިދެއްވި މި ބަގީޗާ ތައާރަފްކޮށްދެއްވަމުން، އެތަނުގައި ބޭއްވި ރަސްމިއްޔާތެއްގައި ވާހަކަ ދައްކަވަމުން މުއިއްޒު ވިދާޅުވީ ބަގީޗާ ހުޅުވުމަށް ގިނަ ލައިޓްތަކާއި ސާމާނު ބޭނުންކޮށްފައި ހުރުމުން، އެތަކެތި ނަގަން ދެތިން ދުވަސް ނަގާނެތީ ބަގީޗާ އާއްމުންނަށް ހުޅުވާލާނީ އަންނަ ހުކުރު ދުވަހުގެ ފަހުން ކަމަށެވެ.\nއެހެންވެ، އެތަން އާއްމުންނަށް ހުޅުވާލާނީ އަންނަ ހުކުރު ދުވަހު ހައުސިން މިނިސްޓްރީން ބާއްވާ ކުޑަކުދިންގެ ހަވީރާ އެކު ކަމަށް މިނިސްޓަރު ވިދާޅުވި އެވެ.\nއޭގެ އިތުރުން ކޮންމެ ދުވަހެއްގެ ހެނދުނު 6:00 އިން ރޭގަނޑު 12:00 އަށް އަދި ހުކުރު ދުވަހުގެ މެންދުރު ފަހު 2:00 އިން 11:00 އަށް ބަގީޗާ ހުޅުވާފައި ހުންނާނެ ކަމަށް ހައުސިން މިނިސްޓްރީން ބުންޏެވެ. ބަގީޗާގައި 24 ގަޑިއިރު ސެކިއުރިޓީއާ ބެލެހެއްޓުމުގައި ފުލުހުން ތިބޭނެ އެވެ.\nރާއްޖޭގައި ރަސްކަމުގެ ގަނޑުވަރުހުރި އެ ބިމުގައި ގާއިމު ކުރި މި ޕާކުގެ ނަން ބަދަލުކޮށްފައިވަނީ އެ ރަސްކަލުންނާއި ރާނީންނާ ގުޅުވައިގެންނެވެ.\nހިތްގައިމު މި ބަގީޗާއަށް ގެނައި ބޮޑެތި ބަދަލުތަކުގެ ތެރޭން އެންމެ ފާހަގަ ކޮށްލެވެނީ ބިއްލޫރި ޓްރީ ހައުސް އާއި ދެ ބުރިއަށް ހަދާފައި ހުރި ފެންއަރުވާ ވަޑާމެވެ.\n"ރަސްރަނި ވިއު"ގެ ނަމުން ނަން ދީފައިވާ ޓްރީ ހައުސްގެ ތިރި ހާއްސަކޮށްފައި ވަނީ ނެޝަނަލް ސެންޓަ ފޯ ދި އާޓްސް (އެންސީއޭ)ން ހިންގާ ކުރެހުމުގެ ހަރަކާތްތަކަށެވެ. އަދި ވަށައިގެން ބިއްލޫރި ޖަހާފައިވާ މިތަނުގެ މަތީގައި ވެސް އެންމެ ޒަމާނީ ވަސީލަތްތަކާއެކު ކްލާސްރޫމުތަކެއް ހުންނައިރު، އެތަނުން މުޅި ބަގީޗާ ތެރެ ފެނެ އެވެ.\nދިރާގުގެ އެހީގައި ހަދާފައިވާ ބިޔަ ފެންއަރުވާ ވަޑާމުގެ އިތުރުން، ލެޑުން ހަދާފައިވާ ބޮޑެތި އުނދޯލިތަކެއް ވެސް މި ތަނުގައި ހުރެ އެވެ. މި އުނދޯލިތައް ހަނދުފަޅިއެއްގެ ބައްޓަމަށް، ރޭގަނޑު ދިއްލޭނެ އެވެ. މިއީ އެމެރިކާގެ ބޮސްޓަންގައި އެކަނި ހުންނަ ވައްތަރެއްގެ އުނދޯލިތަކެއް ކަމަށާއި ރަސްރަނި ބަގީޗާގައި މި އުނދޯލިތައް ހަރުކުރީ، އެމެރިކާގައި ވެސް މިކަން ކުރި ކުންފުނިން ކަމަށް ހައުސިން މިނިސްޓްރީން ބުންޏެވެ. މި ބަގީޗާގައި މީގެ ދިހަ އުނދޯލި ވަނީ އެލުވާފަ އެވެ.\nމުއިއްޒު ވިދާޅުވީ ސިފައިން ތަރައްގީ ކުރި މި ބަގީޗާއިން އެއްވެސް ގަހެއް ނުކަނޑާ ކަމަށާއި މިހާރު 18،000 ގަސް ހުންނާނެ ކަމަށެވެ. އަދި މުޅި ޕާކުގައިހެން ވިނަ އިންދާފައިވާއިރު މުޅި ތަން ވެސް އޮންނާނީ ވަރަށް ފެހިކޮށް ކަމަށް އޭނާ ވިދާޅުވި އެވެ.\nރަސްރަނި ބަގީޗާގައި ދުންފަތުގެ އިސްތިއުމާލު ކުރުމާއި އެކި ކަހަލަ އެނާޖީ ބުއިންތައް ބޭނުން ކުރުން މަނަލެވެ. އަދި މުޅި ބަގީޗާގެ ސާފުތާހިރުކަމަަށް ވަރަށް ބޮޑު އިސްކަމެއް ދޭކަމަށް މިނިސްޓަރު ވިދާޅުވި އެވެ.\nއެމްއެންޑީއެފް ހައުސިން މިނިސްޓްރީ ސަލްޓަން ޕާކް ކުރީގެ މިނިސްޓަރު ޑރ. މުހައްމަދު މުއިއްޒު ރަސްރަނި ބަގީޗާ\n102 ކޮމެންޓް, 256 ރިއެކްޝަންސް\nދުނޔޭގެ ގިނަ ތަނުގައި އޮންނަ އުޞޫލެއް. އެއީ ވަކިބަަކ ބާކީ ކުރުމެއްނޫން. ޤައުމުގ މީހުންނަށް އިސްކަނ ދިނުން.\nއަޖައިބެއް. ބިދޭސީންނަށް ހަފްތާއަކު އެއްފަހަރު ބަންދުދުވަހެއް ލިބެނީ. އެދުވަހުވެސް އެމީހުން ތިބެންވީ އެމީހުންގެ ކޮޓަރި ތަކުގަ ތޮއްޖެހިގެންދޯ. ބިދޭސީން ފެނުނީމަ ތިހާވަރަށް ލޯކަރާނަމަ ބިދޭސީން އެތެރެ ކޮށްގެންނޫނީ "ނުވާނެ" ކަންތައްތައް ދިވެހިން ލައްވާ ކުރުން ބުއްދިވެރި. ނޫނީ ދިވެހިންގެ ކަންނެތްކަން މާބޮޑިއްޔާ ބިދޭސީންނަށް ވަކިތަފާތުކުރުން ނުގެންގުޅޭ. ތިޓިކެޓު ގަނެގެންވިޔަސް އެމީހުން ހަމަ ވަންނާނެ. އަސްލު ބޭނުުމަކީ އެމީހުނަށްލިބޭ ލާރިވެސް އަނބުރާ ނެގުން. ދެން ވަރަށް ސަލާން\nދަރިންގެ ހިތްހަމަޖެހެނީ ހަމައެކަނި ދިވެހިން ފެނުނީމަ ދެއްތޯ\nތީރަނގަޅު ކަމެއް. ދަރިންގޮވައިގެން ޕާކައް ދާއިރު އުނދޯލީގަ ވެސް ބިދޭސީން މާފޮޅުވަން. ނަސްލީތަފާތަކަސް ކުރަންޖެހޭ ކަމެއް !\n18000 ގަހޯ....ދޮގުހަދަންވެސް ހައްދެއް އޮންނަންވާނެ.\nހުރިހާ ވިނައެއް ގުނީމަ ހަމަވެދާނެ\nރާކަނި މަސް ބަގީޗާ، ރާކަނި ކެވިފަ ހުންނާނީ ގަދަޔަށް\nޝުކުރުވެރިވުމުގެ މާތްސިފަވެސް މިހާރު ދިވެހިންގެ ކިބައިން އުނިވީތަ؟ ހިސާބަށްވުރެ ނުބައި ބަޔަކަށް ހެޔޮ އެއްގޮތެއްވެސް ނޯންނާނެ.\nއަހަރެންނަކީ ދިވެއްސެއް. އެކަމު ވަރަށް ގިނަ ދިވެހިން އަހަރެންނަކީ ބަންގްލަދޭޝް މީހެއް ކަމަށް ހީކުރޭ. އަހަރެންގެ މޫނަށް ބަލާފަ ތިތަނަށް ހިލޭ ނުވައްދާނެހެން ހީވާތީ، ކުރީބައިގަ ޓިކެޓެއް ގަނެގެން އެއްފަހަރު ވަދެލާނަން. މަށަށް ހީވަނީ ރައީސް ޔާމީން އަންނަ އިންތިހާބުގައި ހޮވޭނެހެން. ސަބަބަކީ ދިވެހިންގެ ތެރެއިން ވަރަށް ގިނަ މީހުން މިޕޮލިސީއަށް ސަޕޯޓްކުރާނެތީ. ތަންކޮޅެއް ކުރީގައި އެމްޑީޕީ ވެރިކަމުގައި މާލޭ ސިޓީކައުންސިލްގައި އޮތް ބައްދަލުވުމެއްގައި އޭރުގެ ކައުންސިލަރަކު ޖުމްހޫރީ މައިދާނަށް ބިދޭސީން ވަނުން މަނާކުރަން ވާހަކަދެއްކި. އެހެން ވީމާ އެމްޑީޕީވެސް ޕީޕީއެެމްވެސް ރާއްޖޭގެ އެތައް ބަޔަކު ނަސްލީތަފާތުކުރުމުގެ ވިސްނުންތަކަށް ސަޕޯޓްކުރޭ. ދިވެއްސަކާ ވައްތަރު ނޫންވީމަ އަމިއްލައަށް އެކަން ތަޖުރިބާކުރެވިފަވަނީ. މެލޭޝިއާގަވެސް މީހަކު އަހަރެންގެ ގައިގަ ޖެހި ބަންގްލަދޭޝް މީހެއްކަމަށް ހީކޮށް. އެހެން ކަމުން ޓިކެޓް ނުގަނެ ވަންނާކަށް ނުކެރޭނެ.\nތިބުނީ ރައްޔިތުންގެ ތިޖޫރި ދަވާލުމުގެ ސިޔާސަތުގެ ވާހަކަތޯ،.....ހީހީހީ.\nމި ބަގީޗާގެ ނަން އިވޭ ކޮއްމެ ފަހަރަކު ހީވަނީ ރުންކަށި ބަގީޗާއޭ ކިޔާހެން. ލޮލް\nވަރަށް ދެރަ. ވޯކްވިސާ ގެންގުޅޭ ބިދޭސީންނެކޭ އެއްފަދައިން ރާއްޖެތެރޭ 'ދެވަނަ ދަރަޖައިގެ ރަށްވެހިންނަށް ވެސް ރަސްރަނި ބަޤީޗާ އަށް ވަދެވެންވާނީ އަގުދީގެން' ތިއީ މާލޭ ގެ ބިންވެރިންނަށާއި އެމީހުންގެ ދަރިންނަށް މިސަރުކާރުން ހަދާދެއްވި ތަނެއް. އެހެންނޫންތޯ މިނިސްޓަރ\nކޮންމެހެންވެސް ފިތުނަ ފަސާދަ އުފެއްދޭތޯ ބަލާތި!


ވަޢުދާ ޚިލާފުވުން – DhiSalafiyyah\n29/07/2012 އަޚްލާޤްއައްޝައިޚް ޢިމްރާން މުޙައްމަދު ޢަލީ\nވަޢުދަށް ވަފާތެރިވުމަކީ މުރޫއަތްތެރިކަމުގެ އަހުލުވެރިންގެ ޞިފައެކެވެ. އަދި އެއާ ޚިލާފުވުމަކީ މީހާގެ ފިރިހެންވަންތަކަމުގެ ފުރިހަމަކަމަށްވެސް އައިބުކިޔޭކަމެކެވެ. އަދި އެއީ އޭނާގެ ރައްބަށް އުރެދޭ އުރެދުމެކެވެ. އަދި އެހެންމީހުން ކުޑާމީސްކުރާކަމުގެ ޢަލާމާތެކެވެ. އެއްވެސް ގޮތެއްފޮތެއް ނެތް ބަޔަކުމެނުވީ އެޞިފައިން ޞިފަލިބިނުގަންނާނެއެވެ.\nއެގޮތުން ރަސޫލާ صلى الله عليه وسلم ޙަދީޘްކުރެއްވިއެވެ. މާނައީ: ((آيَةُ الْمُنَافِقِ ثَلَاثٌ: إِذَا حَدَّثَ كَذَبَ، وَإِذَا وَعَدَ أَخْلَفَ، وَإِذَا اؤْتُمِنَ خَانَ))[متفق عليه] މާނައީ:”މުނާފިޤުންގެ ތިން ޢަލާމާތެއްވެއެވެ: ވާހަކައެއް ދައްކައިފިނަމަ ދޮގުހަދާނެއެވެ. އަދި ވަޢުދެއްވެއްޖެއްޔާ އެއާ ޚިލާފުވާނެއެވެ. އަދި އަމާނާތެއް ހަވާލުކުރެވިއްޖެނަމަ ޚިޔާނާތްތެރިވާނެއެވެ.” އަދި އިމާމު މުސްލިމް ރިވާކުރެއްވި ރިވާޔަތުގައި އިތުރަށް އައިސްފައިވެއެވެ. ((…وَإِنْ صَامَ وَصَلَّى وَزَعَمَ أَنَّهُ مُسْلِمٌ)) މާނައީ:“…ރޯދަހިފާ، ނަމާދުކޮށް އަދި އޭނާއަކީ މުސްލިމެއްކަމުގައި ދަޢުވާކުރިނަމަވެސްއެވެ.”\nވައުދަށް ޚިލާފުވެއްޖެމީހާ ހަމަކަށަވަރުން ﷲއަށް އުރެދިއްޖެއެވެ. އެއިލާހު ވަޙީކުރެއްވިއެވެ. ﴿وَلَا تَقْرَبُوا مَالَ الْيَتِيمِ إِلَّا بِالَّتِي هِيَ أَحْسَنُ حَتَّىٰ يَبْلُغَ أَشُدَّهُ ۚ وَأَوْفُوا بِالْعَهْدِ ۖ إِنَّ الْعَهْدَ كَانَ مَسْئُولًا﴾ (سورة الإسراء ٣٤) މާނައީ: “އަދި ޔަތީމުކުއްޖާ ބޮޑުވެ ތަޞައްރަފު ފުދިއްޖައުމަށް ދާނދެން، ރަނގަޅުގޮތުން މެނުވީ ތިޔަބައިމީހުން އޭނާގެ މުދަލާ ގާތްނުވާށެވެ. އަދި ތިޔަބައިމީހުން ޢަހުދުފުއްދާށެވެ. ހަމަކަށަވަރުން ޢަހުދަކީ (އެއާމެދު) ސުވާލުކުރައްވާނޭ ކަމެއްކަމުގައި ވިއެވެ.” އެގޮތުން ޢަހުދަށް ވަފާތެރިވުމާއި ވަޢުދުފުއްދުން ތިބާގެ މައްޗަށް ވާޖިބުވެގެންވެއެވެ.\nވަޢުދުވާއިރު ވަޢުދަށް ޚިލާފުވުމުގެ ނިޔަތުގައި ‘އިރާދަކުރެއްވިއްޔާ’ އޭ ބުނެ ވަޢުދުވެއްޖެނަމަ އެކަންވެސް ހިމެނިގެންދާނީ ވަޢުދަށް ޚިލާފުވުމުގެ ތެރެއިންނެވެ.\nއިބްނު ރަޖަބު رحمه الله ވިދާޅުވިއެވެ: “ވަޢުދުވާއިރު އޭނާގެ ނިޔަތުގައި ވަޢުދުނުފުއްދުން ވާނަމަ މިއީ އެންމެ ނުބައިވެގެންވާ ޚިލާފުވުމެވެ. ‘ﷲ ތަޢާލާ އިރާދަކުރެއްވިއްޔާ އެފަދައިން ކުރާނަމޭ’ ބުނާއިރު އޭނާގެ ނިޔަތުގައި އެކަން ނުކުރާން ވާނަމަ އެވާނީ ދޮގަކަށާއި ޚިލާފުވުމަކަށެވެ. އެފަދައިން އަލްއައުޒާޢީ ވިދާޅުވިއެވެ.” [جامع العلوم والحكم 2/ 482]


Campaign Kurumuge Adhabuthah Dhannamutha?\nކެންޕޭން ކުރުމުގެ އަދަބުތައް ދަންނަމުތަ؟\nއެމްޑީޕީގެ ކެމްޕެއިން ހަރަކާތެއްގެ ތެެރޭން.\nކެންޕޭން ކުރުމަކީ ވަކި ކަމެއް ޙާޞިލުކުރުމުގެ މަޤުޞަދުގައި ރާވައިގެން ހަރަކާތެއް ހިންގުމެވެ. މިލިޔުމުގައި ކެންޕޭން މާނަކޮށްފައި އެވަނީ، ރިޔާޞީ އިންތިޚާބާއި މަޖިލިސް އިންތިޚާބު ފަދަ އިންތިޚާބުތަކަށް ކުރިމަތިލައްވާ ފަރާތްތަކުން ތާޢީދު ހޯދުމަށް ކުރާ ކަންކަމަށެވެ.\nއާންއެކެވެ. ކެންޕެއިންގެ ވާހަކަދައްކާއިރު، އަދަބުވެރިކަމާއެކު ރިވެތިގޮތުގައި، މިކަންކުރެވޭނެ ގޮތަކާމެދު ވިސްނާލުން މުޙިއްމެވެ. ނޫންތޯއެވެ؟ ދަންނާށެވެ. އަދަބުވެރި ކެންޕޭނަކީ، ގައުމަށް ބޭނުންވެފައިވާ ކަންކަން ދެނެގަނެ، އެކަންކަން ކޮށްދިނުމަށް ވަޢުދުވެ ވޯޓުލާ މީހުންގެ ރުހުން ހޯދުމެވެ. އަދި ޢިލްމީ، އަޤްލީ ދަލީލުތައް ރައްޔިތުންނަށް ހުށައަޅައި، ތިމާއަށް ތާޢީދު ހޯދަން މަސައްކަތް ކުރުމެވެ.\nދެން ދާންނާށެވެ. ފައިސާ ދީފައި މުހުދާދު ޖެހި ހައިވެފައިވާ ނިކަމެތި މީހާ ގަނެލުމަކީ ކެންޕޭންގެ އަދަބުތަކާ ތައާ ރުޒުވާ ކަމެކެވެ. ފައިސާ ބަހައިގެން ނުވަތަ ރިޝްވަތު ދީގެން ކުރާ ކެންޕޭންގެ ނުބައި ކަމާއެވެ. އެގޮތަށް ބަހާ ފައިސާއާއި ހަދިޔާއަކީ އަލިފާނެވެ. ފުރިހަމަ މުސްލިމަކު ރިޝްވަތުގެ ގޮތުން މީހަކު ދޭ އެޗެއްގައި ނުހިފާނެއެވެ.\nހަމައެގޮތަށް، ކެންޕޭންގެ ނަމުގައި ދެޖިންސު މަސްހުނިވެ ނަށާ ހަދައި، މުޅި ހިސާބުގަނޑަށް އަޑުއިވޭވަރަށް ނުވަތަ މީހުންގެ ކަންފަތްތަކަށް އުނދަގޫވާ ވަރަށް އަޑުގަދަކޮށް ލަވަޖަހައި، ހިސާބުގަނޑު މީހުންނަށް އުނދަގޫ ކުރުމަކީ ރިވެތި ގޮތުގައި ކެންޕޭންކުރާ ބަޔަކު އެއްގޮތަކަށް ވެސް ކުރާނޭ ކަންކަމެއް ނޫނެވެ.\nމިފަދަ އަދަބުކުޑަ ކަންކަމުން ދުރުވެ، 100 އިންސައްތަ (%) މީހުން ދިރިއުޅޭ ގައުމެއްގައި ބޭއްވޭ އިންތިޚާބުތަކުގައި ވާދަކުރާ ފަރާތްތަކުން، އިސްލާމީ ޙުލްޤުން ފުރިގެންވާ ކެންޕޭނެއް ކުރުން ކިއެއް ތޯއެވެ؟ އަޅުގަނޑުމެންގެ ޅަދަރީންނަށް އަދި މުޅި ދުނިޔެއަށް ވެސް މިނަމޫނާ ދައްކަން އެބަޖެހެއެވެ.


Rangalh ah thayyaaru vegen Gaumee Team ah natheejaa nereveyne\nރަނގަޅު ޓްރެއިނިންތަކަކާއެކު ޓީމުގެ ތައްޔާރުވުންތައް ރަނގަޅަށް ގެންގޮސްފިނަމަ ކުރިއަށް އޮތް ކޮލިފިކޭޝަން މެޗުތަކުގައި ގައުމީ ޓީމަށް ނަތީޖާ ނެރެވޭނެ ކަމަށް ގްރީން ސްޓްރީޓްގެ ކޯޗް އަލީ ސުޒޭން ބުނެފި އެވެ.\nއަންނަ މަހު ފަސް ވަނަ ދުވަހު ފަށާ ވޯލްޑްކަޕް އަދި އޭޝިއަން ކަޕް ކޮލިފިކޭޝަންގައި ރާއްޖެ ހިމެނިފައިވާ ގުރޫޕުގެ ގޮތުން ރަނގަޅު ނަތީޖާ އެއް ނެރުމުގައި ރާއްޖެއަށް އެޑްވާންޓޭޖުތަކެއް އެބަހުރި ކަމަށް ސުޒޭން ބުންޏެވެ.\nކޮލިފިކޭޝަންގައި ރާއްޖެ ހިމެނެނީ ޗައިނާ، ސީރިއާ، ފިލިޕީންސް، އަދި ގުއާމް އާއެކު ގުރޫޕް އޭ ގަ އެވެ. ރާއްޖޭގެ ފުރަތަމަ މެޗު ކުޅޭނީ ގުއާމް އާ ދެކޮޅަށް އެ ގައުމުގަ އެވެ.\n"އަޅުގަނޑު ފާހަގަ ކުރާނީ އަޅުގަނޑުމެން [ރާއްޖެ] މިއޮތީ ވަރަށް އުންމީދީ ގުރޫޕެއްގައޭ،" ވޯލްޑްކަޕް ކޮލިފައިންގައި ރާއްޖެ ހިމެނޭ ގުރޫޕަށް އިޝާރާތްކޮށް ސުޒޭން ބުންޏެވެ. "އެއީ މިހާރު އޮތް ގޮތަށް ބަލާއިރުގައި ގުއާމް އަކީވެސް އެންމެ ވަރުގަދަ ޓީމެއް ނޫން، ދެން ފިލިޕީންސާއި ސީރިއާ، ސީރިއާގެ ހާލަތަށް ބަލާއިރު ސީރިއާގެ އަމިއްލަ ރަށުގައެއް ނޫން މެޗްތައް ކުޅެނީކީ، ހަމަގައިމުވެސް ރާއްޖޭގެ ތައްޔާރުވުންތައް ރަނގަޅު ކޮށްފިއްޔާ ވޯލްޑްކަޕް ކޮލިފިކޭޝަންގެ ނަތީޖާތައް ރަނގަޅު ކުރެވޭނެ."\nފުރަތަމަ މެޗު ގުއާމްގައި ކުޅެފައި އެ ގައުމުގެ ދަނޑަކީ ޓާފް ދަނޑެއް ކަމުގައި ވުމުން އެއީވެސް ދިވެހި ކުޅުންތެރިންނަށް އޮތް އެޑްވާންޓޭޖެއް ކަމަށް ސުޒޭން ބުންޏެވެ. ގައުމީ ކޯޗް ޕީޓާ ޝެގަޓްގެ ބައެއް ނިންމުންތަކާ މެދު ކުރިން ފާޑު ކީ ސުޒޭން ބުނީ ފުޓްބޯޅައިގެ ކޮންމެ ކަމެއްގައި ގައުމީ ކޯޗަށް އަބަދުވެސް އޭނާގެ އެއްބާރުލުން ލިބޭނެ ކަމަށެވެ.\n"ފުޓްބޯޅައިގެ ތެރެއިން ކުރަން ހުރި ހުރިހާ ކަމަކަށް ގައުމީ ކޯޗަށް އަޅުގަނޑުގެ ފަރާތުން ހަމަ ހުރިހާ އިރެއްގައިވެސް އެއްބާރުލުން ދޭން ތައްޔާރަށް މިހުރީ،" ސުޒޭން ވާހަކަ ދެއްކި އެވެ. "މިސާލަކަށް އަޅުގަނޑުގެމެންގެ ގޯލްކީޕަރު ލަބާން މާދަމާއިން ފެށިގެން އޭނަ ޓްރޭނިންއަށް ނެރުނަސް އަޅުގަނޑުމެންގެ އެއްވެސް ޝަކުވާއެއް ނެތް، އަޅުގަނޑުމެން [ކުލަބު] ގެ މެޗު ކުޅޭ ދުވަހުގެ އެއްދުވަސް ކުރިން ދޫކޮށްލަ ދެނިކޮށް ނިމުނީ."\nއަލީ އަޝްފާގް (ދަގަނޑޭ) ގައުމީ ޓީމަށް ނެގުމުގެ މުހިންމު ކަމާ ބެހޭގޮތުން ސުވާލު ކުރުމުން ސުޒޭން ބުނީ ވަކި ކުޅުންތެރިޔަކު މުހިންމު ނޫން ކަމަށާއި މުހިންމީ ޓީމަށް ނަތީޖާ ނެރުން ކަމަށެވެ. ނަތީޖާ ނެރުމަށް އަޝްފާގް އަދި މުހައްމަދު އުމޭރަކީވެސް މުހިންމު ކުޅުންތެރިޔެއް ކަމުގައި ވަންޏާ އެ ދެ ކުޅުންތެރިން ޓީމަށް ނަގަން ޖެހޭނެ ކަމަށެވެ.\n"ނަތީޖާ ނެރެން އަޝްފާގަކީ މުހިންމު ކުޅުންތެރިޔެއް ކަމަށްވަންޏާ އަޝްފާގްވެސް ބައިވެރި ކުރަންވީ، ނަތީޖާ ނެރެން އުމޭރަކީ މުހިންމު ކުޅުންތެރިޔެއް ކަމަށްވަންޏާ އުމޭރުވެސް ބައިވެރި ކުރަންވީ،" ސުޒޭން ބުންޏެވެ. "އެހެންވީމަ އަޅުގަނޑު ފާހަގަ ކުރާނީ ކޯޗަށް ވިސްނޭ އެންމެ ރަނގަޅު ރަނގަޅު ބަޔަކު ނަގައިގެން ހަމަ ކުރިއަށް ދާންވީއޭ."\nދިވެހި ޕްރިމިއާ ލީގްގައި މިއަދު ހަވީރު ކުޅޭ މެޗުގައި ސުޒޭންގެ ގްރީންސް ނުކުންނާނީ، ފ. ނިލަންދުއާ ދެކޮޅަށެވެ. ސުޒޭން ބުނީ ނިލަންދުއަށް ބިދޭސީ ކުޅުންތެރިޔަކު ގެނެސްފައި ވުމުން އެ ޓީމުގެ ކުޅުން ރަނގަޅު ވާނެ ކަމަށެވެ.\nނިލަންދޫގެ ކޯޗް އަހްމަދު މުޖުތޮބާ ފެސްކޯ ބުނީ، ޕްރެކްޓިހުގައި ކުޅުންތެރިން ހިމެނުން ދަށް ކަމަށެވެ. އެހެންނަމަވެސް ޓީމުގެ ޕްރެކްޓިހަށް ނުކުންނަ ކުޅުންތެރިންގެ ފަރާތުން ފެންނަމުންދާ މަސައްކަތާއެކު ރަނގަޅު ކުޅުމެއް ފެންނާނެ ކަމަށް އުންމީދު ކުރެވޭ ކަމަށެވެ.


EA Sports FIFA 21 ge player ratings thah haamakohfi - vNews.mv\nއީއޭ ސްޕޯޓްސް ފީފާ-21 ގެ ޕްލެޔާ ރޭޓިންގްސްތައް ހާމަކޮށްފި\nއައްފާން މުހައްމަދު 13 September 2020, 19:33\nވީޑިއޯ ގޭމްތަކަށް ލޯބިކުރާ ގިނަ ފަރާތްތަކުން އަބަދުވެސް އެންމެ އިންތިޒާރު ކުރާ އީއޭ ސްޕޯޓްސްގެ ފީފާ ގޭމް ސީރީޒްގެ އެންމެ ފަހުގެ ގޭމް ފީފާ 21ގެ ޕްލެޔާ ރޭޓިންގްސްތައް ދައްކާލައިފިއެވެ.\nފުޓުބޯޅައިގެ މިގޭމްގެ ކުޅުންތެރިންގެ ރޭޓިންގްސް އާންމު ކުރުމާއި އެކު ޕްރޮފެޝަލަން ފުޓުބޯޅަ ކުޅުންތެރިންގެ އިތުރުން ގިނަ ސަޕޯޓަރުންތަކެއް ދަނީ ރޭޓިންގްސްތަކާއިމެދު ހިތްހަމަ ނުޖެހޭކަން ފާޅުކޮށް ގޭމާއި މެދު ނުރުހުން ފާޅުކުރަން ފަށާފައެވެ.\nރޭޓިންގްސް ތަކާއިމެދު ހިތްހަމަ ނުޖެހޭ ފަރާތްތަކުން ބުނާ ގޮތުގައި ކުޅުންތެރިންގެ ފެންވަރާ އެ ކުޅުންތެރިން ދައްކާ ކުޅުމަށް ބަލާ ގޭމުގައި އެ ކުޅުންތެރިންގެ ރޭޓިންގްސް ތައް ހުރީ އިންސާފުވެރި ގޮތެއްގައި ނޫން ކަމަށެވެ.\nއެގޮތުން ރެއާލް މެޑްރިޑްގެ ކެޕްޓަން ސާޖިއޯ ރާމޯސް އަށް ވުރެ ލިވަޕޫލްގެ ޓިފެންޑަރު ވާޖިލް ވެން ޑައިކުގެ އޯވަރޯލް ރޭޓިންގްސް މަތި ވުމަކީ ފުޓުބޯޅަ ބަލާ ފަރާތްތަކަށް ގަބޫލު ނުކުރެވޭނެ ކަމެއް ކަމަށް ސޯޝަލް މީޑިއާ ޕްލެޓްފޯމް ތަކުގައި މިކަމަށް ބަހުސް ކުރާ ބައެއް ފަރާތްތަކުން ބުނަމުން ދެއެވެ. އަދި މިހާރުވެސް ތަފާތު މޮޅު ކުޅުމެއް ދައްކަމުންދާ ބާސެލޯނާގެ ތަރި ލިއޮނަލް މެސީގެ ރޭޓިންގްސް4އަހަރަށް ފަހު ދަށްވުން ބަލައި ނުގަނެވޭނެ ކަމަށްވެސް ބައެއް ފަރާތް ތަކުން ބުނަމުން ދެއެވެ. މެސީގެ އޯވަރޯލް ރޭޓިންގްސް ވަނީ 94ން 93ށް ވެއްޓިފައެވެ.\nމިފަހަރުގެ ފީފާ ގޭމްގައި އެންމެ ބޮޑު ކުރިއެރުމެއް ހޯދާފައިވަނީ ބޮރޫޝިއާ ޑޯޓްމަންޑްގެ ޒުވާން ސްޓްރައިކަރު އާލިން ހާލެންޑް އެވެ. ފީފާ 20 ގައި 73 ގައި އޯވަރޯލް ރޭޓިންގްސް އިން ހާލެންޑް އަށް ފީފާ 21އި ވަނީ 11 ޕޮއިންޓްގެ ކުރިއެރުމެއް ލިބި 84ށް އަރާފައެވެ، މީގެ އިތުރުން ޒުވާން ގިނަ ކުޅުންތެރިން ތަކަކަށްވެސް މިފަހަރުގެ ގޭމުގައި ވަނީ ބޮޑެތި ކުރިއެރުންތަކެއް ލިބިފައެވެ. މީގެ ތެރޭގައި ޕީއެފްއޭގެ އަހަރުގެ އެންމެ މޮޅު ޒުވާންކުޅުންތެރިއާގެ މަގާމް ހޯދާފައިވާ ޓްރެންޓް އެލެކްސަންޑްރާ އާނޯލްޑް ހިމެނެއެވެ. އޭނާއަށް ވަނީ4ޕޮއިންޓްގެ ކުރިއެރުމެއް ދީފައެވެ.\nފީފާ 21ގައި އެންމެ ބޮޑަށް ރޭޓިންގްސް ދައްވެފައިވާ އެއް ކުޅުންތެރިއަކީ ފީފާ 20 ގައި ރޭޓިންގް އެންމެ މަތި4ކުޅުންތެރިންގެ ތެރޭގައި ހިމެނޭ ރެއާލް މެޑްރިޑުގެ ބެލްޖިއަމް ފޯވާޑް އެޑެން ހަޒާޑެވެ. އަނިޔާގެ ގިނަ މައްސަލަތަކަކާއި ހެދި ސީޒަނުގެ ގިނަ މެޗުތަކެއްވެސް ގެއްލިފައިވާ ހަޒާޑް ވަނީ ރޭޓިންގްސް 91ން 88ށް ވެއްޓިފައެވެ. ފީފާ 21ގެ ޓޮޕް 20 ގައިވެސް ހަޒާޑްގެ ނަމެއް ނެތެވެ. ހަޒާޑް ގެ އިތުރުން ލޫކާ މޮޑްރިޗް، ޖޯޖިއޯ ޗިއެލެނީ، އަދި އެންޓޮއިން ގްރީޒްމަން އަށްވެސް ވަނީ ރޭޓިންގްސް ވެއްޓި ޓޮޕް 20 ގައި ހިމެނުމުގެ ފުރުސަތު ގެއްލިފައެވެ.\nފީފާ 21 ރޭޓިންގްސްގެ އެންމެ މޮޅު 10 ކުޅުންތެރިން: (އޯވަރޯލް ރޭޓިންގްސް އެއްވަރުނަމަ ރޭންކިންގް ކަނޑައަޅާނީ ޓެކްނިކަލް ސްޓެޓްސްއަށް ބަލާފައެވެ).\n10- ސާޑިއޯ މާނޭ (90)\n9- މުހަންމަދު ސަލާހް (90)\n8- ކިލިއަން އެމްބާޕޭ (90)\n7- ވާޖިލް ވެން ޑައިކް (90)\n6- އޮބްލަކް (91)\n5- ނޭމާ (91)\n4- ކެވިން ޑި ބްރުއިނޭ (91)\n3- ރޮބާޓް ލެވަންޑޮސްކީ (91)\n2- ކްރިސްޓިއާނޯ ރޮނާލްޑޯ (92)\n1- ލިއޮނެލް މެސީ (93).\nފީފާ 21ގެ ރޭޓިންގްސް އާ މެދު ހިތްހަމަ ނުޖެހުނު ނަމަވެސް މިފަހަރުގެ ގޭމުގައި ހިމެނިފައިވާ އައު ފީޗާޒްތަކާއި ގޭމްޕްލޭ އަދި ގްރެފިކްސް ވަރަށް ބޮޑުތަން ރަނގަޅުވާނެ ކަމަށް ގޭމުގެ ޓްރެއިލާ ބެލި ގިނަ ފަރާތްތަކުން ގަބޫލް ކުރެއެވެ. މިގޭމް ރިލީޒް ކުރުމަށް ހަމަޖެހިފައިވަނީ އޮކްޓޯބަރު މަހުގެ6ވަނަ ދުވަހުއެވެ.


Israel Noon Ehen Gaumu Thakaa Gulhun Baavvan Beynun: Taliban – adduLIVE\nއިޒްރޭލް ނޫން އެހެން ގައުމުތަކާ ގުޅުން ބާއްވަން ބޭނުން\nSep 08, 2021, 14:12 ހަސަން ރަޝީދު\nތާލިބާން ޖަމާއަތުގެ ތަރުޖަމާނު ސުހައިލް ޝާހީން\nއިޒްރޭލް ނޫން އެހެން ހުރިހާ ގައުމަކާއި ވެސް ގުޅުން ބާއްވަން ބޭނުންވާ ކަމަށް އަފްގާނިސްތާނުގެ ބާރު އަލުން އަނބުރާ ހޯދާފައިވާ ތާލިބާން ހަނގުރާމަވެރި ޖަމާއަތުން ބުނެފިއެވެ.\nއަފްގާންގެ ބާރު އަލުން އަނބުރާ ހޯދާފައިވާ ތާލިބާނުން އިއްޔެ ވަނީ އެ ޖަމާއަތުން އެކުލަވާލި ވަގުތީ ސަރުކާރުގެ ބައެއް މަގާމުތަކަށް ހަމަޖައްސާފައިވާ މީހުންގެ ނަންތައް އިއުލާންކޮށްފައެވެ. ތާލިބާނުންގެ އަފްގާންގެ ބާރު 20 އަހަރަށްފަހު އަނބުރާ ހޯދީ މީގެ ތިން ހަފްތާ ދުވަސް ކުރިންނެވެ.\nތާލިބާން ޖަމާއަތުގެ ތަރުޖަމާނު ސުހައިލް ޝާހީން ރަޝިއާގެ ނޫހަކަށް ދިން އިންޓަވިއުއެއްގައި ބުނީ އިޒްރޭލާއި އެއްވެސް ގުޅުމެއް ނުބާއްވާނެ ކަމަށާއި ބޭނުންވަނީ އިޒްރޭލް ފިޔަވައި އެހެން ހުރިހާ ގައުމަކާއި ވެސް ގުޅުން ބާއްވަން ބޭނުންވާ ކަމަށެވެ.\n"މި ސަރަހައްދުގެ ގައުމުތަކާއި، އަވަށްޓެރި ގައުމުތަކުގެ އިތުރުން އޭޝިއާގެ ގައުމުތަކާއި ވެސް ގުޅުން ގާއިމުކުރަން ބޭނުން" އޭނާ ބުންޏެވެ.\nއަދި 20 އަހަރަށްފަހު އެމެރިކާ ސިފައިން އަފްގާނުން ފޭބި ނަމަވެސް އެގައުމަށް ވެސް ގުޅުން ގާއިމުކުރުމުގެ ފުރުސަތު އެބައޮތް ކަމަށާއި ނަމަވެސް އެ ފުރުސަތު އެމެރިކާ އަށް ދެން އޮންނާނީ ދެ ގައުމަށް ވެސް އެއްބަސްވެވޭ ގޮތެއްގެ މަތިން ކަމަށް ސުހައިލް ބުންޏެވެ.\n"އަފްގާނިސްތާނުން އަލުން އަނބުރާ އާރާސްތުކުރަން އެމެރިކާ އިން ބޭނުންވާނަމަ އެކަމަށް މަރުހަބާ ކިޔާނަން" އޭނާ ބުންޏެވެ.\nތާލިބާނުން އަފްގާނުގައި ވަގުތީ ސަރުކާރެއް އެކުލަވާލިއިރު، އެގައުމުގައި ތިބި ބޭރު ގައުމުތަކުގެ ހުރިހާ ސިފައިން މިހާރު ވަނީ އެގައުމުން ފައިބައިފައެވެ.


Rises affahu, Muneerul Islaamgemaruge massala aaeku Supreme Court ge shareeaythah mimahu 30 gai fashanee - One Online\nސުޕްރީމް ކޯޓުގެ ރިސެސްއަށްފަހު، މުނީރުލް އިސްލާމްގެ މަރުގެ މައްސަލައާއެކު އެ ކޯޓުގެ ޝަރީއަތްތައް މިމަހު 30 ގައި ފަށަން ނިންމައިފިއެވެ.\nހުސްވި ނޮވެމްބަރު މަހުގެ 30 ވަނަ ދުވަހު ސުޕްރީމް ކޯޓު ރިސެސްއަށް ދިޔައީ ކުރީގެ ރައީސް އަބްދުﷲ ޔާމީނުގެ މައްޗަށް ދައުލަތުން ކުރި މަނީ ލޯންޑަރިން ކުށުގެ ދައުވާގެ ހުކުމަށްފަހުގެއެވެ.\nމިމަހުގެ 30 ވަނަ ދުވަހު ސުޕްރީމް ކޯޓުގައި ފުރަމަ އަޑުއެހުމަކަށް ތާވަލުކޮށްފައި އޮތީ، ގަސްދުގައި މީހަކު މަރާލުމުގެ ދައުވާ ސާބިތުވެ އުމުރަށް ޖަލަށް ލައި، މަރުވި މީހާގެ ވަލީވެރިންނަށް ބަރު ދިޔަ ދޭން ހައިކޯޓުން ކޮށްފައިވާ ހުކުމާބެހޭ އިސްތިއުނާފުގެ މައްސަލައެވެ.\nމިއީ 2012 ވަނަ އަހަރުގެ ނޮވެމްބަރު މަހުގެ 26 ވަނަ ދުވަހުގެ ވަގުތެއްގައި ބަންގްލަދޭޝް ރައްޔިތެއް ކަމަށްވާ މުނީރުލް އިސްލާމް ހ. ޗާންދަނީމަގު 24 ނަންބަރު ގޭގެ ހަވަނަ ފަންގިފިލާގައި ހުންނަ އޭނާ ދިރިއުޅެމުން އައި އެޕާޓްމަންޓުގައި ނިދާފައި އޮއްވައި އޭނާގެ ކަރަށް ވަޅި ހަރައި މަރާލާއިފައިވާ މައްސަލައެކެވެ.\nމި މައްސަލައިގައި ދައުލަތުން ދައުވާ ކޮށްފައި ވަނީވެސް ބަންގްލާދޭޝް މީހެއް ކަމަށްވާ ކަމްރުލް އިސްލާމް އަށެވެ.\nމި މައްސަލައިގައި ކުރިމިނަލް ކޯޓުން ހުކުމް ކުރީ ކަމްރުލް އިސްލާމްގެ މައްޗަށް ދައުލަތުން ކުރި، ގަސްދުގައި މީހަކު މަރާލުމުގެ ކުށުގެ ދައުވާ ސާބިތު ނުވާ ކަމަށެވެ.\nނަމަވެސް ޕްރޮސިކިއުޓާޖެނެރަލްގެ އޮފީހުން އެ މައްސަލަ ހައިކޯޓުގައި އިސްތިއުނާފު ކުރިއެވެ.\nއެ މައްސަލަ ބަލައި މިދިޔަ އަހަރުގެ ޖުލައި މަހުގެ އެއްވަނަ ދުވަހު ހައިކޯޓުން ހުކުމް ކޮށްފައިވަނީ ގަސްދުގައި މީހަކު މަރާލުމުގެ ދައުވާ އޭނާގެ މައްޗަށް ސާބިތުވާ ކަމަށެވެ. އަދި މުނީރުލް އިސްލާމްގެ ގާތިލަށް މަރުގެ އަދަބު ދިނުމާއެކު މަރުގެ ދިޔަ ލިބިގަތުމަށް އޭނާގެ ވާރިސުން އެދިފައިވާތީ އެ ދެ އަދަބު އެކީގައި ކަނޑައެޅޭނެ ހަމައެއް ނެތުމުން އޭނާގެ މައްޗަށް މަރުގެ އަދަބު ކަނޑައެޅުމުގެ ބަދަލުގައި ވާރިސުން އެދިފައިވާ ދެގޮތުގެ ތެރެއިން މަރުގެ ދިޔަ ނަގައިދޭން ފަނޑިޔާރުން ހުކުމް ކުރިއެވެ.\nއެގޮތުން މި މައްސަލައިގައި ސާބިތުވެފައިވަނީ ގަތުލު އަމްދުގެ ކުށް ކަމަށް ވެފައި، މިގަތުލު ހިންގާފައި ވަނީ ހުރުމަތްތެރިވެގެންވާ މަހެއްގެ ތެރޭގައި ކަމަށްވާތީ، ގާތިލުގެ ފަރާތުން ނަގައިދޭން ޖެހޭނީ ބަރު ކުރެވިގެންވާ ދިޔައެއްކަމަށްވާތީ، ލުއި ދިޔަ ކަމަށްވާ 100،000 ރުފިޔާއަށް ތިންބައިކުޅަ އެއްބައި އިތުރުކޮށް ބަރުކުރެވިގެންވާ ދިޔައިގެ ގޮތުގައި 133،333.33 ރުފިޔާ އަކީ މަރައިލި މީހާގެ މަރުގެ ދިޔަ ކަމަށް ކަނޑައަޅައި، އެ ފައިސާ ވާރުތަވެރީންނަސް ލިބިދިނުމަށް ސިވިލްކޯޓަށް ދެއްކުމަށް ވެސް ހުކުމްގައި އަމުރު ކޮށްފައި ވެއެވެ. އަދި ތައުޒީރީ އަދަބެއްގެ ގޮތުން ކަމަރުލް އިސްލާމް، 25 އަހަރަށް (އުމުރަށް) ޖަލަށްލުމަށް ވެސް ހުކުމް ކުރިއެވެ.\nގުޅޭ ޓެގު ސުޕްރީމް ކޯޓް ހައިކޯޓު މަރު


ދީބާޖާގެ މައްސަލަ މުރާޖައާ ކުރަން އެދެން ފާސްކޮށްފި – Haftha\nSun,5July, 2020, 3:18 am\nބަންޑާރަ ނާއިބު ރިފްއަތު --\nނަމަވެސް ކޯޓުން ބޭރުގައި ދީބާޖާއާ ދައުލަތާ އެކު ކުރެވުނު މަޝްވަރާތަކަށްފަހު އެ ކުންފުނިން އެދުނީ 174 މިލިއަން ރުފިޔާ ބަދަލުގެ ގޮތުގައި ހޯދުމަށެވެ. ސެޓްލްމެންޓް ކޮމިޓީގެ ލަފާގެ މަތިން 174 މިލިއަން ރުފިޔާ އެ ކުންފުންޏަށް ދިނުމަށް ރައީސް އިބްރާހީމް މުހައްމަދު ސޯލިހު ވަނީ ނިންމަވާފައެވެ.\nނަމަވެސް އެގޮތަށް އެ ފައިސާ ދޫކުރާނީ ދީބާޖާއާއެކު މަޝްވަރާ ކުރުމަށްފަހު ކޮމިޓީންދޭ ލަފާގެ މަތިންނެވެ.\nސެޓްލްމަންޓު ކޮމެޓީން އެގޮތަށް ނިންމުމުން ސަރުކާރުގެ ބައެއް މެންބަރުން ވަނީ އެކަމާ ކަންބޮޑުވުންފާޅުކޮށްފައެވެ. އެގޮތުން މާލިއްޔަތު ކޮމެޓީގައި ވާހަކަދައްކަވަމުން ދާންދޫ ދާއިރާގެ މެންބަރު ޔައުގޫބު އަބްދުﷲ ވަނީ ސެޓްލްމަންޓު ކޮމެޓީގެ މެންބަރުންނަށް ރިޝްވަތުގެ ތުހުމަތު ކުރައްވާފައެވެ. އަދިި އެކަމާއި ގުޅިގެން ބަންޑާރަ ނާއިބު އިބްރާހީމް ރިފްއަތުވެސް މާލިއްޔަތު ކޮމެޓީއަށް ހާޒިރުކުރެއްވިއެވެ.\nދީބާޖާއަށް 348 މިލިއަން ދިނުމަށް ސުޕްރީމް ކޯޓުން ނިންމި ނިންމުން އެ ކޯޓުގައި ރިވިއު ކުރައްވާނެ ކަމަށް ވިދާޅުވެފައެވެ. އެހެންނަމަވެސްއަދި އެކަން އެގޮތަށް ނުކުރައްވާ 174 މިލިއަން ދިނުމަށް ނިންމުމުން މެންބަރުން ވަނީ އެމަނިކުފާނާ ގިނަ ސުވާލުތަކެއް ކުރައްވާފައެވެ.


France gai raajjeyge fathuruverikan kuri aruvan harakaaiythakeh hinganee - One Online\nއެމްއެމްޕީއާރްސީން ރާއްޖޭގެ ފަތުރުވެރިކަން އިޝްތިހާރު ކުރަން ކުރިޔަށް ގެންދިޔަ ހަރަކާތެއްގެ ތެރެއިން --- ފޮޓޯ: އެމްއެމްޕީއާރްސީ\nފްރާންސްގައި ރާއްޖޭގެ ފަތުރުވެރިކަން ކުރިއަރުވަން ހަރަކާތްތަކެއް ހިންގަނީ\nރާއްޖޭގެ ފަތުރުވެރިކަން ކުރިއެރުވުމަށް ފްރާންސްގައި ގިނަ ހަރަކާތްތަކެއް ކުރިއަށް ގެންދަން މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަންސް (އެމްއެމްޕީއާރްސީ))އިން ނިންމައިފިއެެވެ.\nއެމްއެމްޕީއާރްސީން ބުނީ، ފްރާންސްގެ ޕެރިސްގައި އޮންނަ އައިއެފްޓީއެމް ޓޮޕްރޭސާ ފެއާގައި ބައިވެރިވުމުގެ އިތުރުން ރޯޑްޝޯއެއް ކުރިއަށްގެންދިޔުމަށް ހަމަޖެހިފައިވާ ކަމަށެވެ.\nފްރާންސްގައި ކުރިއަށްދާ ޓޮޕްރޭސާ ފެއާއަކީ މިމަހުގެ އެކަކުން ހަތަރު ވަނަ ދުވަހުގެ ނިޔަލަށް ކުރިއަށް ގެންދާ ފެއާއެކެވެ. އެ ފެއާގައި ރާއްޖޭގެ 20 ކުންފުންޏެއް ބައިވެރިވެއެވެ. ފެއާގެ ބައިވެރިން، ފްރާންސްގައި ފަތުރުވެރިކަމުގެ ދާއިރާގައި ޕްރޮފެޝަނަލް ފަރާތްތަކާ ބައްދަލުކޮށް ގުުޅުން ބަދަހި ކުރުމުގެ އިތުރުން ފްރާންސްގައި ރާއްޖޭގެ ފަތުރުވެރިކަން ކުރިއެރުވުމާ ބެހޭ ގޮތުން މަޝްވަރާ ކުރުމަށް ވަނީ ހަމަޖެހިފައެވެ.\nއެމްއެމްޕީއާރްސީން ބުނީ ފްރާންސްގައި ކުރިއަށް ގެންދާ ރޯޑް ޝޯ އަކީ "ޖާނީ ޓުދަ ސަނީ ސައިޑް"ގެ ދަށުން މިމަހުގެ ހަތް ވަނަ ދުވަހުން ފެށިގެން 10 ވަނަ ދުވަހުގެ ނިޔަލަށް ކުރިއަށްގެންދާ ރޯޑްޝޯއެއް ކަމަށެވެ. ޕެރިސް، ނީސް އަދި ތޫލޫސްގައި މި ރޯޑްޝޯ ކުރިއަަށް ގެންދިއުމަށް ވަނީ ހަމަޖެހިފައެވެ. ޓޫރިޒަމް ދާއިރާގައި މަސައްކަތް ކުރާ ފަރާތްތަކުގެ އުފެއްދުންތައް އިޝްތިހާރު ކުރާ މިރޯޑްޝޯގައި ރާއްޖޭގެ 11 ފަރާތަކުން ބައިވެރިވެއެވެ.\nފްރާންސްގައި ރާއްޖޭގެ ފަތުރުވެރިކަން ޕްރޮމޯޓްކުރުމުގެ މަސައްކަތް އިތުރު ކުރަމުން އަންނައިރު، އެގައުމަކީ ރާއްޖެއަށް އެންމެ ގިނައިން ފަތުރުވެރިން ޒިޔާރާތް ކުރަމުން އަންނަ އެއް ގައުމެވެ.\nމިއަހަރުގެ މިހާތަނަށް ފްރާންސްއިން 45،649 ފަތުރުވެރިން ރާއްޖެ އައިސްފައިވާއިރު، މިއީ މިދިޔަ އަހަރުގެ މި މުއްދަތާ އަޅާބަލާއިރު 40.9 އިންސައްތައިގެ ކުރިއެރުމެކެެވެ. ފްރާންސްއަކީ ހަތްވަނައަށް އެންމެ ގިނަ ފަތުރުވެރިން ރާއްޖެއަށް ޒިޔާރަތް ކުރާ ގައުމެވެ.\nގުޅޭ ޓެގު ޓުއަރިޒަމް ފްރާންސް\nދައުލަތަށް ފައިސާ ހޯދަން އޮތް މަގަކީ ރިސޯޓުތަކުގެ ބިމު ކުއްޔެއްނޫން، ޓެކުހުން މާ ބޮޑު ފައިދާ ލިބޭނެ: މައުސޫމު\nޝަންގަރިއްލާ ހުޅުވުން އަވަސް ކުރުމަށް ގާނޫނު ބަދަލުކުރަން ވަނީ ހުށަހަޅައިފައި: މައުސޫމް


SunOnline: Saanavee imthihaanugai maahdhaathakun dhuniyeyge 1 vana hoadhi dhivehi dharivarunnah raees thahuniyaa vidhaalhuvejje\nސާނަވީ އިމްތިހާނުގައި މާއްދާތަކުން ދުނިޔޭގެ އެއްވަނަ ހޯދި ދިވެހި ދަރިވަރުންނަށް ރައީސް ތަހުނިޔާ ވިދާޅުވެއްޖެ\nޖަޒްލާން މުހައްމަދު 15 May 2018, 20:08\nސާނަވީ އިމްތިހާނުގައި މާއްދާތަކުން މުޅި ދުނިޔެއިން އެއްވަނަ ހާސިލުކުރި ތިން ދަރިވަރުން -- ފޮޓޯ/ ރައީސް އޮފީސް\nމިދިޔަ އަހަރު ސާނަވީ އިމްތިހާނުގައި މާއްދާތަކުން މުޅި ދުނިޔެއިން އެއްވަނަ ހާސިލުކުރި ތިން ދަރިވަރުންނަށް ރައީސުލްޖުމްހޫރިއްޔާ އަބްދުﷲ ޔާމީން އަބްދުލްގައްޔޫމް ތަހުނިޔާ ވިދާޅުވެއްޖެއެވެ.\nރައީސް ތަހުނިޔާ ވިދާޅުވެފައިވާ އެ ދަރިވަރުންނަކީ، ހިސާބު މާއްދާއިން އެއްވަނަ ހާސިލްކުރި އިސްކަންދަރު ސްކޫލްގެ މަރިޔަމް ހައިބާ އަބްދުﷲއާއި، މެރިން ސައިންސްއިން އެއްވަނަ ހާސިލުކުރި ތ. ކަނޑޫދޫ ސްކޫލްގެ އަހްމަދު މިސްބާހް އަލީ އަދި ޓްރެވަލް އެންޑް ޓޫރިޒަމުން އެއްވަނަ ހާސިލުކުރި ޖަމާލުއްދީން ސްކޫލްގެ ނަސަމް ނަސީމެވެ.\nމި ތިން ދަރިވަރުންނަށް ރައީސުލްޖުމްހޫރިއްޔާ މިއަދު ވަކިވަކިން ފޮނުއްވި ތަހުނިޔާގެ ސިޓީފުޅުގައި، ދަރިވަރުން ހޯދި ކާމިޔާބީއަކީ ދުނިޔޭގެ ނިސްބަތުން، ރާއްޖެއަށްވެސް ލިބުނު ފަހުރުވެރި ކާމިޔާބީއެއް ކަމަށް ވިދާޅުވިއެވެ.\nއަދި ކުރިއަށް އޮތް ތަނުގައިވެސް އެ ދަރިވަރުން ތައުލީމީ ދާއިރާއިން އިތުރު ކާމިޔާބީއާއި ކުރިއެރުން ހާސިލުކުރައްވައި ރާއްޖެއަށް ރީތިނަން ހޯއްދަވައިދެއްވާނެކަން ޔަގީން ކުރައްވާ ކަމަށްވެސް ރައީސްގެ ތަހުނިޔާ ސިޓީފުޅުގައި ވިދާޅުވެފައިވެއެވެ.\nފުރަތަަމަ ހަފްތާ، 8500 އަށް ވުރެ ގިނަ ދަރިވަރުންނަށް ނާސްތާ\nމުދައްރިސުން ތަމްރީން ކުރުމަށް ވޯކްޝޮެޕެއް ފައްޓައިފި